|  |
| --- |
| ***srpske_poste (logo)***  **ПРЕДУЗЕЋЕ ЗА ПОШТАНСКИ САОБРАЋАЈ**  **РЕПУБЛИКЕ СРПСКЕ А.Д. БАЊА ЛУКА** |

**ИЗВЈЕШТАЈ**

**О ПОСЛОВАЊУ ПРЕДУЗЕЋА ЗА 2022. ГОДИНУ**

**Бањалука, март 2023. године**

**Садржај Страна**

[УВОД 2](#_Toc130557730)

[1. Р Е З И М Е 3](#_Toc130557731)

[2. ПОШТАНСКА МРЕЖА 6](#_Toc130557732)

[2.1. Јединице за пружање услуга корисницима - поште 6](#_Toc130557733)

[2.2. Јединице за прераду поштанских пошиљака 6](#_Toc130557734)

[2.3. Структура транспортних средстава 7](#_Toc130557735)

[2.4. Доступност поштанских капацитета 7](#_Toc130557736)

[3. УСЛУГЕ 8](#_Toc130557737)

[4. ПРИХОДИ 12](#_Toc130557738)

[5. РАСХОДИ 21](#_Toc130557739)

[6. ПОСЛОВНИ РЕЗУЛТАТ ПРЕДУЗЕЋА ЗА 2022. ГОДИНУ 28](#_Toc130557740)

[7. ПЛАТЕ РАДНИКА 29](#_Toc130557741)

[8. ЗАПОСЛЕНИ 30](#_Toc130557742)

[9. ФИНАНСИЈСКИ ПОЛОЖАЈ 33](#_Toc130557743)

[10. ИМОВИНА 33](#_Toc130557744)

[10.1. Стална средства 33](#_Toc130557745)

[10.2. Текућа средства 34](#_Toc130557746)

[11. ИЗВОРИ 37](#_Toc130557747)

[11.1. Капитал 37](#_Toc130557748)

[11.2. Дугорочна резервисања 37](#_Toc130557749)

[11.3. Разграничени приходи и примљене донације 38](#_Toc130557750)

[11.4. Дугорочне обавезе 38](#_Toc130557751)

[11.5. Краткорочне обавезе 38](#_Toc130557752)

[12. ТОКОВИ ГОТОВИНЕ 40](#_Toc130557753)

[13. ОБРАЗЛОЖЕЊЕ 41](#_Toc130557754)

# УВОД

Tоком пословне 2022. године, Предузеће за поштански саобраћај Републике Српске, реализацијом активности за остварење планова пословања и пословних циљева, извршавало је послове из домена регистроване дјелатности.

Укупан физички обим услуга повећан је за 4% или за 2.142.799 услуга више у односу на 2021. годину. У 2022. години забиљежен је раст пословних прихода за 7% и раст укупних прихода за 6%, док су пословни и укупни расходи забиљежили раст од 6% у односу на 2021. годину.

Потешкоћe у пословању Предузећa за поштански саобраћај Републике Српске из претходних година настављене су и у посматраном периоду – недоследност у примјени Закона о поштанским услугама, отежана наплата потраживања, чиме се утиче на ликвидност Предузећа и могућност Предузећа да редовно измирује своје обавезе према добављачима.

Током извјештајног периода, усљед глобалних кретања и поремећаја у снабдијевању, дошло је до изразито великих тржишних осцилација, поремећаја у ланцу снабдијевања, недостатка роба и материјала, екстремних повећања цијена (енергије, средстава и опреме за рад, потрошних материјала и др.), чиме је значајно отежано пословање Предузећа и које је створило додатне трошкове пословања.

Континуирано је вршено преиспитивање функционалности и адекватности постојеће пословне мреже и реорганизација доставног подручја, како би се прилагођавањем потребама задовољиле друштвене потребе пружања универзалне поштанске услуге, потребе корисника услуга и оствариле постигнуте норме квалитетa у пружању услуга.

На дан 31.12.2022. године поштанске услуге пружане су непосредно путем 228 јединица поштанске мреже, односно 673 поштоноша и 565 шалтерских радника, чиме је омогућено да технолошки процес рада и пружање поштанских услуга буде омогућено у свим насељеним мјестима у Републици Српској.

# Р Е З И М Е

Поште Српске а.д. Бања Лука у пословној 2022. години, оствариле су **укупне приходе** у износу од 77.811.801 КМ, те забиљежиле повећање укупних прихода за 6% или за 4.369.190 КМ у односу на исти период 2021. године. Годишњи план укупних прихода остварен је са 109%. Раст укупних прихода у односу на планиране вриједности, поред повећања физичког обима у значајној мјери условљен је промјеном цјеновника поштанских и финансијских услуга у 2022. години, до којег је дошло због општих тржишних кретања и раста стопе инфлације. Наведене околности није било могуће предвидјети Планом рада и пословања Предузећа за 2022. годину.

У посматраном периоду Предузеће је остварило **укупне расходе** у износу од **76.084.428 КМ**, који су у односу на исти период 2021. године већи за 6% или за 4.001.114 КМ. Годишњи план укупних расхода остварен је са 107%. У 2022. години дошло је до значајног раста стопе инфлације и оште промјене цијена роба и услуга, што претходно није могло бити предвиђено Планом рада и пословања за 2022. годину. Узимајући у обзир наведене околности у октобру 2022. године сачињен је приједлог Ребаланса плана рада и пословања Предузећа.

**У 2022. години Предузеће је остварило нето добит у износу од 1.727.373 КМ, док је у 2021. години исказанa нето добит у износу од 1.359.297 КМ.**

**Остали добици утврђени директно у капиталу, по основу смањења ревалоризационих резерви на сталним средствима, исказани су у износу од 538.568 КМ, тако да укупна добит у обрачунском периоду износи 2.265.941 КМ.**

Табела бр. 1 – Анализа финансијског пословања за 2022. годину

| **Назив** | **План 2022.** | **Остварено**  **2022.** | **Остварено**  **2021.** | **Индекс 3/2** | **Индекс 3/4** | **Разлика**  **3-4** |
| --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 |
| **Обим услуга** | **54.641.333** | **57.212.798** | **55.069.999** | **105** | **104** | **2.142.799** |
| - Поштанске услуге | 30.507.818 | 30.082.520 | 30.503.141 | 99 | 99 | -420.621 |
| - Финансијске услуге | 16.154.242 | 18.211.842 | 16.606.081 | 113 | 110 | 1.605.761 |
| - Остале услуге | 7.979.274 | 8.918.436 | 7.960.777 | 112 | 112 | 957.659 |
| **Укупни приходи** | **71.282.672** | **77.811.801** | **73.442.611** | **109** | **106** | **4.369.190** |
| - Пословни приходи | 70.418.086 | 77.068.143 | 72.240.767 | 109 | 107 | 4.827.376 |
| - Финансијски приходи | 235.925 | 250.311 | 258.153 | 106 | 97 | -7.842 |
| - Остали приходи | 584.661 | 380.767 | 825.808 | 65 | 46 | -445.041 |
| - Приходи по основу усклађив. вриједности имовине | 4.000 | 12.663 | 8.601 | 317 | 147 | 4.062 |
| - Приходи по основу исправке грешака из ранијих година | 40.000 | 99.917 | 109.282 | 250 | 91 | -9.365 |
| **Укупни расходи** | **71.122.976** | **76.084.428** | **72.083.314** | **107** | **106** | **4.001.114** |
| - Пословни расходи | 70.346.279 | 74.798.183 | 70.247.849 | 106 | 106 | 4.550.334 |
| - Финансијски расходи | 542.697 | 218.044 | 184.190 | 40 | 118 | 33.854 |
| - Остали расходи | 154.000 | 207.422 | 1.102.259 | 135 | 19 | -894.837 |
| - Расходи по основу усклађив. вриједности имовине | 10.000 | 688.241 | 262.346 | \* | 262 | 425.895 |
| - Расходи по основу исправке грешака из ранијих година | 70.000 | 172.538 | 286.670 | 246 | 60 | -114.132 |
| **Резултат пословања** | **159.696** | **1.727.373** | **1.359.297** | **\*** | **127** | **368.076** |
| Остала добит | 750.000 | 538.568 | 520.191 | 72 | 104 | 18.377 |
| **УКУПАН НЕТО РЕЗУЛТАТ** | **909.696** | **2.265.941** | **1.879.489** | **249** | **121** | **386.453** |

*Напомена: \* због великог распона вриједности индекс не одражава кретање, те стога није приказан*

Реализација укупног обима услуга за пословну 2022. годину, у односу на пословну 2021. годину, је повећана за 4% (остварено је 2.142.799 услуга више). Годишњи план укупног обима услуга за пословну 2022. годину остварен је са 105%.

Посматрано по врстама физичког обима услуга:

* Поштанске услуге у пословној 2022. години су оствариле мањи обим услуга за 1% у односу на пословну 2021. годину (индекс остварења је 99% ), односно смањење за 420.621 услугу. Годишњи план поштанских услуга остварен је са 99%,
* Финансијске услуге су веће за 1.605.761 услуга, односно остварено је повећање финансијских услуга за 10% у односу на пословну 2021. годину. Годишњи план финансијских услуга остварен је са 113%. На раст обима финансијских услуга у значајној мјери је утицало смањење мреже пословница банака, повећање цијена платног промета у банкама, увођење нових исплата која се врше путем Пошта Српске (Министарство породице, омладине и спорта),
* Остале услуге су веће за 957.659 услуга, односно забиљежено је повећање осталих услуга за 12% у односу на претходну пословну годину. Годишњи план осталих услуга остварен је са 112%.

**Укупни приходи** износе 77.811.801КМ и већи су за 6% или за 4.369.190 КМ у односу на 2021. годину. Годишњи план укупних прихода остварен је са 109%.

Структуру укупних прихода за 2022. годину чине:

* Пословни приходи у износу од 77.068.143 КМ (повећани су у односу на претходну годину за 7% или за 4.827.376 КМ),
* Финансијски приходи у износу од 250.311 КМ (смањени су у односу на претходну годину за 3% или за 7.842 КМ),
* Остали приходи у износу од 380.767 КМ (смањени су у односу на претходну годину за 54% или за 445.041 КМ),
* Приходи по основу усклађивања вриједности имовине у износу од 12.663 КМ (повећани су у односу на претходну годину за 47% или за 4.062 КМ) и
* Приходи по основу исправке грешака из ранијих година у износу од 99.917 КМ (смањени су у односу на претходну годину за 9% или за 9.365 КМ).

**Укупни расходи** износе 76.084.428 КМи већи су за 6% или за 4.001.114 КМ у односу на 2021. годину. Годишњи план укупних расхода за 2022. годину остврен је са 107%.

Структуру укупних расхода за 2022. годину чинe:

* Пословни расходи у износу од 74.798.183 КМ (повећани су у односу на претходну годину за 6% или за 4.550.334 КМ),
* Финансијски расходи у износу од 218.044 КМ (повећани су у односу на 2021. годину за 18% или за 33.854 КМ),
* Остали расходи у износу од 207.422 КМ (смањени су у односу на претходну годину за 81% или за 894.837 КМ),
* Расходи од усклађивања вриједности имовине у 2022. години (обезвређење имовине, патената, лиценци и сличних права) остварени су у износу 688.241 КМ (повећање у односу на 2021. годину 162% или за 425.895 КМ) и
* Расходи по основу исправке грешака из ранијих година у износу од 172.538 КМ (смањени су у односу на 2021. годину за 40% или за 114.132 КМ)

На дан 31.12.2022. године у билансу стања исказана је укупна актива у износу од 109.038.464 КМ, од чега **билансна актива** износи 82.667.877 КМ са следећом структуром:

* **Стална средства** у износу од 70.787.828 КМ (нематеријална средства у износу од 1.557.322 КМ, некретнине, постројења, опрема у износу од 69.230.506 КМ),
* **Текућа средства** у износу од 11.880.049 КМ (залихе и дати аванси у износу од 526.804 КМ, краткорочна потраживања у износу од 8.388.169 КМ, краткорочна разграничења у износу 2.100.525 КМ, готовина у износу 860.783 КМ и порез на додату вриједност у износу 3.768 КМ).

На дан 31.12.2022. године у билансу стања исказана је укупна пасива у износу од 109.038.464 КМ, од чега **билансна пасива** износи 82.667.877 КМ са следећом структуром:

* **Капитал Предузећа** износи 65.829.904 КМ (основни капитал 38.754.233 КМ, ревалоризационе резерве 27.064.047 КМ, нераспоређена добит 2.265.939 КМ и губитак ранијих година 2.254.315 КМ),
* **Дугорочна резервисања** у износу од 1.273.875 КМ (за накнаде и бенeфиције запослених у износу од 748.274 КМ по МРС-19, остала резервисања – пословни објекти у износу од 379.619 КМ и резервисања за судске спорове у износу 145.982 КМ),
* **Обавезе** у износу од 15.481.348 КМ (дугорочне обавезе у износу од 2.188.359 КМ и краткорочне обавезе у износу од 13.292.989 КМ),
* **Разграничени приходи и примљене донације** у износу од 82.750 КМ.

**Ванбилансна евиденција** на дан31.12.2022. годинеисказана је у износу од 26.370.587 КМ, а сачињава је:

* издате мјенице и гаранције у износу 8.260.066 КМ,
* залихе поштанских марака и филателије у износу од 7.348.352 КМ,
* туђа роба која је предмет посредовања (картица допуне М:тел-а, допуне БХ Телекома, лутрије и телекард картица, роба Гатарића, мобилни телефони 3D Box, Вигмелт и друга роба) у износу 3.734.204 КМ,
* трансакциони рачуни преко којих Поште врше услуге за друга правна лица у износу 3.280.972 КМ,
* издате хипотеке на имовину у износу 3.044.985 КМ,
* потраживања за рефундацију боловања за која Фонд здравственог осигурања није издао рјешења у износу 619.886 КМ,
* примљене мјенице и гаранције у износу 71.998 КМ и
* overdraft кредити код НЛБ банке (300.000 КМ) у износу од 10.124 КМ.

Табела бр. 2 – Преглед броја запослених са просјечном нето платом

|  |  |  |  |  |
| --- | --- | --- | --- | --- |
| **Назив** | **2022.** | **2021.** | **Индекс 2/3** | **Разлика**  **2-3** |
| 1 | 2 | 3 | 4 | 5 |
| Број запослених на дан 31.12. | 2.500 | 2.466 | 101 | 34 |
| Цијена рада | 190 | 190 | 100 | 0 |
| Просјечна мјесечна нето плата | 903 | 797 | 113 | 106 |
| Просјечна мјесечна нето плата  ( са регресом и топлим оброком ) | 1.134 | 1.005 | 113 | 129 |

На дан 31.12.2022. године у Предузећу је запослено 2.500 радника, од чега 2.401 или 96,04% на неодређено, а 99 или 3,96% на одређено вријеме. У односу на 31.12.2021. године број запослених повећао се за 34 радника или за 1%.

Просјечна мјесечна нето плата за 2022. годину износи 903 КМ, док је у истом периоду 2021. године износила 797 КМ. Просјечна мјесечна нето плата са регресом и топлим оброком по раднику износи 1.134 КМ.

# ПОШТАНСКА МРЕЖА

## 2.1. Јединице за пружање услуга корисницима - поште

У 2022. години корисницима су пружане поштанске услуге у 228 пошта. У складу са пословном политиком Предузећа, константно се ради на реорганизацији поштанске мреже. На дан 31.12.2022. године Предузеће послује са истим бројем пошта (228 пошта), у односу на 31.12.2021. године. Континуирано се врши реорганизација доставног подручја, подјелом и припајањем доставним подручјима граничних пошта, чиме су задовољене потребе корисника и испоштоване норме у квалитету пружања услуга, а технолошки процес рада није угрожен.

Табела бр. 3 - Преглед пошта по Радним јединицама за 2022. годину

| **Ред. број** | **Радне јединице** | **П о ш т а** | | **Шалтерских пошта** | | **Помоћних пошта** | | **У к у п н о** | |
| --- | --- | --- | --- | --- | --- | --- | --- | --- | --- |
| **2022** | **2021** | **2022** | **2021** | **2022** | **2021** | **2022** | **2021** |
| 1. | Бања Лука | 50 | 50 | 15 | 15 | 5 | 6 | 70 | 71 |
| 2. | ПСЦ БЛ | 2 | 2 | 0 | 0 | 0 | 0 | 2 | 2 |
| 3. | Приједор | 18 | 18 | 4 | 4 | 0 | 0 | 22 | 22 |
| 4. | Добој | 22 | 22 | 4 | 4 | 6 | 6 | 32 | 32 |
| 5. | Брчко | 8 | 8 | 3 | 3 | 4 | 4 | 15 | 15 |
| 6. | Бијељина | 18 | 18 | 3 | 3 | 1 | 1 | 22 | 22 |
| 7. | Зворник | 12 | 12 | 2 | 2 | 5 | 5 | 19 | 19 |
| 8. | Соколац | 9 | 9 | 7 | 6 | 2 | 2 | 18 | 17 |
| 9. | Фоча | 11 | 11 | 1 | 1 | 4 | 4 | 16 | 16 |
| 10. | Требиње | 6 | 6 | 1 | 1 | 5 | 5 | 12 | 12 |
| **Укупно:** | | **156** | **156** | **40** | **39** | **32** | **33** | **228** | **228** |

Од укупно 228 пошта, 188 пошта су доставнe (пошта и помоћна пошта) које путем 673 поштоноша пружају поштанске и остале услуге на дому корисника.

У оквиру поштанске мреже налазе се посебни организациони дијелови јединица, који су на дан 31.12.2022. године чинила:

* 57 издвојених шалтера
* 382 уговорних шалтера (367 аутоматизованих и 15 неаутоматизованих шалтера).

## 2.2. Јединице за прераду поштанских пошиљака

У јединице за прераду, односно јединице које извршавају послове и задатке прераде, отпреме, превоза и приспијећа поштанских пошиљака спадају:

* Главни поштански центар 78200 Бањалука,
* Поштански центри 74200 Добој, 76200 Бијељина и 73300 Фоча,
* Измјенична пошта 78003 Бања Лука и
* Пошта царињења 78200 Бања Лука.

## 2.3. Структура транспортних средстава

Расположиви број возила Пошта Српске у 2022. години био је на задовољавајућем нивоу, а у складу са потребама постојећег броја линија превоза и правцима отпреме.

Табела бр. 4 – Транспортна средства

| **Структура** | **31.12.2022.** | **31.12.2021.** | **31.12.2020.** |
| --- | --- | --- | --- |
| Возила за потребе Управе и области | 19 | 18 | 18 |
| Возила за потребе радних јединица и пошта | 37 | 38 | 33 |
| Возила за превоз пошиљака | 116 | 103 | 96 |
| Мопеди | 479 | 479 | 466 |
| Бицикли | 61 | 75 | 75 |

## 2.4. Доступност поштанских капацитета

Просјечан број становника по пошти износи 5.375 становника, док просјечан број становника по шалтеру износи 2.877 становника. Број доставних реона је 1.107, што значи да је број становника по реону 1.107.

Табела бр. 5 - Преглед доступности поштанске мреже по Радним једниницама

| **Ред. бр.** | **Радне јединице** | **Повр. у км2** | **Број домаћ.** | **Број станов.** | **На једну пошту долази** | | | **На један пошт. ковчежић** | |
| --- | --- | --- | --- | --- | --- | --- | --- | --- | --- |
| **км2** | **дом.** | **стан.** | **дом.** | **стан.** |
| 1. | Б. Лука и ПСЦ | 6.431 | 138.287 | 391.093 | 89.32 | 1.921 | 5.432 | 1.571 | 4.444 |
| 2. | Приједор | 2.028 | 47.655 | 136.747 | 92.18 | 2.166 | 6.216 | 1.362 | 3.907 |
| 3. | Добој | 2.911 | 66.268 | 182.562 | 90.97 | 2.071 | 5.705 | 1.578 | 4.347 |
| 4. | Брчко | 635 | 27.195 | 79.473 | 42.33 | 1.813 | 5.298 | 1.360 | 3.974 |
| 5. | Бијељина | 1.361 | 44.257 | 133.681 | 61.86 | 2.012 | 6.076 | 1.770 | 5.347 |
| 6. | Зворник | 1.843 | 38.910 | 117.727 | 97.00 | 2.048 | 6.196 | 1.853 | 5.606 |
| 7. | Соколац | 2.479 | 23.645 | 65.323 | 137.72 | 1.314 | 3.629 | 909 | 2.512 |
| 8. | Фоча | 3.000 | 19.968 | 53.172 | 187.50 | 1.248 | 3.323 | 540 | 1.437 |
| 9. | Требиње | 4.295 | 21.248 | 65.702 | 357.92 | 1.771 | 5.475 | 966 | 2.986 |
| **Укупно:** | | **24.983** | **427.433** | **1.225.480** | **109.57** | **1.875** | **5.375** | **1.353** | **3.878** |

Према подацима из Области поштанског саобраћаја, наведених у претходној табели, уочава се мала насељеност становништва у источном дијелу Републике Српске (Соколац, Фоча, Требиње), гдје су и показатељи физичког обима и прихода у складу са тим.

# УСЛУГЕ

У пословној 2022. години укупно је остварено **57.212.798** услуга, што чини повећање физичког обима услуга за 2.142.799 или за 4% услуга више у односу на пословну 2021. годину. Структуру физичког обима услуга чине:

* Поштанске услуге – у посматраној пословној години остварене у укупном обиму од 30.082.520 услуга и смањене су за 420.621 или за 1% услуга (индекс остварења је 99%) у односу на прошлу пословну годину. У укупном обиму остварених услуга у пословној 2022. години, поштанске услуге учествују са 52,58%,
* Финансијске услуге – остварене у обиму од 18.211.842 услуга и повећане су за 1.605.761 или за 10% услуга у односу на пословну 2021. годину. На раст обима финансијских услуга у значајној мјери је утицало смањење мреже пословница банака, повећање цијена платног промета у банкама, увођење нових исплата која се врше путем Пошта Српске (Министарство породице, омладине и спорта). Учешће финансијских услуга у укупном обиму остварених услуга у пословној 2022. години износи 31,83%,
* Остале услуге – остварене у обиму од 8.918.436 услуга и повећане су за 957.659 или 12% услуга у односу на прошлу пословну годину. У укупном обиму остварених услуга у пословној 2022. години, остале услуге учествују са 15,59%.

Годишњи план укупног обима услуга за пословну 2022. годину остварен је са 105%.

У наредној табели дат је преглед обима услуга по врстама:

Табела бр. 6 – Преглед физичког обима услуга за 2022. годину

| **РЕД.**  **БР.** | **ВРСТА**  **УСЛУГЕ** | **ПЛАН**  **2022.** | **OСТВАРЕНО  2022.** | **OСТВАРЕНО  2021.** | **ИНДЕКС  4/3** | **ИНДЕКС  4/5** | **РАЗЛИКА  4-5** |
| --- | --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 |
| **I** | **ПОШТАНСКЕ УСЛУГЕ** |  |  |  |  |  |  |
| 1. | Писмоносне | 24.497.071 | 24.993.905 | 24.441.425 | 102 | 102 | 552.480 |
| 2. | Директна пошта | 4.077.196 | 2.828.657 | 4.068.012 | 69 | 70 | -1.239.355 |
| 3. | Пакетске | 27.950 | 25.653 | 29.533 | 92 | 87 | -3.880 |
| 4. | Упутничке | 368.197 | 376.669 | 340.827 | 102 | 111 | 35.842 |
| 5. | Брза пошта | 651.500 | 727.086 | 657.677 | 112 | 111 | 69.409 |
| 6. | Пост-пак | 1.400 | 1.567 | 1.310 | 112 | 120 | 257 |
| 7. | Допунске услуге | 884.504 | 1.128.983 | 964.357 | 128 | 117 | 164.626 |
| **ПОШТАНСКЕ УСЛУГЕ** | | **30.507.818** | **30.082.520** | **30.503.141** | **99** | **99** | **-420.621** |
| **II** | **ФИНАНСИЈСКЕ УСЛУГЕ** | **16.154.242** | **18.211.842** | **16.606.081** | **113** | **110** | **1.605.761** |
| **УКУПНО ПОШТАНСКЕ И ФИНАНСИЈСКЕ УСЛУГЕ** | | **46.662.060** | **48.294.362** | **47.109.222** | **103** | **103** | **1.185.140** |
| **III** | **ОСТАЛЕ УСЛУГЕ** |  |  |  |  |  |  |
| 1. | Телекомуникационе | 10.442 | 7.255 | 10.994 | 69 | 66 | -3.739 |
| 2. | Информатичке | 7.244.724 | 8.032.606 | 7.244.216 | 111 | 111 | 788.390 |
| 3. | Услуге посредовања | 724.107 | 878.575 | 705.567 | 121 | 125 | 173.008 |
| **УКУПНО - ОСТАЛЕ УСЛУГЕ** | | **7.979.274** | **8.918.436** | **7.960.777** | **112** | **112** | **957.659** |
| **УКУПНО I + II + III** | | **54.641.333** | **57.212.798** | **55.069.999** | **105** | **104** | **2.142.799** |

***Повећање физичког обима услуга*** у пословној 2022. години у односу на пословну 2021. годину, остварено је код:

* **Писмоносних услуга,**
* **Упутничких услуга,**
* **Услуга брзе поште,**
* **Пост-пак услуга,**
* **Допунских услуга,**
* **Финансијских услуга,**
* **Информатичких услуга и**
* **Услуга посредовања**.

**Писмоносне услуге** у пословној 2022. години остварене су у обиму од **24.993.905** услуга, те су повећане за 552.480 или 2% у односу на пословну 2021. годину. Повећање писмоносних услуга остварено је код обичних писама, тисковина и препоручених пошиљака. Пад обима услуга у оквиру писмоносних услуга забиљежен је код вриједносних пошиљака у унутрашњем и међународном поштанском саобраћају (смањење за 4.033 услуга).

Годишњи план писмоносних услуга за пословну 2022. годину остварен је са 102%.

У укупном обиму остварених услуга у пословнној 2022. години, писмоносне услуге учествују са 43,69%, а у структури исте највећa појединачнa учешћa имају обична писма са 34,42%, те слиједе препоручене пошиљке са учешћем 8,62%.

**Упутничке услуге** у пословној 2022. години остварене су у обиму од **376.669** услуга, те су повећане за 35.842 или за 11% у односу на пословну 2021. годину. Повећање је забиљежено код Пост-нет упутница.

Годишњи план упутничких услуга за пословну 2022. годину остварен је са 102%.

У укупном обиму остварених услуга у пословној 2022. години, упутничке услуге учествују са 0,66%.

**Услуге** **брзе поште** за пословну 2022. године остварене су у обиму **727.086** услуга, те забиљежиле раст за 11% или за 69.409 услуга у односу на претходну пословну годину (повећање забиљежено код брзе поште у унутрашњем поштанском саобраћају ).

Годишњи план услуга брзе поште за пословну 2022. годину остварен је са 112%.

У укупном обиму остварених услуга за пословну 2022. годину, услуга брзe поштe учествује са 1,27%.

**Пост – пак услуге** за пословну 2022. годину остварене су у обиму од **1.567** услуга, те представљају повећање за 257 услуга или 20% у односу на пословну 2021. годину. Услуга Пост – Пак омогућава размјену откупних поштанских пошиљака изван граница БиХ.

Годишњи план пост – пак услуга за пословну 2022. годину остварен је са 112%.

**Допунске услуге** у пословној 2022. години остварене су у обиму **1.128.983** услуга, те представљају повећање за 164.626 услуга или 17% у односу на пословну 2021. годину. У оквиру допунских услуга евидентирају се услуге паковања, адресовања пошиљки, кориштење поштанских преградака и услуге попуњавања налога за плаћање.

Годишњи план допунских услуга у пословној 2022. години остварен је са 128%.

Допунске услуге у укупном обиму остварених услуга у пословној 2022. години учествују са 1,97%.

**Финансијске услуге** у пословној 2022. години остварене су у обиму од **18.211.842** услуга, те забиљежиле повећање за 1.605.761 или 10% услуга више. Повећање финансијских услуга остварено је код услуга:

* Исплата пензија и исплата инвалиднина су остварене у обиму од 2.386.902 услуга и представљају повећање за 362.773 услуга или за 18% у односу на пословну 2021. годину,
* Услуге Пос терминала у посматраној пословној години остварене су у укупном обиму од 25.011 услуга, те су повећане за 524 односно за 2% у односу на претходну годину,
* Уплате по платном промету у пословној 2022. године остварене су у обиму од 14.516.242 услуга и представљају повећање за 1.246.532 услугa или 9% више у односу на пословну 2021. годину. У групи услуга по платном промету евидентирају се уплате телефонских рачуна (мобилна и фиксна телефонија, електричне енергије и комуналних услуга), као и уплате рата кредита,
* Уплате оглашавања у Службеном Гласнику које су остварене у обиму 14.098 услуга, те у односу на претходну пословну годину забиљежиле су повећање за 972 или 7% услуга више,
* Исплата упутница (WU и EMПУ) које су у пословној 2022. години остварене у обиму 321.768 услуга, те су забиљежиле повећање за 27.324 или за 9% услуга више,
* Уплатa РТВ таксе којa je остваренa у обиму 502.432 услуга, те забиљежилa раст за 5.637 или 1% услуга више,
* Брокерски послови који су остварени у обиму 648 услуга, те забиљежили повећање за 30 или 5% услуга више.

У пословној 2022. години смањење финансијских услуга забиљежено је код:

* Исплата упутница Центра за социјални рад и исплата дјечије заштите које су остварене у обиму од 375.236 услуга те представљају смањење за 38.552 или за 9% услуга мање у односу на прошлу пословну годину,
* Исплата кредита у пословној 2022. години остваренa је у обиму 16.943 услуга и представља смањење за 1.744 услуга или за 9% у односу на пословну 2021. годину,
* Исплатe упутница (Еуро Жиро) у пословној 2022. години су остварене у обиму 1.794 услуга, те су забиљежиле смањење за 1.995 или за 53% услуга мање,
* Услуге мјењачких послова у пословној 2022. години су остварене у обиму 31.002 услуга, те забиљежиле смањење за 15.506 услуга или 33% из разлога отежаног проналаска пословне банке као посредника преко које би се обављали мјењачки послови.

У пословној 2022. години услуге трансфера новца (MoneyGram и RIA упутница) су остварене у обиму 15.999 услуга и исплата упутница Министарства породице, омладине и спорта у обиму 3.767 услуга, а у претходној пословној години истих није било.

Годишњи план финансијских услуга за пословну 2022. годину остварен је са 113%.

У укупном обиму остварених услуга за пословну 2022. годину, финансијске услуге учествују са 31,83%.

**Информатичке услуге** у пословној 2022. години остварене су у обиму **8.032.606** услуга, те у односу на пословну 2021. годину биљеже повећање за 788.390 или за 11% услуга више. Највећи раст у оквиру информатичких услуга забиљежен је код услуга хибридне поште.

**Услуге посредовања** у пословној 2022. години остварене су у обиму **878.575** услуга и забиљежиле су повећање за 173.008 или 25% услуга више у односу на пословну 2021. годину. Повећање обима услуга посредовања забиљежено је код услуга продаје вриједности других организација.

***Смањење физичког обима услуга*** у пословној 2022. години у односу на пословну 2021. годину, остварено је код услуга:

* **Директне поште,**
* **Пакетских услуга и**
* **Телекомуникационих услуга**.

**Услуге директне поште** у пословној2022. години остварене су у обиму **2.828.657** услуга, те у односу на пословну 2021. годину биљеже смањење услуга за 1.239.355 или 30%. Највећи пад у оквиру услуга директне поште забиљежен је код неадресованих пошиљака у унутрашњем поштанском саобраћају. Годишњи план услуга директне поште за пословну 2022. годину остварен је са 69%.

Учешће услуге директне поште у укупном обиму остварених улуга у пословној 2022. години износи 4,94%.

**Пакетске услуге** у пословној 2022. години остварене су у обиму **25.653** услуга, те у односу на пословну 2021. годину забиљежиле смањење за 3.880 услуга или за 13% (смањење је код пакета у унутрашњем и међународном поштанском саобраћају) и пад обима исте је директно повезано са трендом раста обима услуге брзе поште.

Годишњи план пакетских услуга за пословну 2022. годину остварен је са 92%.

У укупном обиму остварених услуга у пословној 2022. години, пакетске услуге учествују са 0,04%.

**Телекомуникационе услуге** у пословној 2022. години остварене су у обиму од **7.255** услуга, те у односу на пословну 2021. годину смањене за 3.739 или за 34% (највеће смањење забиљежено je код пријема телеграма).

Годишњи план телекомуникационих услуга за пословну 2022. годину остварен је са 69%.

Телекомуникационе услуге у укупном обиму остварених услуга у пословној 2022. години, учествују са 0,01%.

У наредној табели приказана је мјесечна динамика физичког обима услуга по врстама услуга за пословну 2022. годину:

Табела бр. 7 - Преглед динамике физичког обима услуга по мјесецима

| **У С Л У Г Е** | **Јануар** | **Фебруар** | **Март** | **Април** | **Мај** | **Јун** |
| --- | --- | --- | --- | --- | --- | --- |
| Писмоносне услуге | 1.876.415 | 2.051.677 | 2.104.248 | 2.109.524 | 2.215.626 | 2.116.070 |
| Пакетске услуге | 1.699 | 2.353 | 2.430 | 2.068 | 1.843 | 1.865 |
| Упутничке услуге | 24.599 | 27.526 | 29.984 | 29.279 | 27.154 | 27.164 |
| Брза пошта | 45.224 | 53.194 | 57.292 | 55.989 | 55.514 | 56.244 |
| Пост-пак | 87 | 104 | 105 | 93 | 79 | 130 |
| Финансијске услуге | 1.236.472 | 1.351.418 | 1.495.800 | 1.459.632 | 1.551.322 | 1.540.176 |
| Допунске услуге | 63.794 | 76.256 | 88.868 | 82.564 | 110.806 | 126.496 |
| Директна пошта | 31.461 | 289.902 | 341.891 | 315.685 | 226.155 | 505.668 |
| Информационе услуге | 609.611 | 633.667 | 652.508 | 578.052 | 559.184 | 571.005 |
| Телекомуник. услуге | 741 | 836 | 666 | 679 | 666 | 751 |
| Услуге посредовања | 44.758 | 97.645 | 70.782 | 57.603 | 159.757 | 56.584 |
| **У к у п н о:** | **3.934.861** | **4.584.578** | **4.844.574** | **4.691.168** | **4.908.106** | **5.002.153** |

| **У С Л У Г Е** | **Јул** | **Август** | **Септембар** | **Октобар** | **Новембар** | **Децембар** |
| --- | --- | --- | --- | --- | --- | --- |
| Писмоносне услуге | 2.047.165 | 2.034.702 | 2.059.083 | 2.035.387 | 2.117.168 | 2.226.840 |
| Пакетске услуге | 1.958 | 2.293 | 2.401 | 2.033 | 2.480 | 2.230 |
| Упутничке услуге | 28.824 | 32.724 | 33.357 | 34.734 | 39.558 | 41.766 |
| Брза пошта | 55.151 | 64.367 | 66.521 | 65.631 | 74.664 | 77.295 |
| Пост-пак | 154 | 171 | 127 | 172 | 162 | 183 |
| Финансијске услуге | 1.579.875 | 1.751.411 | 1.504.729 | 1.723.289 | 1.485.888 | 1.531.830 |
| Допунске услуге | 113.513 | 115.920 | 88.152 | 88.118 | 82.877 | 91.619 |
| Директна пошта | 36.486 | 237.192 | 165.045 | 535.976 | 67.232 | 75.964 |
| Информационе услуге | 886.964 | 869.762 | 855.125 | 585.228 | 585.852 | 645.648 |
| Телекомуник. услуге | 578 | 585 | 545 | 431 | 375 | 402 |
| Услуге посредовања | 44.420 | 47.839 | 91.516 | 50.028 | 91.321 | 66.322 |
| **У к у п н о:** | **4.795.088** | **5.156.966** | **4.866.601** | **5.121.027** | **4.547.577** | **4.760.099** |

Из прегледа мјесечне динамике физичког обима услуга, посматрано по мјесецима, највећи обим услуга у пословној 2022. години остварен је у августу и октобру мјесецу, а најмањи у јануару и новембру мјесецу. У осталим мјесецима ниво услуга је приближно изједначен.

# ПРИХОДИ

У 2022. години Предузеће је остварило укупне приходе у износу од 77.811.801 КМ, а у односу на прошлу годину укупни приходи су већи за 4.369.190 КМ, односно за 6%. Годишњи план укупних прихода за 2022. годину остварен је са 109%. Структура укупних прихода дата је у наредној табели:

Табела бр. 8 – Структура прихода за 2022. годину

|  |  |  |  |  |  |  |  |
| --- | --- | --- | --- | --- | --- | --- | --- |
| **Ред. бр.** | **СТРУКТУРА ПРИХОДА** | **ОСТВАРЕНО**  **2022.** | **%**  **Учешћа** | **ОСТВАРЕНО**  **2021.** | **% Учешћа** | **Индекс 3/5** | **Разлика**  **3-5** |
| 1 | 2 | 3 | 4 | 5 | 6 | 7 | 8 |
| 1. | Пословни приходи | 77.068.143 | 99,04 | 72.240.767 | 98,36 | 107 | 4.827.376 |
| 2. | Финансијски приходи | 250.311 | 0,32 | 258.153 | 0,35 | 97 | -7.842 |
| 3. | Остали приходи | 380.767 | 0,49 | 825.808 | 1,12 | 46 | -445,041 |
| 4. | Приходи по осн. усклађ. вриједности имовине | 12.663 | 0,02 | 8.601 | 0,01 | 147 | 4.062 |
| 5. | Прих. по. основу исп. греш. из ранијих год. | 99.917 | 0,13 | 109.282 | 0,15 | 91 | -9.365 |
| **У К У П Н О:** | | **77.811.801** | **100,00** | **73.442.611** | **100,00** | **106** | **4.369.190** |

У наредној табели дат је преглед остварених прихода за 2022. годину у односу на планиране приходе за 2022. годину и приходе остварене у истом периоду 2021. године:

Табела бр. 9 - Преглед прихода за 2022. годину

| **КОНТО** | **ВРСТА ПРИХОДА** | **ПЛАН**  **2022.** | **ОСТВАРЕНО** | | **ИНДЕКС** | | **РАЗЛИКА**  **4-5** |
| --- | --- | --- | --- | --- | --- | --- | --- |
| **2022.** | **2021.** | **4/3** | **4/5** |
| 1 | 2 | 3 | 4 | 5 | 6 | 7 | 8 |
| **I** | **ПОСЛОВНИ ПРИХОДИ (1+2+650+651+652+6550+6552)** | **70.418.086** | **77.068.143** | **72.240.767** | **109** | **107** | **4.827.376** |
| **1** | **ПРИХОДИ ОД ПРОДАЈЕ РОБЕ (601, 602, 603)** | **238.628** | **257.382** | **246.616** | **108** | **104** | **10.766** |
| 601,602,  603 | Приход од продаје робе по поштама (вриједноснице) | 205.220 | 220.298 | 212.508 | 107 | 104 | 7.790 |
| 60104 | Приход од бифеа | 33.408 | 37.084 | 34.108 | 111 | 109 | 2.976 |
| **2**  **(621,622,**  **623,624)** | **ПРИХОД ОД ПРОДАЈЕ ПОШТ.**  **И ОСТАЛ. УСЛУГА** | **66.171.491** | **72.618.944** | **67.765.402** | **110** | **107** | **4.853.542** |
|  | Приход од писмоносних услуга | 35.604.422 | 37.951.834 | 37.908.663 | 107 | 100 | 43.171 |
|  | Приход од продаје пошт. марака и филателије | 1.571.665 | 1.329.035 | 1.504.221 | 85 | 88 | -175.186 |
|  | Приход од пакетских услуга | 480.035 | 440.705 | 487.881 | 92 | 90 | -47.176 |
|  | Приход од пост - пак пошиљака | 38.000 | 74.780 | 50.399 | 197 | 148 | 24.381 |
|  | Приход од упутница | 596.155 | 584.524 | 566.952 | 98 | 103 | 17.572 |
|  | Приход од брзе поште | 6.657.733 | 7.597.182 | 6.562.110 | 114 | 116 | 1.035.072 |
|  | Приход од финансијских услуга | 19.849.763 | 23.033.803 | 19.265.388 | 116 | 120 | 3.768.415 |
|  | Приход од допунских услуга | 672.379 | 747.300 | 682.919 | 111 | 109 | 64.381 |
|  | Приход од информати. услуга | 182.366 | 292.372 | 178.921 | 160 | 163 | 113.451 |
|  | Приход од телеком. услуга | 66.812 | 49.215 | 70.806 | 74 | 70 | -21.591 |
|  | Приход од услуга посредовања | 109.492 | 121.456 | 116.853 | 111 | 104 | 4.603 |
|  | Приход од продаје  административне таксе | 270.962 | 292.372 | 297.419 | 108 | 98 | -5.047 |
|  | Приход од осталих услуга | 71.709 | 104.366 | 72.870 | 146 | 143 | 31.496 |
| **650** | **Приход од рефундација боловања** | **761.835** | **590.445** | **734.191** | **78** | **80** | **-143.746** |
| **651** | **Приход од закупнине** | **2.210.133** | **2.318.168** | **2.350.895** | **105** | **99** | **-32.727** |
| **652** | **Приход од дон. примљ. у обл. ства. од др. прав. лица** | **0** | **84.734** | **3.619** | **0** | **\*** | **81.115** |
| **6550000** | **Субвенција Владе РС** | **1.000.000** | **1.150.000** | **1.000.000** | **115** | **115** | **150.000** |
| **6552000** | **Приход од Завода за запошљавање Републике Српске Пале** | **36.000** | **48.470** | **140.044** | **135** | **35** | **-91.574** |
| **II** | **ФИНАНСИЈСКИ ПРИХОДИ** | **235.925** | **250.311** | **258.153** | **106** | **97** | **-7.842** |
| 661 | Приход од камата | 232.816 | 240.602 | 255.593 | 103 | 94 | -14.991 |
| 662 | Позитивне курсне разлике | 2.502 | 8.047 | 2.045 | 322 | 393 | 6.002 |
| 669 | Остали финансијски приходи | 606 | 1.662 | 515 | 274 | 323 | 1.147 |
| **III** | **ОСТАЛИ ПРИХОДИ** | **584.661** | **380.767** | **825.808** | **65** | **46** | **-445.041** |
| 670- 679 | Остали приходи | 584.661 | 380.767 | 825.808 | 65 | 46 | -445.041 |
| **IV** | **ПРИХОДИ ОД УСКЛАЂ. ВРИЈЕДНОСТИ ИМОВИНЕ** | **4.000** | **12.663** | **8.601** | **317** | **147** | **4.062** |
| **V** | **ПРИХОД ПО ОСН. ИСПР. ГРЕШАКА ИЗ РАНИЈИХ ГОДИНА** | **40.000** | **99.917** | **109.282** | **250** | **91** | **-9.365** |
| **VI** | **У К У П Н И П Р И Х О Д И** | **71.282.672** | **77.811.801** | **73.442.611** | **109** | **106** | **4.369.190** |

У 2022. години **пословни приходи** остварени су у износу од **77.068.143 КМ**. Пословни приходи су већи за 4.827.376 КМ, односно за 7% у односу на прошлу годину. У укупним приходима пословни приходи учествују са 99,04%. Годишњи план пословних прихода за 2022. годину остварен је са индексом од 109%.

**Приходи од продаје робе** у 2022. години остварени су у износу од 257.382 КМ, те су у односу на 2021. годину већи за 10.766 КМ или за 4%.

Годишњи план прихода од продаје робе за 2021. годину остварен је са 108%.

Приходе од продаје робе сачињавају:

* Приходи остварени од продаје робе по поштама (вриједноснице) у износу од 220.298 КМ, који су у односу на прошлу годину већи за 7.790 КМ или 4%. Годишњи план прихода од продаје робе по поштама (вриједноснице) је остварен са 107% и
* Приходи од бифеа у износу од 37.084 КМ (у односу на прошлу годину повећан за 2.976 КМ).

**Приходи од продаје поштанских и осталих услуга на домаћем и страном тржишту** у 2022. години остварени су у износу од 72.618.944 КМ и представља повећање за 4.853.542 КМ или за 7%. Годишњи план прихода од продаје поштанских и осталих услуга за 2022. годину остварен је 110%.

У 2022. години раст прихода од поштанских и осталих услуга на домаћем и страном тржишту у односу на 2021. годину остварен је код:

* Прихода од финансијских услуга,
* Прихода од брзе поште,
* Прихода од информатичких услуга
* Прихода од допунских услуга,
* Прихода од писмоносних услуга,
* Прихода од пост – пак пошиљака
* Прихода од упутничких услуга,
* Прихода од услуга посредовања и
* Приход од осталих услуга.

**Приход од финансијских услуга** у 2022. години остварен је у износу од **23.033.803 КМ** и већи је за 20% или за 3.768.415 КМ у односу на исти период претходне године. До повећања је дошло првенствено због већег броја физичког обима услуга платног промета и промјене цјеновника.

Значајан раст прихода од финансијских услуга забиљежен је код:

* Прихода од уплате по платном промету који су у 2022. години остварени у износу од 8.259.706 КМ и представљају повећање за 24% односно 1.615.509 КМ у односу на прошлу годину,
* Прихода од уплате М:тел рачуна који су у 2022. години остварени у износу од 3.219.938 КМ и биљеже повећање за 28% или за 713.161 КМ у односу на 2021. годину,
* Прихода од уплате електричне енергије који је у 2022. години остварен у износу од 2.999.863 КМ, што у односу на 2021. годину представља повећање за 18% односно за 447.873 КМ,
* Приход од исплата упутница инвалиднине остварен је у износу од 1.203.791 КМ, те представља повећање у односу на 2021. годину за 33%, односно 300.024 КМ, због вандредне исплате инвалиднина,
* Приход од исплата упутница пензија који је у 2022. години остварен у износу 3.307.585 КМ и представља повећање прихода за 9% односно за 270.111 КМ у односу на 2021. годину. Раст прихода по основу исплата упутница пензија условљен је вандредном исплатом, односно исплатом помоћи пензионерима,
* Прихода од уплата комуналних услуга који је у 2022. години остварен у износу од 691.068 КМ и представља повећање за 32% у односу на прошлу годину, односно 167.179 КМ,
* Прихода од уплате и исплате електронских међународних поштанских упутница (ЕМПУ) који су у 2022. години остварени у износу 691.582 КМ, што у односу на 2021. годину представља повећање за 18%, односно 105.188 КМ. Конкурентне цијене и висок квалитет услуге допринијели су расту, како прихода тако и физичког обима услуге електронска међународна упутница са сва три поштанска оператера са којима имамо потписане билателарне уговоре – Хрватска, Србија и Црна Гора. Имајући у виду велику заинтересованост корисника за услугом слања и примања новца, како у Републици Српској тако и у Србији, Црној Гори и Хрватској и у наредном периоду се очекује повећање броја трансакција, а самим тим и прихода,
* Приход од уплате тф-фиксни остварен је у износу од 1.342.193 КМ, што у односу на прошлу годину представља повећање за 8%, односно 98.311 КМ,
* Прихода од исплата кредита и уплата рата – готовински (купци из РС и ФБиХ) у 2022. години остварен је у износу од 390.145 КМ и већи је у односу за прошлу годину за 122.550 КМ или 46%. На пораст прихода утицала је Одлука о промјени цијеновника финансијских услуга,
* Прихода од исплата упутница дјечијег додатка који су у 2022. години остварени у износу 377.291 КМ, те остварили повећање за 11% односно за 38.516 КМ,
* Приход од трансфера новца (Western Union) биљежи повећање прихода за 8% или 30.683 КМ у односу на 2021. годину. Приход од трансфера новца у 2022. години износи 423.837 КМ, док је исти у 2021. години износио 393.153 КМ,
* Прихода од исплата упутница социјалне помоћи који је у 2022. године остварен у износу од 881.581 КМ, те у односу на 2021. годину представља повећање за 2%, односно за 20.026 КМ (закључен уговор са Министарством рада и социјалне заштите),
* Приход од трансфера новца (Moneygram) који је у 2022. години, остварен у износу од 32.082 КМ, и биљежи повећање у односу за прошлу годину 137%, односно за 18.534 КМ,
* Приход од уплата РТВ таксе који је у 2022. години остварен у износу од 264.700 КМ, те је односу на 2021. годину повећан за 7% или за 16.170 КМ,
* Приход од трансфера новца – РИА у 2022. години остварен је у износу од 8.166 КМ,
* Приход од исплата постерминала купци из РС остварен је у износу од 20.160 КМ у 2022. години, што у односу на 2021. годину представља повећање за 66% или 8.000 КМ,
* Приход од уплате оглашавања докумената у Службеном Гласнику остварен је 2022. године у износу 31.119 КМ и представља повећање за 19%, односно за 4.865 КМ у односу на исти период претходне године,
* Приход од дигиталних услуга у 2022. години остварени су у износу од 2.090 КМ и
* Приход остварен од провизије у осигурању (купци РС из ФБиХ) у 2022. години износи 6.612 КМ, те је у односу на 2021. годину повећан за 18% или за 1.013 КМ.

Смањење прихода у оквиру финансијских услуга у односу на 2021. годину забиљежено је код:

* Приход од исплата и уплата рата кредита – фактурисани (купци из РС и ФБиХ) остварени су у износу од 135.124 КМ и представљају смањење прихода за 32% или 65.013 КМ у односу на 2021. годину,
* Приход од мјењачких послова остварен је у 2022. години у износу 57.104 КМ и представља смањење за 36% односно за 31.510 КМ у односу на претходну годину. На пад физичког обима услуга и оствареног прихода од вршења мјењачких послова утицао је престанак Уговора са Raiffeisen банком 30.09.2021. године посредством које смо радили мјењачке послове. Уговор о обављању мјењачких послова са Raiffeisen банком вршио се на 61 локацији. Од 01.02.2022. Предузеће је закључило Уговор са Новом банком као посредником у обављању услуга мјењачких послова. Уговор је потписан за 51 локацију, од којих су на дан 31.12.2022. године 43 локације у раду,
* Приходи од исплата – посттерминала -купци из ФБиХ у 2022. години остварени су у износу од 2.447 КМ те у односу на 2021. годину биљеже смањење за 12.587 КМ или за 84%,
* Приход од трансфера новца Еуро Жиро биљежи смањење у односу на прошлу годину за 51% или за 11.747 КМ. У 2022. години остварен приход износи 11.479 КМ док је у прошлој години износио 23.225 КМ и
* Приходи од пријема налога за трговање хартијама од вриједности који су у 2022. години остварени у износу од 16.332 КМ, те су мањи у односу на 2021. годину за 2% или за 385 КМ.

Годишњи план прихода од финансијских услуга за 2022. годину остварен је са 116%.

**Приход од писмоносних услуга** за 2022. годину износи **37.951.834 КМ**. У односу на прошлу годину дошло је до повећања прихода од писмоносних услуга за 43.171 КМ.

Највећи раст прихода забиљежен је код писмоносних услуга купци из Републике Српске који су у 2022. години остварени у износу од 32.525.655 КМ, односно забиљежен је раст за 2.162.423 КМ или 7%. На раст прихода у односу на претходну годину утицао је већи број писмоносних пошиљака код великих корисника које чине Судови, Тужилаштва, Министарства (највише Министарство унутрашњих послова РС у износу од 197.479 КМ), Кабловски оператери, Пореска управа Републике Српске, Електропривреда Републике Српске (повећана цијена преноса са 0,54 КМ на 0,60 КМ), Телекомуникације Републике Српске (раст за 1.360.383 КМ), Мјешовити холдинг Електропривреда РС Требиње (повећање у износу од 1.565.736 КМ), Републичка управа за геодетске и имовинско – правне послове, затим Јавни фондови, осигуравајуће куће, Јавне установе и Агенције.

Приход од уручења писмоносних пошиљака из иностранства у међуоператерском саобраћају повећан је за 34% или за 241.452 КМ у односу на претходну годину. У 2022. години приход износи 951.186 КМ, док је у 2021. години износио 709.734 КМ.

Приход од писмоносних пошиљака у унутрашњем међуоператерском саобраћају у 2022. години остварен је у износу од 1.902.403 КМ и у односу на претходну годину повећан је за 6% или за 113.231 КМ. Повећање прихода код ЈП БХ Пошта Сарајево у износу од 23.138 КМ и приход од писмоносних пошиљака у унутрашњем међуоператорском саобраћају у износу од 119.678 КМ.

Приход од писмоносних пошиљака – купци из Федерације БиХ остварен је у износу 1.021.997 КМ и остварено је повећање за 62.873 КМ (најзначајније повећање прихода код Reiffaisen банке у износу од 200.155 КМ, једнократан уговор штампања и ковертирања).

Приход од директне поште – неадресована (леци) – купци из РС у 2022. години износи 175.557 КМ и већи је у односу на претходну годину за 49% или за 57.847 КМ.

Пораст прихода забиљежен је и код прихода од писмоносних пошиљака у међународном саобраћају – уручење. Приход у 2022. години износи 674.446 КМ и већи је у односу на прошлу годину за 8% или за 47.259 КМ.

Приход од писмоносних пошиљака у увозу (1,80 КМ) порастао је у 2022. години за 9% или за 24.539 КМ у односу на 2021. годину. Приход у 2022. години износи 301.309 КМ, док је у 2021. години износио 276.771 КМ.

Приход од писмоносних пошиљака - купци из Брчко Дистрикта остварен је у 2022. години у износу од 269.584 КМ и већи је у односу на претходну годину за 24.102 КМ или за 10%.

Повећање прихода забиљежено је и код прихода од тисковине у унутрашњем саобраћају, купци из РС. Приход у 2022. години остварен је у износу од 12.158 КМ и већи је у односу на прошлу годину за 10.130 КМ.

Приход од директне поште – адресована у међународном саобраћају у 2022. години остварен је у износу од 2.167 КМ, док је у 2021. години износио 951 КМ. Повећан је је за 128% или за 1.215 КМ.

Приход од директне поште – неадресована –иностранство остварен је у износу од 819 КМ.

Највећи пад прихода у оквиру прихода од писмоносних услуга у посматраном периоду забиљежен је код прихода од консајмент пошиљака. С обзиром да је дошло до промјене прописа у Европској унији, од 01.07.2021. године, нисмо више у могућности пружати поменуту услугу. У 2021. години приход од консајмент пошиљака износио је 2.609.265 КМ.

Приход од директне поште – адресована – купци из ФБиХ остварен је у 2022. години у износу од 70.021 КМ и представља смањење за 48.287 КМ или за 41% у односу на претходну годину. Највећи утицај на смањење поменутог прихода имао је пад прихода код Студио Модерне за 46.450 КМ.

Приход од директне поште – неадресована (леци) – купци из ФБиХ и БД остварен је у 2022. години у износу од 13.638 КМ и представља смањење за 23.945 КМ или за 64% у односу на претходну годину.

Приход од директне поште – адресована – купци из РС остварен је у 2022. години у износу од 13.102 КМ и представља смањење за 20.184 КМ или за 61% у односу на претходну годину.

Приход од тисковина у унутрашњем саобраћају – купци из ФБиХ и БД у 2022. години остварени су у износу од 15.032 КМ и биљеже смањење за 5% или за 816 КМ у односу на прошлу годину.

Приход од писмоносних пошиљака у иностранству – филателија остварен је у износу од 2.760 КМ и у односу на претходну годину смањен је за 220 КМ или за 7%.

Годишњи план прихода од писмоносних услуга за 2022. годину остварен је са 107%.

**Приход од пост – пак пошиљака** у 2022. години износи **74.780 КМ** и повећан је за 24.381 КМ или за 48%. Годишњи план прихода од услугапост – пак пошиљака за 2022. годинуостварен је са 197%. Услугама од пост – пак пошиљака омогућена је размјена откупних поштанских пошиљака изван граница БиХ.

**Приход од упутничких услуга** у 2022. години остварен је у износу 584.524 КМ и већи је за 3% или за 17.572 КМ у односу на 2021. годину.

Годишњи план прихода од упутничких услуга за 2022. годину остварен је са 98%.

**Приход од брзе поште** износи **7.597.182 КМ** и већи је за 16% или за 1.035.072 КМ у односу на 2021. годину. На повећање прихода од брзе поште утицао је повећан приход од брзе поште у унутрашњем саобраћају – купци из Републике Српске, приход од међуоператeрске размјене – брза пошта БХ пошта и ХП Мостар, приход од ДХЛ пошиљака, уручење – купци из ФБиХ, приход од пошиљака биз експрес, приход од брзе поште у међународном саобраћају – уручење, и приход од пошиљака биз експрес – купци из БД.

Годишњи план прихода од брзе поште за 2022. годину остварен је са 114%.

**Приход од допунских услуга** у 2022. години остварен је уизносу од **747.300 КМ** и повећан је за 9% или за 64.381 КМ у односу на 2021. годину. Приходе од допунских услуга чине: приходи од поштанских фахова, достава пошиљака на кућну адресу и поновне доставе пошиљака, приход од услуга подношења пошиљака на царински преглед, приход од допунских услуга на захтјев корисника и поврат поштарине и приход од допунске услуге – попуњавање налога за плаћање.

Годишњи план прихода од допунских услуга за 2022. годину остварен је са 111%.

**Приход од информатичких услуга** остварен у 2022. години износи **292.372 КМ** и повећан је за 63% или за 113.451 КМ у односу на 2021. годину. У овој групи конта књиже се приходи од услуга Хало центра, интернета и хибридне поште.

Годишњи план прихода од информатичких услуга за 2022. годину оставарен је са 160%.

**Приход од услуга посредовања** у 2022. години остварен је у износу од 121.456 КМ, а у односу на 2021. годину већи је за 4.603 КМ.

Годишњи план прихода од услуга посредовања за 2022. годину остварен је са 111%.

**Приход од осталих услуга** обухвата приходе од рекламе и огласа, приходе од услуга ауторадионе и приходе од фотокопирања, а у 2022. години остварени су у износу од 104.366 КМ. У односу на 2021. годину већи су за 43% или 31.496 КМ. Најзначајније повећање је код прихода од фотокопирања и то у износу од 36.380 КМ. Раст прихода од услуга фотокопирања условљен је промјеном цјеновника.

Годишњи план прихода од осталих услуга за 2022. годину остварен је са 146%.

У 2022. години пад прихода од поштанских и осталих услуга на домаћем и страном тржишту у односу на 2021. годину остварен је код:

* Приход од продаје поштанских марака и филателије,
* Приходa од пакетских услуга
* Прихода од телекомуникационих услуга
* Прихода од продаје административне таксе,

**Приход од продаје поштанских марака и филателије** у 2022. години износи **1.329.035 КМ**. У односу на 2021. годину приход од продаје поштанских марака и филателије смањен је за 12% или за 175.186 КМ. У односу на 2021. годину највећи пад прихода забиљежен је код прихода од продаје поштанских марака – купци из РС за 165.228 КМ и прихода од продаје поштанских марака на страном тржишту – филателија за 9.358 КМ у односу на претходну годину.

Годишњи план прихода од продаје поштанских марака и филателије за 2022. годину остварен је са 85%.

**Приход од пакетских услуга** у 2022. години износи **440.705 КМ** и смањен је за 47.176 КМ или за 10% у односу на 2021. годину. Смањење прихода забиљежено је код прихода од пакетских услуга у унутрашњем саобраћају – купци из РС, ФБиХ и БД, прихода од пријема међународних пакета – купци из РС, приход од пакетских пошиљака у међународном саобраћају – уручење, приход од уручења пакетских пошиљака из иностранства у међуоператорском саобраћају и прихода од пакетских услуга у унутрашњем међуоперторском саобраћају.

Годишњи план прихода од пакетских услуга за 2022. годину остварен је са 92%.

**Приход од телекомуникационих услуга** у 2022. години остварен је у износу од **49.215 КМ**. У односу на 2021. годину смањен је за 30% или за 21.591 КМ. У оквиру прихода од телекомуникационих услуга смањење прихода остварено је код прихода од телеграфских услуга (Хало центар – пад прихода за 10.691 КМ), пад прихода забиљежен је и код прихода од телефонских говорница (пад прихода за 384 КМ), прихода од услуга факса (пад прихода за 1.575 КМ) и телеграфских услуга (купци из Републике Српске, Федерације БиХ, Брчко Дистрикта, пад прихода за 8.942 КМ).

Годишњи план прихода од телекомуникационих услуга за 2022. годину остварен је са 74%.

**Приход од продаје административне таксе** у 2022. години остварен је уизносу од **292.372 КМ**, а у односу на 2021. годину мањи је за 2% или за 5.047 КМ.

Годишњи план прихода од продаје административне таксе за 2022. годину остварен је са 108%.

У 2022. години у оквиру осталих пословних прихода, које чине приходи од Завода за запошљавање Републике Српске, приход од рефундација боловања, приход од закупа, приход од донација и субвенција и приход од продаје робе, раст прихода у односу на 2021. годину остварен је код:

**Прихода од донација** примљених у области ствари од других правних лица у 2022. години износи **84.734 КМ** и биљежи повећање за 81.115 КМ у односу на 2021. годину, док **приход од субвенције** из Буџета Владе Републике Српске по основу Члана 27. и 28. Закона о поштанским услугама Републике Српске (СЛ. Гласник 30/10) износи **1.150.000 КМ**.

**Приход од продаје робе** у 2022. години остварен је у износу од **257.382 КМ** и већи је у односу на прошлу годину за 4% или за 10.766 КМ. Годишњи план прихода од продаје робе остварен је са 108%.

Смањење осталих пословних прихода забиљежено је код:

**Прихода од рефундација боловања** у 2022. години остварен је у износу **590.445 КМ** и представља смањење за 20% или за 143.746 КМ у односу на претходну годину. У посматраном периоду потраживања за рефундације боловања за која Фонд здравственог осигурања није издао рјешења износе 619.886 КМ КМ. Предузеће је покренуло 597 управних поступака пред надлежним органима, ради рјешавања одбијених Рјешења Фонда здравственог осигурања за рефундацију боловања.

Годишњи план прихода од рефундација боловања за 2022. годину остварен је са 78%.

**Прихода од Завода за запошљавање Републике Српске а.д. Пале** у 2022. години остварени су у износу од **48.470 КМ**. У односу на 2021. годину смањени су за 91.574 КМ. У јулу и септембру 2022. године са Заводом за запошљавање потписали смо Уговор о пријему 16 приправника, те се по том основу очекивао и раст прихода до краја године.

Годишњи план прихода од Завода за запошљавање Републике Српске Пале за 2022. годину остварен је са 135%.

**Прихода од закупа** у 2022. години остварени су у износу од 2.318.168 КМ. У односу на 2021. годину смањени су за 1% или за 32.727 КМ.

Годишњи план прихода од закупа за 2022. годину остварен је са 105%.

У наредној табели приказана је структура прихода од продаје поштанских и осталих услуга:

Табела бр. 10 – Структура прихода од продаје поштанских и осталих услуга

| **ВРСТА ПРИХОДА** | **ПЛАН**  **2022.** | **ОСТВАРЕНО**  **2022.** | **% учешћа у посл. приходу** | **ОСТВАРЕНО**  **2021.** | **% учешћа у посл. приходу** |
| --- | --- | --- | --- | --- | --- |
| 1 | 2 | 3 | 4 | 5 | 6 |
| **ПРИХОД ОД ПРОДАЈЕ ПОШТАНСКИХ И ОСТАЛИХ УСЛУГА** | **66.171.491** | **72.618.944** | **94,23** | **67.765.402** | **93,80** |
| Приход од писмоносних услуга | 35.604.422 | 37.951.834 | 49,24 | 37.908.663 | 52,48 |
| Приход од продаје поштан. марака и филателије | 1.571.665 | 1.329.035 | 1,72 | 1.504.221 | 2,08 |
| Приход од пакетских услуга | 480.035 | 440.705 | 0,57 | 487.881 | 0,68 |
| Приход од пост-пак пошиљака | 38.000 | 74.780 | 0,10 | 50.399 | 0,07 |
| Приход од упутница | 596.155 | 584.524 | 0,76 | 566.952 | 0,78 |
| Приход од брзе поште | 6.657.733 | 7.597.182 | 9,86 | 6.562.110 | 9,08 |
| Приход од финансијских услуга | 19.849.763 | 23.033.803 | 29,89 | 19.265.388 | 26,67 |
| Приход од допунских услуга | 672.379 | 747,300 | 0,97 | 682.919 | 0,95 |
| Приход од информатичких услуга | 182.366 | 292,372 | 0,38 | 178.921 | 0,25 |
| Приход од телекомуникацион. услуга | 66.812 | 49.215 | 0,06 | 70.806 | 0,10 |
| Приход од услуга посредовања | 109.492 | 121.456 | 0,16 | 116.853 | 0,16 |
| Приход од продаје администр. таксе | 270.962 | 292.372 | 0,38 | 297.419 | 0,41 |
| Приход од осталих услуга | 71.709 | 104.366 | 0,14 | 72.870 | 0,10 |
|  |  |  |  |  |  |
| **ОСТАЛИ ПОСЛОВНИ ПРИХОДИ** | **4.246.595** | **4.449.199** | **5,77** | **4.475.365** | **6,20** |
| (Закупнина, субвенција, рефундација боловања, приход од продаје робе, донације) |
|  |  |  |  |  |  |
| **ПОСЛОВНИ ПРИХОДИ** | **70.418.086** | **77.068.143** | **100,00** | **72.240.767** | **100,00** |

**Финансијски приходи** у 2022. години остварени су у износу од **250.311 КМ** и чине 0,32% укупних прихода. У односу на 2021. годину мањи су за 3% односно за 7.842 КМ.

Годишњи план финансијских прихода за 2022. годину остварен је са 106%.

Финансијске приходе чине:

* Приход од затезне камате у земљи у износу 200.649 КМ (смањење прихода за 780 КМ),
* Приходи од затезних камата – судски спорови, споразуми и поравнања у износу 39.953 КМ (пад прихода за 14.211 КМ),
* Позитивне курсне разлике у износу 8.047 КМ (повећани за 6.002 КМ) и
* Остали финансијски приходи у износу 1.662 КМ (повећани за 1.147 КМ).

**Остали приходи** у 2022. години остварени су у износу од **380.767 КМ** и чине 0,49% укупних прихода. У односу на 2021. годину мањи су за 54%, односно за 445.041 КМ.

Раст осталих прихода забиљежен је код:

* Прихода од наплате директно отписаних потраживања од купаца у 2022. години остварених у износу од 47.165 КМ, док је приход од истих у 2021. години износио 16 КМ,
* Осталих прихода од наплаћених пенала, казни и штета – остварени у 2022. години у износу од 51.710 КМ и већи су за 36.758 КМ у односу на 2021. годину,
* Прихода од наплате осталих отписаних потраживања остварених у износу од 11.032 КМ и већи су у односу на 2021. годину за 6.703 КМ,
* Прихода од наплате штете од осиугуравајућих друштава – остварени су у износу 13.780 КМ и већи су за 4.149 КМ у односу на претходну годину,
* Прихода од осталих непословних и ванредних прихода – остварени у износу од 55.252 КМ и већи су за 3.314 КМ у односу на претходну годину,
* Приход од вишкова утврђених пописом за 2022. годину износе 2.469 КM и
* Приходи од укидања неискоришћених резервисања – остварени у износу од 33.874 КМ и већи су за 1.922 КМ у односу на 2021. годину.

Смањење осталих прихода забиљежено је код:

* Добици по основу продаје грађевинских објеката – остварени су у износу од 1.372 КМ и мањи су за 273.287 КМ у односу на прошлу годину,
* Прихода од наплаћених отписаних потраживања од купаца за које је извршен индиректан отпис – остварени су у износу 97.745 КМ и мањи су за 201.838 КМ,
* Вишкови непокретности, постројења и опрема у износу од 42.381 КМ и мањи су у односу на прошлу годину за 53% или 47.701 КМ,
* Приходи од поврата судских и осталих такси остварен је у 2022. години у износу од 9.545 КМ и мањи је у односу на прошлу годину за 61% или 14.900 КМ,
* Добици од продаје осталог материјала остварени су у износу од 9.422 КМ, и мањи су за 6.618 КМ у односу на 2021. годину,
* Приходи по основу отписа осталих обавеза остварени су у износу од 4.922 и мањи су за 2.244 КМ у односу на прошлу годину,
* Вишкови залиха робе у депоу и поштама у 2022. години износе 91 КМ и мањи су у односу на претходну годину за 364 КМ,
* Приход од наплате штете – изгубљен приход у 2022. години није остварен, док је у 2021. години остварен у износу од 559 КМ.

Годишњи план осталих прихода за 2022. годину остварен је са 65%.

**Приходи по основу усклађивања вриједности имовине** у 2022. години остварени су у износу од 12.663 КМ и представљају повећање за 47% или за 4.062 КМ у односу на прошлу годину.

Годишњи план прихода по основу усклађивања вриједности имовине за 2022. годину остварен је са 317%.

**Приходи по основу исправке грешака из ранијих година** у 2022. години износе **99.917 КМ** и мањи су за 9.365 КМ у односу на претходну годину.

Годишњи план прихода по основу исправке грешака из ранијих година за 2022. годину остварен је са 250%.

Табела бр. 11 - Мјесечна динамика укупних прихода

| **Приходи** | **2022.** | **2021.** | **Индекс** |
| --- | --- | --- | --- |
| 1 | 2 | 3 | 4=2/3 |
| Jануар | 4.791.351 | 4.694.722 | 102 |
| Фебруар | 5.877.580 | 5.846.145 | 101 |
| Март | 6.824.299 | 7.242.684 | 94 |
| Aприл | 6.016.989 | 5.379.284 | 112 |
| Мај | 6.480.365 | 6.330.572 | 102 |
| Јуни | 6.623.797 | 7.390.338 | 90 |
| Јули | 5.967.996 | 4.919.450 | 121 |
| Август | 6.243.865 | 5.180.072 | 121 |
| Септембар | 6.693.679 | 7.058.181 | 95 |
| Октобар | 6.556.238 | 4.573.036 | 143 |
| Новембар | 7.703.265 | 5.776.584 | 133 |
| Децембар | 8.032.375 | 9.051.546 | 89 |
| **У к у п н о:** | **77.811.801** | **73.442.611** | **106** |

Из табеле мјесечна динамика укупних прихода видљивo је повећање укупног прихода за 6 % у односу на 2021. годину. Највеће повећање у 2022. години забиљежено је у мјесецу октобру и то 43% у односу на октобар 2021. године. Пад прихода евидентиран је у мјесецима март, јуни, септембар и децембар 2022. године у односу на исти период 2021. године.

# РАСХОДИ

Укупни расходи на нивоу Предузећа у 2022. години остварени су у износу 76.084.428 КМ и већи су у односу на исти период прошле године за 6% или за 4.001.114 КМ. Годишњи план укупних расхода остварен је са 107%. Структура укупних расхода дата је у наредној табели:

Табела бр. 12 - Структура расхода за 2022. годину

|  |  |  |  |  |  |  |  |
| --- | --- | --- | --- | --- | --- | --- | --- |
| **Ред. бр.** | **СТРУКТУРА РАСХОДА** | **ОСТВАРЕНО**  **2022.** | **% Учешћа** | **ОСТВАРЕНО**  **2021.** | **% Учешћа** | **Индекс**  **3/5** | **Разлика**  **3-5** |
| 1 | 2 | 3 | 4 | 5 | 6 | 7 | 8 |
| 1. | Пословни расходи | 74.798.183 | 98,31 | 70.247.849 | 97,45 | 106 | 4.550.334 |
| 2. | Финансијски расходи | 218.044 | 0,29 | 184.190 | 0,26 | 118 | 33.854 |
| 3. | Остали расходи | 207.422 | 0,27 | 1.102.259 | 1,53 | 19 | -894.837 |
| 4. | Расходи по осн. усклађ. вриједности имовине | 688.241 | 0,90 | 262.346 | 0,36 | 262 | 425.895 |
| 5. | Расходи по ос. исправке грешака из ранијих год. | 172.538 | 0,23 | 286.670 | 0,40 | 60 | -114.132 |
| **У К У П Н О:** | | **76.084.428** | **100,00** | **72.083.314** | **100,00** | **106** | **4.001.114** |

У наредној табели дат је преглед остварених расхода за 2022. годину у односу на планиране расходе за 2022. годину и расходе остварене у истом периоду 2021. године:

Табела бр. 13 - Преглед расхода за 2022. годину

| **КОНТО** | **ВРСТА РАСХОДА** | **ПЛАН**  **2022.** | **ОСТВАРЕНО** | | **ИНДЕКС** | | **РАЗЛИКА**  **4-5** |
| --- | --- | --- | --- | --- | --- | --- | --- |
| **2022.** | **2021.** | **4/3** | **4/5** |
| 1 | 2 | 3 | 4 | 5 | 6 | 7 | 8 |
| **I** | **ПОСЛОВНИ РАСХОДИ** | **70.346.279** | **74.798.183** | **70.247.849** | **106** | **106** | **4.550.334** |
| **501** | **НАБАВНА ВРИЈЕД. ПРОД. РОБЕ** | **128.000** | **96.724** | **133.856** | **76** | **72** | **-37.132** |
| **512** | **ТРОШКОВИ МАТЕРИЈАЛА** | **2.122.769** | **2.073.236** | **1.922.430** | **98** | **108** | **150.806** |
| **513** | **ТРОШКОВИ ГОРИВА И ЕНЕРГИЈЕ** | **2.399.074** | **3.023.625** | **2.395.285** | **126** | **126** | **628.340** |
| 5130 | Трошкови горива | 1.085.000 | 1.655.705 | 1.071.788 | 153 | 154 | 583.917 |
| 5131 | Трошкови чврстог горива | 271.000 | 328.505 | 283.564 | 121 | 116 | 44.941 |
| 5133 | Трошкови електричне енергије | 738.102 | 794.337 | 770.588 | 108 | 103 | 23.749 |
| 5132,  5135 | Трошкови гријања - лож уље и плин | 45.901 | 24.684 | 17.391 | 54 | 142 | 7.293 |
| 5136 | Остала горива и енергија (Топлана) | 259.072 | 220.394 | 251.953 | 85 | 87 | -31.559 |
| **52** | **ТРОШ. ПЛАТА, НАКНА. ПЛ. И ОСТ. ЛИЧ. ПРИ.** | **50.142.107** | **52.421.015** | **47.606.814** | **105** | **110** | **4.814.201** |
| 520-  523 | Трошкови бруто плата и бруто накнада. плата | 39.031.293 | 41.092.356 | 36.502.073 | 105 | 113 | 4.590.283 |
| 524-  529 | Трош.осталих личних примања | 11.110.815 | 11.328.659 | 11.104.742 | 102 | 102 | 223.917 |
| **53** | **ТРОШКОВИ ПРОИЗВО. УСЛУГА** | **7.831.749** | **9.357.083** | **10.567.739** | **119** | **89** | **-1.210.656** |
| 531 | Транспортне услуге | 311.168 | 356.074 | 2.815.482 | 114 | 13 | -2.459.408 |
| 532 | Услуге одржавања | 1.234.771 | 1.858.499 | 1.492.290 | 151 | 125 | 366.209 |
| 533 | Закупнина | 611.672 | 697.321 | 564.485 | 114 | 124 | 132.836 |
| 534 | Трошкови сајмова | 10.000 | 0 | 0 | 0 | 0 | 0 |
| 535 | Трошкови рекламе и пропаганде | 128.008 | 150.807 | 111.838 | 118 | 135 | 38.969 |
| 539 | Остале услуге | 5.536.131 | 6.294.382 | 5.583.644 | 114 | 113 | 710.738 |
| **540** | **АМОРТИЗАЦИЈА** | **3.309.784** | **3.412.502** | **3.322.105** | **103** | **103** | **90.397** |
| **541-545** | **ТРОШКОВИ РЕЗЕРВИС.** | **160.000** | **515.751** | **322.919** | **322** | **160** | **192.832** |
| **550-554-559** | **НЕМАТЕРИЈАЛНИ ТРОШКОВИ**  **(без пореза и доприноса)** | **3.554.370** | **3.484.418** | **3.279.307** | **98** | **106** | **205.111** |
| 550 | Непроизводне услуге | 680.518 | 645.916 | 601.673 | 95 | 107 | 44.243 |
| 551 | Репрезентације | 59.253 | 63.076 | 45.486 | 106 | 139 | 17.590 |
| 552 | Премије осигурања | 450.000 | 464.009 | 519.062 | 103 | 89 | -55.053 |
| 553 | Трошкови платног промета | 1.848.240 | 1.781.592 | 1.618.305 | 96 | 110 | 163.287 |
| 554 | Трошкови чланарина | 321.967 | 334.980 | 306.706 | 104 | 109 | 28.274 |
| **555** | **Трошкови пореза** | **608.109** | **313.896** | **606.258** | **52** | **52** | **-292.362** |
| **556** | **Трошкови доприноса** | **90.316** | **99.933** | **91.136** | **111** | **110** | **8.797** |
| 559 | Остали немат. трошкови | 194.392 | 194.847 | 188.075 | 100 | 104 | 6.772 |
| **II** | **ФИНАНСИЈСКИ РАСХОДИ** | **542.697** | **218.044** | **184.190** | **40** | **118** | **33.854** |
| 561 | Расходи камата | 536.447 | 203.670 | 176.900 | 38 | 115 | 26.770 |
| 562 | Негативне курсне разлике | 5.850 | 14.243 | 6.688 | 243 | 213 | 7.555 |
| 569 | Остали финансијски расходи | 400 | 131 | 602 | 33 | 22 | -471 |
| **III** | **ОСТАЛИ РАСХОДИ** | **154.000** | **207.422** | **1.102.259** | **135** | **19** | **-894.837** |
| 570-579 | Непословни и ванредни расходи | 154.000 | 207.422 | 1.102.259 | 135 | 19 | -894.837 |
| **IV** | **РАСХОДИ ОД УСКЛАЂ. ВРИЈЕДН. ИМОВИНЕ** | **10.000** | **688.241** | **262.346** | **6882** | **262** | **425.895** |
| **V** | **РАСХОДИ ПО ОСН. ИСПР. ГРЕШАКА ИЗ РАНИЈИХ ГОД.** | **70.000** | **172.538** | **286.670** | **246** | **60** | **-114.132** |
| **VI** | **УКУПНИ РАСХОДИ** | **71.122.976** | **76.084.428** | **72.083.314** | **107** | **106** | **4.001.114** |

У 2022. години пословни расходи остварени су у износу од 74.798.183 КМ. Пословни расходи су већи за 4.550.334 КМ односно за 6% у односу на 2021. годину. У укупним расходима пословни расходи учествују са 98,31%.

Годишњи план пословних расхода за 2022. годину остварен је са индексом 106%.

**Трошкови материјала, набавна вриједност продате робе и трошкови горива и енергије** у 2022. години остварени су у износу **5.193.585 КМ**, те у укупним расходима учествују са 6,83%. Група ових трошкова забиљежила је раст за 742.014 КМ или за 17% у односу на 2021. годину.

**Трошкови набавне вриједности продате робе** у 2022. години остварени су у износу од **96.724 КМ** и мањи су за 28% или за 37.133 КМ у односу на 2021. годину.

**Трошкови материјала** у2022. години остварени су у износу **2.073.236 КМ** и већи су за 8% или за 150.806 КМ у односу на 2021. годину. На повећање трошкова материјала највећи утицај је имало повећање трошка:

* Трошкова канцеларијског материјала (трошкови повећани за 296.763 КМ),
* Трошкова отписа ситног инвентара (трошак повећан за 130.373 КМ),
* Утрошак осталог потрошног материјала (раст трошка за 36.845 КМ),
* Трошкови дијелова за одржавање возила (трошак повећан за 8.552 КМ),
* Трошкови за поштанске марке (раст за 1.708 КМ).

У посматраном периоду смањене трошкова материјала забиљежено је код:

* Отпис службене одјеће и обуће – рок 2 године (трошкови смањени за 96.430 КМ),
* Материјала кућног мајстора (трошкови смањени за 69.753 КМ),
* Трошкова материјала за ПТТ манипулацију (трошкови смањени за 52.315 КМ),
* Трошкова материјала за ИТ (смањене трошкова за 48.993 КМ),
* Утрошени резервни дијелови рачунарске опреме (трошкови смањени за 20.572 КМ),
* Трошкови отписа заштитне одјеће и обуће – рок двије године (трошак смањен 14.651 КМ),
* Отпис заштитне одјеће и обуће – рок три године (трошкови смањени за 9.879 КМ),
* Отпис ауто гума за возила за превоз пош.пошиљака – теретна (трошкови смањени за 6.831 КМ),
* Отписа службене одјеће и обуће рок 3 године (смањење трошкова за 3.425 КМ),
* Трошкови за коверте, честитке и др. (смањење за 2.236 КМ).

**Трошкови горива и енергије** у 2022. години остварени су у износу од **3.023.625 КМ** већи су за 26% или за 628.340 КМ у односу на 2021. годину. Највећи раст трошкова забиљежен је код:

* Трошкова горива који су у 2022. години остварени у износу 1.655.705 КМ и већи су за 583.917 КМ, због повећања цијене горива у односу на 2021. годину. У групи трошкова горива књиже се трошкови горива за мопеде, за возила за превоз поштанских пошиљака - теретна, путничка возила и трошкови уља и мазива теретних возила за превоз пошиљака.
* Трошкова огрева који су у 2022. години остварени у износу 353.188 КМ, већи су за 52.233 КМ у односу на 2021. годину (повећани трошкови чврстог горива за 44.940 КМ због повећања цијена, осталог горива - лож уља 5.484 КМ и трошкови гријања – плин за 1.808 КМ)
* Трошкова електричне енергије који су остварени у износу 794.337 КМ већи су за 23.750 КМ у односу на 2021. годину.

Годишњи план трошкова материјала, набавне вриједности продате робе и трошкова енергије и горива за 2022. годину остварен је са 112%.

У оквиру укупних расхода, највећу ставку чине **трошкови плата, накнада плата и осталих личних примања.** Ови трошкови су у 2022. години остварени у износу **52.421.015 КМ**, и учествују са 68,90% у укупним расходима. У односу на 2021. годину остварени су у већем износу за 10% или за 4.814.201 КМ. Трошкови бруто плата и бруто накнада плата остварени су у износу 41.092.356 КМ и већи су за 4.590.283 КМ, док су трошкови осталих личних примања остварени у износу од 11.328.659 КМ и већи су за 223.917 КМ у односу на 2021. годину.

На раст трошкова плата, накнада плата и осталих личних примања утицало је повећање плате у нето износу од 100 КМ (повећање плате од јануара 50 КМ и повећање плате од јула 50 КМ) за све запослене у Предузећу.

Годишњи план трошкова плата, накнада плата и осталих личних примања остварен је са 105%.

**Трошкови производних услуга** у 2022. години остварени су у износу **9.357.083 КМ** и мањи су у односу на 2021. годину за 11%, односно за 1.210.656 КМ. У укупним расходима производне услуге учествују са 12,30%, док је годишњи план за 2022. годину остварен са 119%. У групи трошкова производних услуга смањени су трошкови транспортних услуга, док су трошкови услуга одржавања, закупнине, рекламе и пропаганде и осталих услуга забиљежили раст у односу на 2021. годину.

**Трошкови** **транспортних услуга** у 2022. години остварени су у износу **356.074 КМ** и у односу на 2021. годину мањи су за 87% или за 2.459.407 КМ, а због престанка вршења консајнмент услуге. Услуга престала са даном 01.07.2021. године.

**Трошкови услуга одржавања** у 2022. години остварени су у износу **1.858.499 КМ**, а у односу на 2021. годину већи су за 25% или за 366.209 КМ. Највећи раст трошкова забиљежен је код:

* Трошкова редовног одржавања основних средстава остварених у износу 671.873 КМ – раст за 144.489 КМ (раст трошка забиљежен на дирекцији Предузећа и радне јединице Бијељина, смањење трошка евидентирано код осталих радних јединица),
* Трошкова текућег одржавања – Software остварених у износу 598.986 КМ – раст за 98.066 КМ. У ове трошкове улазе трошкови одржавања апликације за шалтерко пословање, одржавање апликације за интеграцију података и трошкови текућег одржавања софтвера;
* Трошкова одржавања копир апарата, факса и штампача остварених у износу 343.831 КМ – раст за 91.754 КМ,
* Трошкови инвестиционог одржавања основних средстава остварених у износу 100.579 КМ – раст за 31.469 КМ,
* Трошкова одржавања уређаја за гашење пожара остварених у износу 27.658 КМ – раст за 19.726 КМ,
* Трошкова услуга одржавања путничких возила остварених у износу 11.947 КМ – раст за 2.196 КМ и
* Трошкови дератизације и дезинсекције остварених у износу 10.011 КМ – раст за 1.357 КМ.

У посматраном периоду смањење трошкова, у оквиру услуга одржавања, забиљежено је код:

* Трошкова услуга за превоз поштанских пошиљака - теретна остварених у износу 75.190 КМ – смањење за 11.119 КМ,
* Трошкова дезинфекције – корона вирус без остварења у 2022. години, док су у 2021. години били 11.289 КМ.

**Трошкови закупнине** у 2022. години остварени су у износу **697.321 КМ**. У односу на 2021. годину већи су за 24% или за 132.836 КМ. Повећање трошкова закупа у 2022. години у односу на 2021. годину забиљежено је код:

* Трошкови закупа опреме – штампача остварених у износу 212.350 КМ – раст за 104.827 КМ,
* Трошкова закупнине пословних простора који су остварени у износу 337.138 КМ – раст за 21.442 КМ (нови уговори о закупу, повећање цијена закупа и др),
* Трошкови закупа опреме – линка који су остварени у износу 145.155 КМ – раст за 8.401 КМ,

Смањење трошкова закупа у 2022. години у односу на 2021. годину забиљежено је код:

* Трошкови осталих закупнина – backbone остварених у износу 2.679 КМ – смањење за 1.835 КМ.

**Трошкови рекламе и пропаганде** у 2022. години остварени су у износу **150.807 КМ**. У односу на 2021. годину забиљежили су повећање за 35% или за 38.969 КМ.

**Остале производне услуге** у 2022. години остварене су у износу **6.294.382 КМ**. У односу на 2021. годину веће су за 13% или за 710.738 КМ. Највећи раст трошкова осталих производних услуга забиљежен је код:

* Трошкова у међуоператерској размјени пошиљака брзе поште остварених у износу 2.520.075 КМ – раст за 408.886 КМ (повећање прихода брзе поште у међуоператерској размјени за 431.065 КМ),
* Трошкова међуоператерске размјене писмоносних пошиљака у унутрашњем саобраћају остварених у износу 1.662.551 КМ – раст за 207.581 КМ,
* Трошкова транзитних и терминалних трошкова писмоносних пошиљака у међународном саобраћају остварених у износу 1.154.584 КМ - раст за 45.373 КМ,
* Трошкова за обављање међународног упутничког промета остварених у износу 281.113 КМ – раст за 33.290 КМ,
* Трошкови међуоператерске размјене писмоносне пошиљке из иностранства остварених у износу 128.770 КМ – раст за 29.412 КМ,
* Трошкови осталих производних услуга – неопорезиви у износу 38.568 КM раст за 16.185 КМ и
* Накнада за кориштење аутопута остварена у износу 50.093 КМ – раст за 4.348 КМ.

У посматраном периоду у оквиру осталих производних услуга смањење трошкова забиљежено је код:

* Транзитних и терминалних трошкова пакетских пошиљака у међународном саобраћају остварених у износу 73.465 КМ – смањење за 30.418 КМ,
* Трошкови међународног телеграфског саобраћаја остварених у износу 3.573 КМ – смањење за 2.172 КМ,
* Трошкова међуоператерске размјене пакетских пошиљака у унутрашњем саобраћају остварене у износу 4.164 КМ, смањење 1.769 КМ,
* Трошкова регистрације теретних возила остварених у износу 20.951 КМ – смањење за 1.296 КМ.

**Трошкови амортизације** остварени у 2022. години износе **3.412.502 КМ**, са учешћем 4,49% у укупним расходима. У односу на 2021. годину трошкови амортизације су већи за 3% или за 90.397 КМ. Годишњи план трошкова амортизације за 2022. годину остварен је са 103%.

**Нематеријални трошкови** са порезима и доприносима у 2022. години остварени су у износу **3.898.247 КМ**, те чине 5,12% учешћа у укупним расходима. Ови трошкови су мањи за 2% или 78.454 КМ у односу на 2021. годину. Годишњи план нематеријалних трошкова са порезима и доприносима је остварен са 92%.

У 2022. години до смањења нематеријалних трошкова дошло је код:

* Трошкови премије осигурања који су остварени у износу од 464.009 КМ – смањење за 55.053 КМ,
* Трошкова пореза остварених у износу од 313.896 КМ – смањење за 292.362 КМ (смањење евидентирано код трошкова комуналне и републичке таксе у износу од 332.402 КМ у односу на 2021. годину, јер је комунална такса укинута од јануара 2022. године). Годишњи план трошкова пореза за 2022. годину остварен је са 52%.

У оквиру нематеријалних трошкова повећани су:

* Трошкови непроизводних услуга остварених у износу 645.916 КМ – повећање за 44.243 КМ (највећи раст биљеже трошкови набавке лиценци (вијек трајања 1 година) и трошкови семинара, симпозија и стручног усавршавања у земљи, док је смањење трошкова непроизводних услуга остварено код трошкова улуге израде студија, консултатнтских услуга и тестирања и трошкова геодетских услуга),
* Трошкови репрезентације који су остварени у износу 63.076 КМ, те забиљежили раст за 17.590 КМ у односу на 2021. годину,
* Трошкови платног промета остварени у износу од 1.781.592 КМ – раст за 163.287 КМ (највећи раст забиљежен код трошкова платног промета – финансијске услуге за 135.771 КМ, због раста обима свих услуга из платног промета, нпр. комуналије, мобилна телефонија, електро, и сл.;), затим трошкови платног промета – уговорни шалтери за 22.801 КМ и трошкови банкарских услуга – провизија за 4.715 КМ,
* Трошкова чланарина који су остварени у износу 334.980 КМ – повећање за 28.274 КМ (повећање трошка чланарине међународним организацијама, одступање узроковано периодом књижења пристиглих фактура, повећање трошкова чланарина Агенцији за поштански саобраћај БиХ за 10.828 КМ, трошкови чланарина 5.171 КМ, док су трошкови чланарина РАК-у смањени за 2.800 КМ),
* Трошкова доприноса остварених у износу 99.933 КМ, а у односу на 2021. годину већи су за 8.797 КМ. Годишњи план трошкова доприноса за 2022. годину остварен је са 111%.
* Остали нематеријални трошкови остварени у износу 194.847 КМ – раст за 6.772 КМ.

**Финансијски расходи** у 2022. години остварени су у износу **218.044 КМ** и чине 0,29% укупних расхода. У односу на 2021. годину финансијски расходи су већи за 18% или за 33.854 КМ, док је годишњи план за 2022. годину остварен са 40%. Финансијске расходе чине: камате по дугорочним и краткорочним кредитима, затезне и друге камате, негативне курсне разлике и остали финансијски расходи.

**Остали расходи** у 2022. години остварени су у износу од **207.422 КМ**, а у укупним расходима учествују са 0,27%. У односу на 2021. годину ови расходи су мањи за 894.837 КМ. Годишњи план осталих расхода за 2022. годину остварен је са 135%.

Остале расходе чине:

* Расходи нематеријалних средстава – нематеријална средста у припреми без трошка у 2022. години, док су у 2021. години износили 679.883 КМ (расход по Извјештају Централне комисије за попис – „Модернизација и модификација ИТ система“ у износу 652.095 КМ и „Е-пошта“ апликација за мобилне уређаје у износу 27.788 КМ),
* Губици по основу расходовања постројења и опреме у 2022. години у износу 57.441 КМ, те у односу на 2021. годину забиљежили су пад за 57.913 КМ,
* Отпис залиха backbone без трошка у 2022. години, док је трошак у 2021. години био у износу 133.534 КМ (Одлуком Управе Предузећа број 1.-3433-1/20 од 03.12.2020. године прихваћен је приједлог за гашење Радио релејног система са 01.01.2021. године, те сврха опреме backbone престаје са гашењем цијелог система и дијелемичним отписом Радио релејне опреме),
* Трошкови судских и других спорова у току године у износу од 19.786 КМ мањи су за 18.785 КМ у односу на 2021. годину,
* Исправка вриједности потраживања од купаца, који нису повезана правна лица у износу 30.074 КМ, који су у односу на 2021. годину забиљежили пад за 42.826 КМ (у 2021. години књижена исправка вриједности потраживања од Основног суда Градишка у износу 47.081 КМ, док је пренос потраживања са купаца на сумњива и спорна потраживања књижен у износу 23.392 КМ),
* Расходи по основу директног отписа потраживања од купаца који нису повезана правна лица у износу 495 КМ, чиме се биљежи пад од 5.819 КМ у односу на 2021. годину,
* Исправка вриједности осталих потраживања у износу 30.934 КМ (већи за 20.226 КМ, у односу на 2021. годину),
* Остали непоменути расходи у износу 18.730 КМ (већи за 6.460 КМ).
* Отпис обртних средстава-залиха у износу 6.995 КМ, истог трошка у 2021. години није било,
* Отпис залиха – расход у Депоу остварен у износу 8.371 КМ (повећање 8.197 КМ у односу на 2021. годину),
* Остали расходи – мањкови пошта и изгубљене пошиљке (штете и казне) у износу 32.010 КМ, веће су за 2.850 КМ.

**Расходи по основу усклађивања вриједности имовине** у 2022. године остварени су у износу **688.241 КМ**. Према Извјештају Централне комисије за попис извршено је расходовање некретнине у припреми Инвестиција у току – стамбени објекат пошта Соколац у износу од 619.242 КМ. Обезвређење патената, лиценци и сличних права остварено је у износу од 18.492 КМ, док је обезвређење објеката и земљишта које се воде по набавној вриједности остварено у износу од 50.507 КМ.

**Расходи по основу исправке грешака из ранијих година** који нису материјално значајни у 2022. години остварени су у износу **172.538 КМ** са учешћем од 0,23% у укупним расходима. У посматраном периоду забиљежили су смањење за 114.132 КМ у односу на 2021. годину. Годишњи план ра

схода по основу исправке грешака из ранијих година остварен је са 246%.

Табела бр. 14 - Мјесечна динамика укупних расхода

| **Расходи** | **2022.** | **2021.** | **Индекс** |
| --- | --- | --- | --- |
| 1 | 2 | 3 | 4=2/3 |
| Јануар | 4.336.475 | 4.286.442 | 101 |
| Фебруар | 5.207.540 | 5.204.053 | 100 |
| Март | 8.459.582 | 8.814.650 | 96 |
| Април | 4.439.180 | 2.817.790 | 158 |
| Мај | 5.298.454 | 5.374.463 | 99 |
| Јун | 7.933.141 | 9.582.039 | 83 |
| Јул | 4.811.218 | 3.518.116 | 137 |
| Август | 5.777.353 | 4.979.233 | 116 |
| Септембар | 8.493.962 | 8.274.433 | 103 |
| Октобар | 5.131.292 | 1.923.676 | 267 |
| Новембар | 5.896.808 | 5.094.581 | 116 |
| Децембар | 10.299.425 | 12.213.836 | 84 |
| **У к у п н о:** | **76.084.428** | **72.083.314** | **106** |

Из табеле мјесечне динамике кретања укупних расхода види се велики скок укупних мјесечних трошкова у мјесецу марту, јуну, септембру и децембру, јер се трошкови амортизације и регреса књиже приликом израде кварталних обрачуна пословања Предузећа, а не на мјесечном нивоу. Такође, велики скок у мјесечном износу трошкова забиљежен је у мјесецу децембру, због књижења Извјештаја о попису Централне комисије за попис.

# ПОСЛОВНИ РЕЗУЛТАТ ПРЕДУЗЕЋА ЗА 2022. ГОДИНУ

Табела бр. 15 - Структура финансијског резултата за 2022. годину

| **Ред. бр.** | **Е Л Е М Е Н Т И** | **ПЛАН**  **2022.** | **ОСТВАРЕНО** | | **ИНДЕКС** | | **РАЗЛИКА**  **4-5** |
| --- | --- | --- | --- | --- | --- | --- | --- |
| **2022.** | **2021.** | **4/3** | **4/5** |
| 1 | 2 | 3 | 4 | 5 | 6 | 7 | 8 |
| 1. | Пословни приходи | 70.418.086 | 77.068.143 | 72.240.767 | 109 | 107 | 4.827.376 |
| 2. | Пословни расходи | 70.346.279 | 74.798.183 | 70.247.849 | 106 | 106 | 4.550.334 |
| **3.** | **Пословни добитак,**  **губитак (1-2)** | **71.808** | **2.269.960** | **1.992.918** | **\*** | **114** | **277.042** |
| 4. | Финансијски приходи | 235.925 | 250.311 | 258.153 | 106 | 97 | -7.842 |
| 5. | Финансијски расходи | 542.697 | 218.044 | 184.190 | 40 | 118 | 33.854 |
| **6.** | **Добитак, губитак по осн. фина. прихода и расхода (4-5)** | **-306.772** | **32.267** | **73.963** | **\*** | **44** | **-41.696** |
| **7.** | **Добитак, губитак редовне активности (3+6)** | **-234.964** | **2.302.227** | **2.066.881** | **\*** | **111** | **235.346** |
| 8. | Остали приходи | 584.661 | 380.767 | 825.808 | 65 | 46 | -445.041 |
| 9. | Остали расходи | 154.000 | 207.422 | 1.102.259 | 135 | 19 | -894.837 |
| **10.** | **Добитак, губитак по осн. ост. прихода и расхода (8-9)** | **430.661** | **173.345** | **-276.451** | **40** | **\*** | **449.796** |
| 11. | Приходи од усклађивања  вриједности имовине | 4.000 | 12.663 | 8.601 | 317 | 147 | 4.062 |
| 12. | Расходи од усклађивања  вриједности имовине | 10.000 | 688.241 | 262.346 | \* | 262 | 425.895 |
| **13.** | **Добитак, губитак по осн.**  **усклађ. вр. имовине (11-12)** | **-6.000** | **-675.578** | **-253.745** | **\*** | **266** | **-421.833** |
| 14. | Приходи по основу исправке грешака из ранијих година | 40.000 | 99.917 | 109.282 | 250 | 91 | -9.365 |
| 15. | Расходи по основу исправке грешака из ранијих година | 70.000 | 172.538 | 286.670 | 246 | 60 | -114.132 |
| **16.** | **Добитак, губитак по осн. исп. грешака. из ран. година (14-15)** | **-30.000** | **-72.621** | **-177.388** | **242** | **41** | **104.767** |
| **17.** | **УКУПНИ ПРИХОДИ** | **71.282.672** | **77.811.801** | **73.442.611** | **109** | **106** | **4.369.190** |
| **18.** | **УКУПНИ РАСХОДИ** | **71.122.976** | **76.084.428** | **72.083.314** | **107** | **106** | **4.001.114** |
| **19.** | **НЕТО ДОБИТАК ИЛИ ГУБИТАК ПЕРИОДА (17-18)** | **159.696** | **1.727.373** | **1.359.297** | **\*** | **127** | **368.076** |
| 20. | Остала добит утврђена директно у капиталу | 750.000 | 538.568 | 520.191 | 72 | 104 | 18.377 |
| **21.** | **УКУПАН НЕТО РЕЗУЛТАТ**  **(ДОБИТАК ИЛИ ГУБИТАК) (19+20)** | **909.696** | **2.265.941** | **1.879.488** | **249** | **121** | **386.453** |

*Напомена: \* због великог распона вриједности индекс не одражава кретање, те стога није приказан*

У 2022. години Предузеће је остварило **нето добит** у износу од **1.727.373 КМ**, док је у истом периоду 2021. године исказана нето добит у износу од 1.359.297 КМ.

Остала добит утврђена директно у капиталу по основу смањења ревалоризационих резерви на сталним средствима исказана је у износу **538.568 КМ**, тако да **укупна нето добит у обрачунском периоду износи 2.265.941 КМ.**

# ПЛАТЕ РАДНИКА

У 2022. години цијена рада износи 190 КМ, колико је и планирана за 2022. годину. Топли оброк се обрачунава у складу са важећим Колективним уговором и износи 185 КМ по раднику, а исплаћује се код исплате плате сваки мјесец. Предузеће је у два наврата, током 2022. године, извршило повећање личних примања запослених по 50 КМ у нето износу (100 КМ у укупном нето износу) за сваког запосленог.

Регрес за 2022. годину је планиран у висини три цијене рада по раднику, односно 570 КМ и за 2022. годину резервисано је 2.335.923 КМ. На име регреса из 2021. године, у 2022. години исплаћено је 570 КМ по раднику у нето износу.

Остала лична примања (накнада за смртни случај, трошкови дневница,трошкови превоза радника на посао, трошкови паушала за мопеде и сл.) обрачунавају се у складу са Колективним уговором.

Табела бр. 16 - Преглед трошкова плата, накнада плата и осталих личних примања за 2022. годину

| **Ред.**  **бр.** | **ОПИС** | **ПЛАН ЗА**  **2022.** | **ОСТВАРЕНО** | | **ИНДЕКС** | | **РАЗЛИКА**  **4-5** |
| --- | --- | --- | --- | --- | --- | --- | --- |
| **2022.** | **2021.** | **4/3** | **4/5** |
| 1 | 2 | 3 | 4 | 5 | 6 | 7 | 8 |
| **1.** | **Трошкови плата, накнада плата и осталих личних примања (2+5)** | **50.142.107** | **52.421.015** | **47.606.814** | **105** | **110** | **4.814.201** |
| **2.** | **Бруто плате и бруто накнаде плата (3+4)** | **39.031.293** | **41.092.356** | **36.502.073** | **105** | **113** | **4.590.283** |
| 3. | Бруто плате | 38.963.048 | 41.020.391 | 36.432.813 | 105 | 113 | 4.587.578 |
| 4. | Надзорни одбор и Одбор за ревизију | 68.245 | 71.965 | 69.260 | 105 | 104 | 2.705 |
| **5.** | **Трошкови осталих личних примања (збир од 6 до 14)** | **11.110.815** | **11.328.659** | **11.104.742** | **102** | **102** | **223.917** |
| 6. | Трошкови превоза радника на посао и са посла-неопорезиви | 502.580 | 638.216 | 539.791 | 127 | 118 | 98.425 |
| 7. | Помоћ запосленим (смртни случај,болест...) | 160.000 | 148.165 | 168.369 | 93 | 88 | -20.204 |
| 8. | Паушал за мопеде | 156.870 | 259.915 | 177.351 | 166 | 147 | 82.564 |
| 9. | Трошкови дневница (у земљи и ино., тр. превоза, смјештаја и исхране на сл. путу) | 43.902 | 58.723 | 36.730 | 134 | 160 | 21.993 |
| 10. | Топли оброк | 7.625.520 | 7.674.560 | 7.720.557 | 101 | 99 | -45.997 |
| 11. | Регрес | 2.406.399 | 2.335.923 | 2.250.618 | 97 | 104 | 85.305 |
| 12. | Трошкови за ДПФ - на терет радника | 77.404 | 79.396 | 75.957 | 103 | 105 | 3.439 |
| 13. | Трошкови за ДПФ - на терет Послодавца | 119.747 | 116.095 | 117.140 | 97 | 99 | -1.045 |
| 14. | Накнада синдикалним представницима | 18.392 | 17.667 | 18.229 | 96 | 97 | -562 |

У 2022. години трошкови по основу плата, накнада плата и осталих личних примања остварени су у износу од 52.421.015 КМ. У однoсу на исти период 2021. године ови трошкови су већи за 10%, односно за 4.814.201 КМ.

На раст трошкова плата, накнада плата и осталих личних примања утицало је повећање плате у износу 100 КМ (у нето износу) за све запослене у Предузећу.

Годишњи план трошкова плата, накнада плата и осталих личних примања остварен је са 105%.

Табела бр. 17 – Преглед броја запослених са просјечном нето платом

|  |  |  |  |  |
| --- | --- | --- | --- | --- |
| **Назив** | **2022.** | **2021.** | **Индекс 2/3** | **Разлика**  **2-3** |
| 1 | 2 | 3 | 4 | 5 |
| Број запослених на дан 31.12. | 2.500 | 2.466 | 101 | 34 |
| Цијена рада | 190 | 190 | 100 | 0 |
| Просјечна мјесечна нето плата | 903 | 797 | 113 | 106 |
| Просјечна мјесечна нето плата  (са регресом и топлим оброком ) | 1.134 | 1.005 | 113 | 129 |

Просјечна мјесечна нето плата по раднику у 2022. години износи **903** **КМ**. Просјечна мјесечна нето плата са регресом и топлим оброком по раднику за 2022. годину износи **1.134** **КМ**.

На нивоу РС просјечна мјесечна нето плата по раднику за 2022. годину износи 1.144 КМ, док у Области саобраћаја и веза износи 862 КМ по раднику.

На име осталих личних примања (група конта 524, 525 и 529), исплаћено је 11.328.659 КМ, а односи се на трошкове дневница у земљи и иностранству, трошкове превоза радника на посао и са посла-неопорезиви, паушал за мопеде, помоћ запосленима за случај смрти, накнада за топли оброк запослених, трошкови бруто накнада – регрес за годишњи одмор, трошкови за ДПФ на терет радника и на терет Послодавца, накнада синдикалним представницима и сл.

# ЗАПОСЛЕНИ

На дан 31.12.2022. године укупан број запослених у Предузећу износи 2.500 радника. Укупан број запослених у односу на 31.12.2021. године је већи за 34 радника, односно за 1%.

Табела бр. 18 – Квалификациона структура запослених у Предузећу на дан 31.12.2022. године

| **Опис** | **31.12.2022.** | **31.12.2021.** | **Разлика (2-3)** |
| --- | --- | --- | --- |
| 1 | 2 | 3 | 4 |
| **ВСС** | 339 | 330 | 9 |
| **ВС** | 275 | 273 | 2 |
| **ВКВ** | 38 | 40 | -2 |
| **ССС** | 1.765 | 1.739 | 26 |
| **КВ** | 30 | 32 | -2 |
| **ПК** | 0 | 0 | 0 |
| **НК** | 53 | 52 | 1 |
| **УКУПНО:** | **2.500** | **2.466** | **34** |

У структури запослених, према стручној спреми, у оба посматрана периода, преовладава средња стручна спрема. У 2022. години учешће средње стручне спреме у укупном броју запослених износи 70,60% радника и највише се односи на технолошка радна мјеста.

Табела бр. 19 - Старосна структура запослених у Предузећу на дан 31.12.2022. године

| **Опис** | **31.12.2022.** | **31.12.2021.** | **Индекс 2/3** | **Разлика (2-3)** |
| --- | --- | --- | --- | --- |
| 1 | 2 | 3 | 4 | 5 |
| **20-30** | 282 | 250 | 113 | 32 |
| **31-40** | 548 | 573 | 96 | -25 |
| **41-50** | 720 | 672 | 107 | 48 |
| **51-60** | 696 | 729 | 95 | -33 |
| **60** | 254 | 242 | 105 | 12 |
|  | **2.500** | **2.466** | **101** | **34** |

Највећи број радника налази се у старосној доби изнад 50 година, што у односу на укупну популацију запослених износи 38,00%.

Табела бр. 20 - Укупан број радника Предузећа на дан 31.12.2022. године

| **Запослени** | **31.12.2022.** | **% уч.** | **31.12.2021.** | **% уч.** | **Индекс 2/4** | **Разлика**  **(2-4)** |
| --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 |
| На неодређено | 2.401 | 96,04 | 2.388 | 96,84 | 101 | 13 |
| На одређено | 99 | 3,96 | 78 | 3,16 | 127 | 21 |
| **Укупно:** | **2.500** | **100,00** | **2.466** | **100,00** | **101** | **34** |
| Волонтери | - |  | 2 |  |  |  |

Из података у табели, видљиво је да на дан 31.12.2022. године у Предузећу запосленo 2.500 радника. Број запослених у односу на 31.12.2021. године повећан за 34 радника. Од укупног броја радника њих 2.401 је запослено на неодређено вријеме што представља повећање за 13 радника у односу на претходну годину, док број запослених на одређено вријеме износи 99 радника и представља повећање за 21 радника у односу на 2021. годину.

У структури запослених радника на одређено вријеме на дан 31.12.2022. године налазе се и 17 приправника високе стручне спреме (16 по уговору са Заводом за запошљавање и један приправник Предузећа).

Табела бр. 21 - Флуктуација запослених у периоду 01.01.2022. - 31.12.2022. годинe

|  |  |  |  |  |  |
| --- | --- | --- | --- | --- | --- |
| **Престанак уговора о раду** | | | **Закључење уговора о раду** | | |
| **Неодређено** | **Одређено** | **Укупно** | **Неодређено** | **Одређено** | **Укупно** |
| 154 | 11 | **165** | 104 | 95 | **199** |

Током 2022. године пензионисано је 85 радника (старосна пензија 65. година 43 радника, инвалидска пензија 6 радника и споразум о престанку радног односа 36 радника), а за 80 радника је престао радни однос по другом основу (споразумни прекид, смрт, истек уговора о раду, дисциплинска мјера, на лични захтјев, неплаћено). Укупан број новопримљених радника у 2022. години је 199 радника.

У складу са Правилником о раду на име помоћи запосленима и члановима породица исплаћена је накнада за случај смрти у износу од 148.165 КМ. У 2022. години по основу Рјешења о стипендирању ученика и студената (једно рјешење) укупно је утрошено 6.000 КМ.

У 2022. години, по основу боловања, просјечно је одсуствовало са посла 161 радник на мјесечном нивоу, док је у истом периоду 2021. године по основу боловања на мјесечном нивоу било одсутно 180 радника.

Преглед запослених по квалификационој структури на дан 31.12.2022. године по РЈ Предузећа дат је у наредној табели.

Табела бр. 22 - Преглед запослених по квалификационој структури

| **Ред.**  **бр.** | **Радна јединица** | **С Т А Њ Е 31.12.2022. године** | | | | | | | **С Т А Њ Е 31.12.2021. године** | | | | | | | **Индекс** |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **ВСС** | **ВС** | **ВКВ** | **ССС** | **КВ** | **ПК и НК** | **Ук.** | **ВСС** | **ВС** | **ВКВ** | **ССС** | **КВ** | **ПК и НК** | **Ук.** | **9/16** |
|
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 |
| 1. | Управа | 222 | 21 | 27 | 92 | 16 | 8 | **386** | 222 | 22 | 27 | 87 | 16 | 8 | **382** | 101 |
| 2. | Б. Лука | 21 | 61 | 1 | 431 | 0 | 12 | **526** | 18 | 60 | 1 | 425 | 0 | 12 | **516** | 102 |
| 3. | ПСЦ | 13 | 29 | 2 | 211 | 2 | 5 | **262** | 13 | 27 | 2 | 205 | 3 | 4 | **254** | 103 |
| 4. | Приједор | 9 | 28 | 1 | 162 | 2 | 5 | **207** | 8 | 27 | 1 | 161 | 3 | 5 | **205** | 101 |
| 5. | Добој | 13 | 31 | 1 | 203 | 2 | 5 | **255** | 11 | 31 | 1 | 203 | 2 | 5 | **253** | 101 |
| 6. | Брчко | 7 | 13 | 0 | 69 | 2 | 3 | **94** | 8 | 13 | 0 | 66 | 2 | 3 | **92** | 102 |
| 7. | Бијељина | 14 | 23 | 2 | 172 | 2 | 4 | **217** | 13 | 23 | 2 | 172 | 2 | 4 | **216** | 100 |
| 8. | Зворник | 9 | 18 | 1 | 101 | 1 | 4 | **134** | 10 | 17 | 1 | 100 | 1 | 3 | **132** | 102 |
| 9. | Соколац | 12 | 18 | 1 | 132 | 2 | 2 | **167** | 10 | 18 | 1 | 129 | 2 | 2 | **162** | 103 |
| 10. | Фоча | 11 | 18 | 2 | 103 | 0 | 2 | **136** | 10 | 20 | 3 | 103 | 0 | 3 | **139** | 98 |
| 11. | Требиње | 8 | 15 | 0 | 89 | 1 | 3 | **116** | 7 | 15 | 1 | 88 | 1 | 3 | **115** | 101 |
| **Укупно:** | | **339** | **275** | **38** | **1.765** | **30** | **53** | **2.500** | **330** | **273** | **40** | **1.739** | **32** | **52** | **2.466** | **101** |
| %учешћа | | 13,56 | 11,00 | 1,52 | 70,60 | 1,20 | 2,12 | **100,00** | 13,38 | 11,07 | 1,62 | 70,52 | 1,30 | 2,11 | **100,00** |  |

Анализурајући податке запослених радника у Предузећу на дан 31.12.2022. године увиђамо да у структури укупног броја запослених преовладава средња стручна спрема која се у највећем дијелу односи на запослене у технологији (поштари и шалтерски радници).

# ФИНАНСИЈСКИ ПОЛОЖАЈ

На бази Финансијског извјештаја – Биланс стања на дан 31.12.2022. године су исказане вриједности имовине, обавеза и капитала Предузећа.

Табела бр. 23 - Структура билансне активе на дан 31.12.2022. године

| **А К Т И В А** | **31.12.2022.** | **%**  **учешћа** | **31.12.2021.** | **%**  **учешћа** | **Индекс**  **2/4** |
| --- | --- | --- | --- | --- | --- |
| 1 | 2 | 3 | 4 | 5 | 6 |
| Стална средства | 70.787.828 | 85,63 | 72.278.026 | 87,17 | 98 |
| Текућа средства | 11.880.049 | 14,37 | 10.640.769 | 12,83 | 112 |
| **Билансна актива** | **82.667.877** | **100,00** | **82.918.795** | **100,00** | 100 |
| Ванбилансна актива | 26.370.587 |  | 31.331.435 |  | 84 |

Табела бр. 24 – Структура билансне пасиве на дан 31.12.2022. године

|  |  |  |  |  |  |
| --- | --- | --- | --- | --- | --- |
| **П А С И В А** | **31.12.2022.** | **%**  **учешћа** | **31.12.2021.** | **%**  **учешћа** | **Индекс**  **2/4** |
| 1 | 2 | 3 | 4 | 5 | 6 |
| Капитал | 65.829.904 | 79,63 | 64.140.992 | 77,35 | 103 |
| Обавезе | 15.481.348 | 18,73 | 17.677.237 | 21,32 | 88 |
| Дугорочна резервисања | 1.273.875 | 1,54 | 992.661 | 1,20 | 128 |
| Разграничени приход и примљене донације | 82.750 | 0,10 | 107.905 | 0,13 | 77 |
| **Билансна пасива** | **82.667.877** | **100,00** | **82.918.795** | **100,00** | **100** |
| Ванбилансна пасива | 26.370.587 |  | 31.331.435 |  | 84 |

# ИМОВИНА

На дан 31.12.2022. године у билансу стања исказана је укупна актива у износу од 109.038.464 КМ, од чега билансна актива износи **82.667.877 КМ** са следећом структуром:

## 10.1. Стална средства

Стална средства на дан 31.12.2022. године износе 70.787.828 КМ, а чине их некретнине, постројења и опрема у износу од 69.230.506 КМ и нематеријална средства у износу од 1.557.322 КМ.

**Некретнине, постројења и опрема**

Табела бр. 25 - Преглед некретнина, постројења и опреме на дан 31.12.2022. године

| **Е Л Е М Е Н Т И** | **Набавна**  **вриједност** | **Исправка**  **вриједности** | **Садашња**  **вриједност** | **%**  **учешћа** | **Степен отписаности**  **3/2** |
| --- | --- | --- | --- | --- | --- |
| 1 | 2 | 3 | 4 | 5 | 6 |
| Земљиште | 16.303.854 | 0 | 16.303.854 | 23,55 | 0 |
| Грађевински објекти | 85.385.141 | 40.447.162 | 44.937.979 | 64,91 | 47 |
| Постројења и опрема | 28.502.994 | 21.692.719 | 6.810.275 | 9,84 | 76 |
| Остале некрет., постројења и опрема | 567.356 | 0 | 567.356 | 0,82 | 0 |
| Аванси и некрет. постројења и опрема у припр. | 618.503 | 7.461 | 611.042 | 0,88 | 1 |
| **Стање 31.12.2022.** | **131.377.848** | **62.147.342** | **69.230.506** | **100,00** | **47** |
| **Стање 31.12.2021.** | **131.262.276** | **61.006.855** | **70.255.421** | **100,00** | **46** |

Највеће учешће у структури некретнина, постројења, опреме имају грађевински објекти са 64,91%.

Степен отписаности грађевинских објеката је 47%, а постројења и опреме 76%, што представља врло висок ниво отписаности и указује на застарјелост опреме и објеката у Предузећу.

**Нематеријална средства** на дан 31.12.2022. године износе **1.557.322 КМ**, а односе се на садашњу вриједност програма за рачунаре (лиценце, software) и нематеријална средства у припреми (Е – пошта, Е – Shop, Е – шалтер и апликација за мобилне уређаје, виртуелни epost box, ISO стандард, и инвестиција у току – модернизација и унапређење Хало центра).

**Остале некретнине, постројења и опрема** на дан 31.12.2022. године износе **567.356 КМ**, а чине их остала средства културе - стална збирка поштанских марака и вриједносница у износу 550.000 КМ и дјела ликовне и друге умјетности у износу 17.356 КМ.

## 10.2. Текућа средства

**Текућа средства** на дан 31.12.2022. године износе **11.880.049 КМ**. Структуру текуће имовине чине: залихе материјала и робе и дати аванси у износу 526.804 КМ и краткорочна потраживања, краткорочни пласмани и готовина у износу 11.353.245 КМ. У билансној активи Предузећа текућа средства учествују са 14%.

Табела бр. 26 - Структура текућих средстава на дан 31.12.2022. године

| **Ред.**  **бр.** | **ПОЗИЦИЈА** | **31.12.2022.** | **%**  **учешћа** | **31.12.2021.** | **%**  **учешћа** | **Индекс**  **3/5** |
| --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 |
| 1. | Залихе, стална сред. намје. продаји, дати аванси | 526.804 | 4,43 | 674.574 | 6,34 | 78 |
| 2. | Краткорочна потраживања | 8.388.169 | 70,61 | 7.369.976 | 69,26 | 114 |
| 3. | Краткор. финанс. пласмани | 0 | 0 | 4.103 | 0,04 | 0 |
| 4. | Готовина и еквиваленти | 860.783 | 7,25 | 740.234 | 6,96 | 116 |
| 5. | Порез на додату вриједност | 3.768 | 0,03 | 3.905 | 0,04 | 96 |
| 6. | Краткорочна разграничења | 2.100.525 | 17,68 | 1.847.977 | 17,37 | 114 |
| **УКУПНО:** | | **11.880.049** | **100,00** | **10.640.769** | **100,00** | **112** |

**Залихе материјала, робе и дати аванси** на дан 31.12.2022. године износе **526.804 КМ**, и у односу на исти период прошле године мањи су за 22% или за 147.770 KМ. У текућим средствима учествују са 4%, а њихову структуру чине:

* **Залихе материјала** у износу од 438.700 КМ. У односу на исти дан претходне године мање за 163.565 КМ. Највеће смањење ставки залиха материјала у односу на исти дан претходне годинe забиљежено је код службене одјеће и обуће у употреби – рок 3 године за 199.478 КМ, заштитне одјеће и обуће у употреби рок 3 године за 13.193 КМ, заштитне одјеће и обуће у употреби рок 2 године за 12.198 КМ, резервних дијелова за 9.734 КМ, робе у складишту (ситан инвентар, службена и заштитна одјећа и обућа, ауто гуме) за 4.495 КМ, службене одјеће и обуће у употреби – рок 2 године за 139 КМ.
* **Залихе робе** у износу од 60.635 КМсу мање за 3.628 КМ у односу на исти дан претходне године, а односе се на вриједноснице које служе за продају, честитке, разгледнице, коверте, вирмани и сл. као и робу у бифеу и
* **Дати аванси** у износу од 27.469 КМ који су у односу на исти дан претходне године већи за 19.423 КМ. Дати аванси се односе на унапријед плаћене фактуре добављача. Структуру датих аванса на дан 31.12.2022. године чине: дати аванси другим лицима из РС у износу КМ (Пореска Управа у износу 23.755 КМ,Ауто Симић Зворник у износу 3.300 КМ,Бочац Турс у износу 312 КМ остали дати аванси у износу 102 КМ.

**Краткорочна потраживања, краткорочни пласмани и готовина** на дан 31.12.2022. године износе **11.353.245 КМ** и у односу на исти период прошле године већа су за 14% или за 1.387.050 КМ. У текућим средствима учествују са 96%, а сачињавају их:

**Краткорочна потраживања** у износу од **8.388.169 КМ**, већа су за 14% или за 1.018.193 КМ у односу на исти дан претходне године. Структуру краткорочних потраживања у нето износу чине:

* Потраживања од купаца у земљи у износу 6.885.491 КМ која чине 82% краткорочних потраживања,
* Потраживања од купаца из иностранства у износу 19.790 КМ,
* Потраживања из специфичних послова у износу 296 КМ и
* Остала краткорочна потраживања у износу 1.482.592 КМ и чине 18 % краткорочних потраживања, а чине их:
* Потраживања за субвенцију из буџета Републике Српске у изнoсу од 1.166.667 КМ,
* Потраживања од радника (прекорачење телефонских рачуна, ВПН телефона и остала потраживања од запослених) у износу 88.795 КМ,
* Потраживања од Завода за запошљавање Републике Српске ад Пале у износу 115.617 КМ,
* Потраживања по основу боловања у износу од 65.419 КМ,
* Потраживања од физичких лица за накнаде штете-бивши радници у износу 36.072 КМ,
* Потраживања од других лица у случају неправилног рада радника-погрешне уплате у износу 8.074 КМ,
* Потраживања за накнаду трошкова парничног и извршног поступка по пресуди у износу 1.300 КМ и
* Потраживања од физичких лица – закуп у износу од 338 КМ и
* Потраживања од радника – штета причињена Предузећу у износу 311 КМ.

Највећа потраживања (у бруто износу) су потраживања од буџетских корисника, фондова, локалне самоуправе (општина) и центара за социјални рад која на дан 31.12.2022. године износе **2.652.711 КМ** са следећом структуром:

|  |  |
| --- | --- |
| - Централни трезор РС (Министарства РС) | 621.548 KM |
| - Министарство Финансија РС (Реп. Упр. за инспек. послове и Народна скупштина РС) | 19.793 KM |
| - Министарство Унутрашњих послова РС | 758.553 KM |
| - Образовање и култура (основне, средње школе и библиотеке) | 25.563 KM |
| - Пореска управа РС | 131.778 KM |
| - Министарство правосуђа РС (Основни, Окружни, Врховни судови) | 513.619 KM |
| - Универзитети РС (Факултети у Универзитетима) | 9.374 KM |
| - Републички Завод за статистику | 4.075 KM |
| **БУЏЕТСКИ КОРИСНИЦИ:** | **2.084.303 КМ** |

|  |  |
| --- | --- |
| - Локалне самоуправе (Oпштине) | 289.860 KM |
| - Центри за социјални рад у локалним самоуправама | 109.840 KM |
| - Фонд здравственог осигурања РС и Фонд за Дјечију заштиту | 112.716 KM |
| - Рефундација боловања преко 30 дана (к-то 2235000) | 7.944 KM |
| - Потраживање за комуналну таксу (к-то 2252000) | 48.048 KM |
| **УКУПНО ОСТАЛИ:** | **568.408 KM** |

Поред напријед наведених, евидентирана су значајнија потраживања од:

|  |  |
| --- | --- |
| - Телекомуникације Републике Српске Бања Лука | 976.271 КМ |
| - ЈП БХ пошта Сарајево | 560.962 КМ |
| - МХ Електропривреда РС Требиње | 812.883 КМ |
| - Републичка управа за ГПП Бања Лука | 199.618 КМ |
| - Фонд ПИО Републике Српске Бијељина | 296.732 КМ |
| - Blic net доо Бања Лука | 195.223 КМ |
| - ЈП Радио телевизија Републике Српске | 192.767 КМ |
| - Хрватска пошта доо Мостар | 103.050 КМ |

**Исправка потраживања од купаца** на дан 31.12.2022. године износи **281.062 КМ**, од којих су утужени 278.567 КМ, а износ од 2.495 КМ није утужен, јер купци измирују своја дуговања на основу постигнутих споразума о репрограму.

**Исправка вриједности осталих краткорочних потраживања** на дан 31.12.2022. године износи **1.850.005** **КМ**, а односи се на:

* ИВ осталих потраживања – Бобар банка у износу 909.147 КМ,
* ИВ осталих краткорочних потраживања – бивши радници у износу 870.542 КМ,
* ИВ потраживања од Пореске управе – поврат комуналне таксе у износу 48.048 КМ,
* ИВ потраживања од других правних лица – накнада штете 15.750 КМ,
* ИВ потраживања од других лица – погрешне уплате радника 3.358 КМ и
* ИВ потраживања за накнаду трошкова парничног и извршног поступка по пресуди 3.160 КМ.

На рачунима Предузећа на дан билансирања утврђена је **готовина** у износу од 860.783 КМ, што чини 7**%** укупних текућих средстава.

На дан 31.12.2022. године порез на додату вриједност износи 3.768 КМ.

**Kраткорочна разграничења** на дан 31.12.2022. године износе **2.100.525 КМ**, а чине их:

* Потраживања за нефактурисани приход у износу 1.829.487 КМ (процјена прихода и трошкова у размјени међународних пошиљака),
* Остали унапријед плаћени трошкови у износу 271.038 КМ (трошкови набавке лиценци, накнада за комуналну таксу).

Потраживања за нефактурисане приходе чине приходи по основу међуоператорског и међународног обрачуна. За ове приходе нису издате фактуре поштанским оператерима, већ је Област за поштански саобраћај извршила процјену прихода на основу физичког обима извршених услуга до 31.12.2022. године.

# ИЗВОРИ

На дан 31.12.2021. године у билансу стања исказана је укупна пасива у износу од 109.038.464 КМ, од чега **билансна пасива** износи **82.667.877 КМ** са следећом структуром:

Табела бр. 27 - Билансна пасива на дан 31.12.2022. године

| **Ред. бр.** | **ПОЗИЦИЈА** | **31.12.2022.** | **% учешћа** | **31.12.2021.** | **% учешћа** |
| --- | --- | --- | --- | --- | --- |
| 1. | **КАПИТАЛ** | **65.829.904** | **79,63** | **64.140.992** | **77,35** |
| - Основни капитал | 38.754.233 | 46,88 | 38.754.233 | 46,74 |
| - Ревалоризационе резерве | 27.064.047 | 32,74 | 27.641.074 | 33,33 |
| - Нераспоређена добит ранијих година | 538.567 | 0,65 | 0 | 0,00 |
| - Нераспоређена добит текуће године | 1.727.372 | 2,09 | 1.359.302 | 1,64 |
| - Губитак текуће године | 0 | 0 | 0 | 0 |
| - Губитак ранијих година | 2.254.315 | 2,73 | 3.613.617 | 4,36 |
| 2. | **Дугорочна резервисања** | **1.273.875** | **1,54** | **992.661** | **1,20** |
| 3. | **Дугорочне обавезе** | **2.188.359** | **2,65** | **1.026.946** | **1,24** |
| 4. | **Разгранич. приход и прим. донације** | **82.750** | **0,10** | **107.905** | **0,13** |
| 5. | **КРАТКОРОЧНЕ ОБАВЕЗЕ** | **13.292.989** | **16,08** | **16.650.291** | **20,08** |
| - Краткорочне финансијске обавезе | 3.063.088 | 3,71 | 3.678.245 | 4,44 |
| - Обавезе из пословања | 3.585.570 | 4,34 | 3.890.282 | 4,69 |
| - Обавезе за плате и накаде плата | 4.175.516 | 5,05 | 5.662.928 | 6.83 |
| - Остале обавезе | 82.525 | 0,10 | 38.578 | 0,05 |
| - Порез на додату вриједност | 44.238 | 0,05 | 47.355 | 0,06 |
| - Обавезе за ост. порезе и доприносе и др | 55.838 | 0,07 | 60.257 | 0,07 |
| - Обавезе за порез на добит | 2.028 | 0,00 | 0 | 0,00 |
| - Краткорочна разграничења | 1.379.124 | 1,67 | 1.221.874 | 1,47 |
| - Краткорочна резервисања | 905.062 | 1,09 | 2.050.772 | 2,47 |
| **У К У П Н О:** | | **82.667.877** | **100,00** | **82.918.795** | **100,00** |

## 11.1. Капитал

У структури пословних извора, капитал чини 79,63% учешћа. Основни капитал чини 46,88, а ревалоризационе резерве 32,74% учешћа.

Акцијски капитал у Поштама Српске чине:

* Државни капитал 65% 25.190.566 КМ
* Ваучери понуда 20% 7.750.532 КМ
* Фонд ПИО 10% 3.875.423 КМ
* Фонд реституције 5% 1.937.712 КМ

УКУПНО: 100% 38.754.233 КМ

## 11.2. Дугорочна резервисања

Дугорочна резервисања на дан 31.12.2022. године износе **1.273.875 КМ**, а односе се на резервисања за:

* Резервисања за накнаде и бенефиције запослених (отпремнина код одласка радника у пензију према МРС 19) у износу 748.274 КМ,
* Остала дугорочна резервисања – објекти од 379.619 КМ и
* Резервисања за судске спорове у износу-145.981 КМ.

## 11.3. Разграничени приходи и примљене донације

Раграничени приходи и примљене донације на дан 31.12.2022. године износе 82.750 КМ, а односе се на опрему.

## 11.4. Дугорочне обавезе

**Дугорочнe обавезe** на дан 31.12.2022. године износе **2.188.359 КМ** и чине их дугорочне обавезе према Пореској управи (репрограм пореског дуга по рјешењу Пореске управе - обрачуната камата на кашњење плаћања пореза и доприноса на плате и неплаћена комунална такса за период 2014.-2018. година) и дугорочни кредит у земљи у износу од 1.697.211 КМ. Дана 31.05.2022. године реализован је дугорочни кредит код Комерцијалне Банке Бања Лука – Поштанска штедионица, у износу од 3.500.000 КМ, са каматном стопом од 3,53 % и роком отплате до 36 мјесеци, период враћања 31.05.2025. године**.** Дугорочне обавезе на дан 31.12.2021. године износиле су 1.026.946 КМ.

## 11.5. Краткорочне обавезе

**Краткорочне обавезе** на дан 31.12.2022. године износе **13.292.989 КМ**, а у односу на исти период 2021. године смањене су за 20% или за 3.357.302 КМ. Структура краткорочних обавеза приказана је у следећој табели:

Табела бр. 28 - Преглед краткорочних обавеза на дан 31.12.2022. године

| **О Б А В Е З Е** | | **31.12.2022.** | **31.12.2021.** | **Индекс** |
| --- | --- | --- | --- | --- |
| **3/4** |
| 1 | 2 | 3 | 4 | 5 |
| **1.** | **Краткорочне финансијске обавезе** | **3.063.088** | **3.678.245** | **83** |
|  | Краткорочни кредити и обав. по емитованим краткоро. ХОВ | 2.527.290 | 2.283.941 | 111 |
|  | Дио дуг. фин. обав. који за плаћање доспјев. у периоду до год. дана | 0 | 858.506 | 0 |
|  | Oстале обавезе по амортизованој вриједности пфф/фнннааааааааааааааааааморизоваамор.гггвввриједности | 535.798 | 535.798 | 100 |
| **2.** | **Обавезе из пословања** | **3.585.570** | **3.890.282** | **92** |
|  | Примљени аванси, депозити и кауције | 238.212 | 197.441 | 121 |
|  | Добављачи у земљи | 3.130.954 | 3.381.321 | 93 |
|  | Добављачи из иностранства | 199.576 | 299.649 | 67 |
|  | Остале обавезе из пословања | 16.828 | 11.871 | 142 |
| **3.** | **Обавезе за плате и накнаде плата** | **4.175.516** | **5.662.928** | **74** |
| **4.** | **Остале обавезе** | **82.525** | **38.578** | **214** |
| **5.** | **Порез на додату вриједност** | **44.238** | **47.355** | **93** |
| **6.** | **Обавезе за остале порезе и доприносе и друге дажбине** | **55.838** | **60.257** | **93** |
| **7.** | **Обавезе за порез на добитак.** | **2.028** | **0** | **0** |
| **8.** | **Краткорочна разграничења и краткорочна резервисања** | **2.284.186** | **3.272.646** | **70** |
| **Укупно:** | | **13.292.989** | **16.650.291** | **80** |

У укупним краткорочним обавезама највеће учешће имају обавезе за плате и накнаде плата са 74% учешћа. На дан 31.12.2022. године износе 4.175.516 КМ (дио бруто плате за децембар 2022. године).

Обавезе из пословања чине 26,97% укупних краткорочних обавеза. Сачињавају их обавезе према добављачима у земљи у износу 3.130.954 КМ, обавезе према добављачима из иностранства у износу 199.576 КМ, примљени аванси, депозити и кауције у износу 238.212 КМ и остале обавезе из пословања у износу 16.828 КМ (вишак готовине поште у износу 13.044 КМ и погрешне уплате – примљене у износу 3.784 КМ).

Краткорочне финансијске обавезе на дан 31.12.2022. године износе 3.063.088 КМ и чине 23,04% укупних краткорочних обавеза. Садрже их:

* Краткорочни кредити – overdraft у износу 1.377.609 КМ (Overdraft – Поштанска Штедионица),
* Дио дугорочних финансијских обавеза, које за плаћање доспјевају у периоду до годину дана (краткорочни кредити) у износу од 1.149.681 КМ (дио дугорочног кредита који доспијева до 1 године – Поштанска Штедионица 3.500.000 КМ),
* Остале краткорочне финансијске обавезе у износу од 535.798 КМ (репрограм пореског дуга по рјешењу Пореске управе - обрачуната камата на кашњење у плаћању пореза и доприноса на плате и неплаћена комунална такса за истицање назива фирме за период 2014.-2018. година).

Краткорочна разграничења и краткорочна раезервисања на дан 31.12.2022. године износе 2.284.186 и чине 17,18% укупних краткорочних обавеза и садрже их:

* Обрачунати трошкови текућег обрачунског периода, односно припадајући дио процјене међуоператерског и међународног обрачуна у износу од 1.280.885 КМ,
* Резервисање за регрес за годишњи одмор запослених у износу од 905.062 КМ,
* Разграничени приходи по основу финансирања запошљавања радника у износу 73.200 КМ,
* Разграничени приходи по основу потраживања од бивших радника у износу 24.473 KM и
* Разграничени приход по основу потраживања од радника у износу 566 КМ.

Обавезе за остале порезе и доприносе и друге дажбине на дан 31.12.2022. године износе 55.838 КМ, а садрже их:

* Накнада за кориштење шума у износу 27.619 КМ,
* Накнаде за противпожарну заштиту у износу 12.231 КМ,
* Обавезе за доприносе за запошљавање и професионалну рехабилитацију инвалида у износу 7.024 КМ,
* Накнада за кориштење вода у износу 2.500 КМ,
* Обавезе за порезе и доприносе – Надзорни одбор и Одбор за ревизију у износу 2.397 КМ,
* Обавезе за порез на добит утврђене у годишњим пореским пријавама у износу 2.028 КМ,
* Доприноси за ПИО са увећаним трајањем у износу 1.788 КМ,
* Доприноси на уговор о дјелу и привременим и повременим пословима у износу 1.065 КМ,
* Порези – привремени и повремени послови и уговори о дјелу – ауторска права у износу 685 КМ и
* Обавезе за порез – закупнина у износу 530 КМ.

Порез на додату вриједност на дан 31.12.2022. године износи 44.238 КМ, а чине га обавезе за порез на додату вриједност у износу 42.350 КМ, као и разграничени излазни ПДВ у износу 1.888 КМ.

Остале обавезе на дан 31.12.2022. године износе 82.525 КМ, а сачињавају их:

* средства за међународни упутнички саобраћај Црна Гора у износу од 50.852 КМ,
* обавезе за плаћање – спор Д. Џајић - М. Пуцар у износу 15.754 КМ,
* остале краткорочне обавазе (Уникредит Банка) у износу од 7.738 КМ,
* уговор о дјелу – нето у износу 4.581 КМ,
* обавезе према члановима Надзорног одбора у износу 2.000 КМ и
* обавезе према члановима Одбора за ревизију у износу 1.600 КМ.

# ТОКОВИ ГОТОВИНЕ

Готовина на почетку обрачунског периода износи 740.234 КМ.

Табела бр. 29 - Прилив и одлив готовине за 2022. годину

| **Опис** | **31.12.2022.** | **31.12.2021.** |
| --- | --- | --- |
| Прилив готовине из пословних активности  (прилив од купаца и примљени аванси, прилив од субвенција, дотација и сл, остали приливи из пословних активности) | 90.459.143 | 85.228.026 |
| Прилив готовине из активности инвестирања  (прилив по основу продаје некретнина, постројења и опреме и приливи по основу камата) | 110.796 | 455.254 |
| Прилив готовине из активности финансирања  (приливи по основу краткорочних кредита, приливи по основу дугорочних кредита и остали приливи из активности финансирања) | 43.924.684 | 30.841.615 |
| **УКУПАН ПРИЛИВ ГОТОВИНЕ** | **134.494.623** | **116.524.895** |
| Одлив готовине из пословне активности  (одливи по основу исплата добављачима и дати аванси у земљи и иностранству, одливи по основу зарада, накнада зарада и осталих личних расхода, одливи по основу плаћених камата, одливи по основу пореза на добит, остали одливи из пословних активности) | 89.379.787 | 81.100.650 |
| Одлив готовине из активности инвестирања  (одлив по основу куповине нематеријалних средстава, некретнина, постројења, опреме, инвестиционих некретнина и биолошких средстава) | 2.155.702 | 2.679.715 |
| Одлив готовине из активности финансирања  (одлив по основу дугорочних кредита, одлив по основу краткорочних кредита) | 42.839.573 | 32.729.784 |
| **УКУПАН ОДЛИВ ГОТОВИНЕ** | **134.375.062** | **116.510.149** |
| **НЕТО ПРИЛИВ ГОТОВИНЕ** | 119.561 | 14.746 |
| **НЕТО ОДЛИВ ГОТОВИНЕ** | 0 | 0 |
| **ГОТОВИНА НА ПОЧЕТКУ ОБРАЧУНСКОГ ПЕРИОДА** | **740.234** | **725.197** |
| Позитивне курсне разлике | 2.201 | 332 |
| Негативне курсне разлике | 1.213 | 41 |
| **ГОТОВИНА НА КРАЈУ ОБРАЧУНСКОГ ПЕРИОДА** | **860.783** | **740.234** |

Укупни приливи готовине у периоду 01.01. – 31.12.2022. године износе **134.494.623 КМ**, а укупни одливи готовине у периоду 01.01. – 31.12.2022. године износе **134.375.062 КМ.** Готовина на почетку обрачунског периода износила је 740.234 КМ, тако да **готовина на крају обрачунског периода износи** **860.783 КМ.**

# ОБРАЗЛОЖЕЊЕ

**Уз Годишњи извјештај о пословању у складу са чланом 24. Закона о рачуноводству**

**и ревизије Републике Срспке и чланом 282. Закона о привредним друштвима**

**Републике Српске**

1. Сви важнији пословни догађаји након истека пословне године

* Наставак редовних активности из своје дјелатности на доследној примјени Закона о поштанским услугама;

б) Очекивани развој акционарског друштва

* Унапређењу односа са свим корисницима кроз чешће контакте и обострану размјену информација у циљу бољег сагледавања њихових потреба, што омогућава боље планирање и организацију технолошког процеса вршења поштанских услуга,
* Реорганизација поштанске мреже, са циљем смањења губитка непрофитабилних пошта,
* Организовање покретне поште, увођење флексибилне доставе у руралним подручјима,
* Продају објеката који нису неопходни за обављање дјелатности и који изискују значајна средства како по основу инвестиционог одржавања тако и по основу нових законских обавеза тј. пореза на непокретност,
* Наставак развоја сервиса брзе поште, курирске услуге, пакетских услуга, хибридне поште, директне поште и услуге на адреси корисника,
* Развој ИКТ система у циљу комерцијализације слободних комуникационих капацитета,
* Обнављање шалтерске и доставне службе модернизоване са новим информационим рјешењима и
* Умрежавање и аутоматизација пошта;

в) Активности друштва на развоју у будућности:

* Повећање обима услуга за 4% у односу на процијењени обим услуга за 2022. годину,
* Очекиваним раст пословних прихода за 6% или 4.422.529 КМ у односу на процијењене пословне приходе за 2022. годину,
* Очекиваним растом укупних прихода за 6% или за 4.386.845 КМ у односу на процијењене приходе за 2022. годину,
* Повећање укупних расхода за 7% у односу на процијењене укупне расходе за 2022. годину;

г) Подаци о стицању сопствених акција друштва

* „Поште Српске“ неће вршити промјену власничке структуре без одлуке Владе Републике Срспке;

д) Подаци о постојању пословних јединица друштва

* Према територијалној подјели организација „Пошта Српске“ подијељена је у 9 (девет) Радних јединица (Бања Лука, Приједор, Добој, Брчко, Бијељина, Зворник, Соколац, Фоча и Требиње) као и специјализована Радне јединице ПСЦ Бањалука.

ђ) Подаци о кориштењу финансијских инструмената, те подаци битни за процјену стања имовине друштва, његових обавеза, финансијског положаја, добити и губитка, начин управљања финансијским ризицима и политикама, укључујући и политику предузимања мјера заштите од губитка,

* Степен ризика код пословања Предузећа процјењује се код сталних средстава (није ријешена власничка структура),
* Инвестиције трају дуго и по неколико година, а један од фактора су и административне процедуре локалних заједница,
* Ризици су присутни и код наплате потраживања, јер на исте утичу и спољни фактори,
* Ризик је такође висок, и код новчаних средстава знајући да Предузеће ради са готовином. Велика је могућност отуђивања истог приликом транспорта, манипулације у поштама и код поштоноше, затим појава фалсификованог новца.

**Члан 309. став 3. и 4. Закона о привредним друштвима**

**(„Службени гласник РС“ број 127/08, 58/09, 100/11)**

***Подаци о члановима Управе и Надзорног одбора***

Одлуком Скупштине акционара Предузећа број 1.-1901-3/21 од 09.07.2021. године именовани су чланови Надзорног одбора Предузећа у саставу:

1. Марко Михајловић, дипломирани инжењер електротехнике и рачуноводства – спецјалиста, из Бијељине,

2. Невен Станић, магистар међународних односа из Бања Луке,

3. Драгана Дубајић, мастер инжењер електротехнике и рачуноводства из Бијељине,

4. Борис Дмитрашиновић, дипломирани економиста из Бања Луке и

5. Александар Врховац, мастер права из Бања Луке.

**Управа Предузећа**

**Миладин Радовић, дипл. инж. саобраћаја**

**Директор**

Рођен 06. јули 1988. године у Љубовији.

Дипломирани инжењер саобраћаја и власник више приватних предузећа.

В.Д. директора Предузећа од 02.07.2019. године.

Директрор Предузећа од 02.09.2019. године.

**Зоран Вујмиловић дипл. ек.**

**Извршни директор за економске и рачуноводствене послове**

Зоран Вујмиловић, рођен је 02.04.1972. године у Бањој Луци.

Економски факултет Универзитета у Бањој Луци завршио је 2004. године.

У поштама Српске ради од 2004. године.

ВД ИД за економске и рачуноводствене послове од 01.09.2020. године.

ИД за економске и рачуноводствене послове од 29.09.2020. године.

Извршни директор за економске и рачуноводствене послове је одговоран за рад:

* Области рачуноводства и финансија.

**Миленко Вучета дипл. инг.**

**Извршни директор за поштанске и шалтерске послове**

Миленко Вучета, рођен је 24. јуна 1966. године у Нишевићима код Приједора.

Факултет прометних знаности, смјер ПТТ промет, завршио је у Загребу 1990. године, те је на истом факултету и магистрирао.

У Поштама Српске ради од 01.02.1994. године.

Извршни директор за поштанске и шалтерске послове одговоран је за рад:

* Области поштанског саобраћаја, и
* Области финансијских услуга.

**Зоран Протић дипл. инг. ел.**

**Извршни директор за информационо-комуникационе технологије, развој, продају и маркетинг**

Зоран Протићрођен је 11.септембра 1975. године у Бањој Луци.

Електротехнички факултет, Универзитет у Бањој Луци завршио је 2004. године.

У Поштама Српске ради од 15.07.2004. године.

Извршни директор за информационо – комуникационе технологије, развој, продају и маркетинг одговоран је за рад:

* Области информационо-комуникационих технологија и развоја и
* Области продаје и маркетинга.

**Сњежана Мартић дипл. саобраћајни инж.**

**Извршни директор за правне, опште и послове људских ресурса и инвестиција**

Сњежана Мартић рођена је 30.03.1963. године у Котор Варошу.

Саобраћајни факултет завршила је у Београду, Одсјек за ПТТ саобраћај, те стекла звање дипломирани саобраћајни инжењер.

У Поштама Српске ради од 12.01.1994. године.

Извршни директор за правне, опште послове, људске ресурсе и инвестиције је одговоран за рад:

* Области правних, општих и послова људских ресурса и
* Области инвестиција и набавки.

Припремили:

Мишо Мандић

Самостални стручни сарадник за статистику

Винка Париповић

Самостални стручни сарадник за план и анализу

Горан Малић

Самостални стручни сарадник за план и анализу

Милана Ђаковић

Самостални стручни сарадник за план и анализу

Ведрана Јанковић

Самостални стручни сарадник за план и анализу

Драгана Василић

Руководилац Службе за план, анализу и статистику

ИЗВРШНИ ДИРЕКТОР

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Зоран Вујмиловић, дипл. ек