**ПРЕДУЗЕЋЕ ЗА ПОШТАНСКИ САОБРАЋАЈ**

**РЕПУБЛИКЕ СРПСКЕ А.Д. БАЊА ЛУКА**

* **НАДЗОРНИ ОДБОР-**

**Број: 1.-1545/23**

**Дана: 27.04.2023. год.**

**И З В Ј Е Ш Т А Ј**

**О РАДУ НАДЗОРНОГ ОДБОРА ПРЕДУЗЕЋА ЗА ПОШТАНСКИ САОБРАЋАЈ РЕПУБЛИКЕ СРПСКЕ А.Д. БАЊА ЛУКА СА МИШЉЕЊЕМ О ПОСЛОВАЊУ И ГОДИШЊЕМ ОБРАЧУНУ ЗА 2022.ГОДИНУ**

**Бањалука, мај 2023.године**

На основу члана 12. став 1. тачка г) Статута Предузећа за поштански саобраћај Републике Српске а.д. Бања Лука (пречишћени текст), Надзорни одбор Предузећа је на својој 11. редовној сједници одржаној 27.04.2023. године, утврдио коначан текст и подноси Скупштини акционара Предузећа:

**И З В Ј Е Ш Т А Ј**

**О РАДУ НАДЗОРНОГ ОДБОРА ПРЕДУЗЕЋА ЗА ПОШТАНСКИ САОБРАЋАЈ РЕПУБЛИКЕ СРПСКЕ А.Д. БАЊА ЛУКА СА МИШЉЕЊЕМ О ПОСЛОВАЊУ И ГОДИШЊЕМ ОБРАЧУНУ ЗА 2022.ГОДИНУ**

Констатује се да је Надзорни одбор Предузећа за поштански саобраћај Републике Српске а.д. Бања Лука вршио своју функцију у 2022.години **у сљедећем саставу**:

1. Одлуком Скупштине акционара бр.1.-1901-3/21од 09.07.2021.године коначно је именован Надзорни одбор Предузећа за поштански саобраћај РС, а.д. Бања Лука, на период од четири године, односно од 09.07.2021.године до 08.07.2025.године, у сљедећем саставу:

* **Марко Михајловић, дипломирани инжењер електротехнике и рачунарства, специјалиста, из Бијељине,**
* **Невен Станић, магистар међународних односа из Бањалуке,**
* **Драгана Дубајић, мастер инжењер електротехнике и рачунарства из Бијељине,**
* **Борис Дмитрашиновић, дипломирани економиста из Бањалуке и**
* **Александар Врховац, мастер права из Бања Луке.**

Марко Михајловић је изабран за предсједника Надзорног одбора Предузећа, а Невен Станић за замјеника.

**I НАДЛЕЖНОСТИ НАДЗОРНОГ ОДБОРА**

Надзорни одбор у 2022. години своју функцију у овом Предузећу остваривао у складу са Законом о привредним друштвима, Законом о јавним предузећима, подзаконским актима, Стандардима корпоративног управљања, Статутом и другим општим и појединачним актима Предузећа.

Законом о јавним предузећима («Службени гласник Републике Српске», бр.75/04 и 78/11) и Статутом Предузећа прописана је улога Надзорног одбора и његове надлежности како слиједи:

а) Надзире рад Управе;

б) Доноси Пословник о свом раду;

в) Предлаже Статут , Етички кодекс и друге акте Скупштини;

г) Сазива Скупштину акционара и утврђује приједлог дневног реда;

д) Утврђује приједлог одлука за Скупштину акционара и контролише

њихово спровођење;

ђ) Предлаже именовање и разрјешење чланова Одбора за ревизију;

е) Именује и разрјешава чланове Управе у складу са поступцима утврђеним Статутом и позитивним законским прописима ;

ж) Надзире Управу у спровођењу препорука датих од стране Одбора за ревизију, те вањског ревизора са специфицираним роковима;

з) Систематски надзире пословање и законитост пословања Предузећа;

и) Даје и опозива прокуру;

ј) Одобрава препоруке Одбора за ревизију о расподјели добити, те другим питањима;

к) Доноси смјернице о набавци и врши надзор над њиховим спровођењем;

л) Даје овлашћење за ограничене активности у складу са законом;

љ) Даје упутства директору за спровођење истраге у вези са учињеним неправилностима;

м) Доноси одлуке о инвестирању у складу са Законом и Статутом;

н) Даје приједлог Скупштини о оснивању нових предузећа;

њ) Даје приједлог Скупштини о пословној сарадњи и повезивању са другим предузећима;

о) Присуствује сједницама Скупштине акционара Предузећа уз учешће у расправи без права гласа;

п) Прегледа пословне књиге и исправе Предузећа;

р) Редовно извјештава Скупштину о свом раду;

с) Даје инструкције органима Предузећа ради отклањања неправилности у раду Предузећа;

т) Доноси Одлуку о прихватању стандарда корпоративног управљања;

ћ) Доноси Посебне услове за вршење поштанских услуга и Номенклатуру поштанских услуга - уз накнадно прибављену сагласност Министарства саобраћаја и веза и Цјеновник поштанских услуга , којим се уређује поштарина за резервисане поштанске услуге, на који даје сагласност Влада Републике Српске;

у) Усваја шестомјесечне финансијске извјештаје Предузећа;

f) Именује и разрјешава друга лица са посебним овлаштењима и одговорностима;

х) одлучује о стицању и располагању имовином (продаји, размјени, залогу или хипотеци, као и замјени за улог у другом привредном друштву), чија тржишна вриједност у тренутку доношења одлуке износи до 30% од књиговодствене вриједности имовине исказане у последњем годишњем билансу стања;

ц) доноси Одлуку о усвајању Извјештаја Централне пописне комисије, о извршеном попису као и о расходовању и продаји, те искњижавању основних средстава Предузећа предложених након пописа, чија тржишна вриједност износи мање од 30% од књиговодствене вриједности имовине исказане у последњем годишњем билансу стања ;

ч) одлучује о кредитном задужењу Предузећа, као и средствима обезбјеђења, у складу са финансијским могућностима Предузећа и планским актима Предузећа;

џ) доноси опште и појединачне акте Предузећа у оквиру своје надлежности;

ш) Обавља и друге послове утврђене законом , Статутом и актима Предузећа.

**Извршавајући своје надлежности, Надзорни одбор Предузећа је у току 2022. године одржао пет сједница, али је Надзорни одбор значајан број одлука донио и „телефонским путем“ у складу са Пословником о раду Надзорног одбора, те је у свом раду донио:**

-120 одлука,

-16 закључака,

- те значајан број правилника и других аката.

Чланови Надзорног одбора су активно и ефикасно учествовали у раду Надзорног одбора и своје дужности и обавезе испуњавали у најбољем интересу за Предузеће и акционаре Предузећа, те су у испуњавању својих обавеза поступали уз дужну пажњу, стручно и савјесно, са пажњом доброг привредника.

**Одлуке и извјештаји које је разматрао и доносио Надзорни одбор из своје надлежности, доношени су из сљедећих области:**

-Разматрање ИЗВЈЕШТАЈА О ПОСЛОВАЊУ ПРЕДУЗЕЋА, те: ТРОМЈЕСЕЧНОГ, ШЕСТОМЈЕСЕЧНОГ И ДЕВЕТОМЈЕСЕЧНОГ ИЗВЈЕШТАЈА, на који начин је Надзорни одбор вршио увид у пословање Предузећа и надзор над радом Управе Предузећа.

-ИЗВЈЕШТАЈ НЕЗАВИСНОГ РЕВИЗОРА ПО ГОДИШЊЕМ ОБРАЧУНУ,

Надзорни одбор је прихватио Извјештај независног ревизора о ревизији финансијских извјештаја и исти прослиједио Скупштини акционара на усвајање.

-ИЗВЈЕШТАЈ О ГОДИШЊЕМ ПОПИСУ И ОДЛУКЕ О РАСХОДОВАЊУ СРЕДСТАВА

Надзорни одбор је усвојио Извјештај о редовном годишњем попису и одобрио расходовање и искњижавање основних средстава према приједлогу Централне пописне комисије.

-АНАЛИЗИРАЊЕ И УСВАЈАЊЕ ИЗВЈЕШТАЈА О ЈАВНИМ НАБАВКАМА САЧИЊЕНИХ ОД СТРАНЕ ИНТЕРНЕ РЕВИЗИЈЕ

Надзорни одбор је разматрао и усвојио предложене Извјештаје Одјељења за интерну ревизију о ревизији јавних набавки, гдје је констатовао да су комплетне процедуре везане за реализацију ревидираних јавних набавки, од подношења захтјева за набавку до реализације уговора, испоштоване и проведене у складу са Законом о јавним набавкама БиХ и дефинисаним политикама и процедурама у усвојеним актима Предузећа.

Надзорни одбор је усвојио и друге достављене извјештаје Одјељења за интерну ревизију у складу са Планом рада Одјељења интерне ревизије за 2022.годину.

-ОДЛУКЕ И ПРЕПОРУКЕ ОДБОРА ЗА РЕВИЗИЈУ

Надзорни одбор је у склопу разматрања финансијских извјештаја и извјештаја Одјељења за интерну ревизију, разматрао и одлуке и препоруке Одбора за ревизију и контролисао Управу Предузећа у примјени истих.

-ОДЛУКE О ОДОБРЕЊУ НОВЧАНИХ СРЕДСТВА ЗА РЕАЛИЗАЦИЈУ ИНВЕСТИЦИЈА И НАБАВКУ ОСНОВНИХ СРЕДСТВА У СКЛАДУ СА ПЛАНОМ ПОСЛОВАЊА И ПРОГРАМОМ ИНВЕСТИЦИЈА

Надзорни одбор је одобрио новчана средстава за реализацију инвестиционих активности и набавку основних средстава у складу са планским актима и потребама Предузећа.

-ДОНОШЕЊЕ ПРОГРАМА ИЗДАВАЊА ПОШТАНСКИХ МАРАКА И ДРУГИХ ОПШТИХ АКАТА

Надзорни одбор је донио Програм издавања поштанских марака за 2023.годину, Правилник о измјенама и допунама Правилника о заштити на раду у Предузећу, Правилник о измјени Правилника о рачуноводству и рачуноводственим политикама Предузећа, Правилник о измјенама и допунама Правилника о начину и роковима вршења пописа и усклађивања књиговодственог са стварним стањем имовине и обавеза у Предузећу, Одлуку о измјенама Посебних услова за вршење поштанских услуга, Номенклатуру поштанских услуга Предузећа за поштански саобраћај Републике Српске а.д. Бања Лука.

-ДОНОШЕЊЕ ОДЛУКА О ИЗМЈЕНАМА ЦЈЕНОВНИКА УСЛУГА ПРЕДУЗЕЋА

Назорни одбор је на приједлог Управе Предузећа донио одређен број одлука о измјенама Цјеновника услуга Пошта Српске од 11.01.2019.године, на основу анализа сачињених од стране стручних служби и праћења кретања на тржишту.

Такође је донесен и нови Цјеновник услуга Пошта Српске, **који је у примјени од 01.10.2022.године.**

- ДОНОШЕЊЕ ОДЛУКА О САЗИВАЊУ СКУПШТИНЕ АКЦИОНАРА ПРЕДУЗЕЋА:

Надзорни одбор је на основу прописаних належности, у 2022.години сазвао двије скупштине акционара Предузећа, од којих је једна годишња и једна ванредна скупштина.

**Од донесених појединачних одлука и закључака, издвајају се сљедеће:**

**-Одлука од 21.03.2022.године** – којом је одобрена продаја непокретности Предузећа -Крагиводе, неплодно земљиште – Бешировићи, Општина Сребреница, означено као к.ч. 805/18, уписано у ЗК уложак бр. 298, к.о. Бешировићи, површине 1.000 м2, у власништву Предузећа, са удјелом 1/1, без терета, и у ПЛ бр. 227/0, к.о. Бешировићи, као посједник, у обиму посједа 1/1,

**-Одлука од 21.03.2022.године** – којом је одобрена продаја непокретности означених као 890/2 кућиште, њива 4. класе у површини од 75 м2, к.ч. 891/2 кућиште, кућа и зграда у површини 107 м2 и к.ч. 891/2 кућиште, двориште у површини од 397 м2 уписаних у ПЛ 4184/5 к.о. Прњавор што по старом премјеру одговара непокретностима означеним као к.ч. 15/16 уписаним у ЗК 3889 к.о. Прњавор, у површини од 579 м2,

**-Одлука од 02.03.2022.године** – којом је извршено усклађивање плата члановима Управе Предузећа са Закључком Владе Републике Српске бр.04/1-012-2-351/11 од 03.03.2011.године,

**-Одлука од 21.03.2022.године**– којом је одобрено кредитно задужење Предузећа кроз закључење Уговора о овердрафт кредиту са „НЛБ банком“ а.д. Бања Лука, у износу од 5.500.000,00 КМ, са роком отплате од 12 мјесеци и каматном стопом од 0,5% годишње на износ искориштеног кредита, у сврху обезбјеђења новца за исплату пензија, а у складу са Планом рада и пословања Предузећа за 2022.годину.

**-Одлука од 21.03.2022.године** – којом је одобрено кредитно задужење Предузећа кроз дугорочни кредит за обртна средства, у износу од 3.500.000,00 КМ, за потребе одржавања ликвидности Предузећа, а у складу са Планом рада и пословања Предузећа за 2022.годину.

**-Одлука од 21.03.2022.године** – којом је одобрено кредитно задужење Предузећа код одабране банке, кроз „Оverdraft“ кредит (дозвољени минус) у укупном износу од 4.000.000,00 КМ, путем два одвојена отворена поступка јавне набавке, која ће се провести у различитим временским периодима у текућој години, у сврху превазилажења ситуације отежане ликвидности Предузећа, а у складу са Планом рада и пословања Предузећа за 2022.годину.

**-Одлука од 19.09.2022.године** – којом је одобрена продаја непокретности Предузећа - трособан стан у Фочи, у улици Степе Степановића 13, изграђен 1980. године, други спрат, укупне корисне површине стана од 74,00 м2, уписан у Листу непокретности број 2548/11 к.о. Фоча, у подулошку број 9, као својина Предузећа за поштански саобраћај РС а.д. Бања Лука, са дијелом 1/1,

**-Одлука од 08.11.2022.године** - о расписивању јавног конкурса за избор и именовање три члана Одбора за ревизију Предузећа, на основу којег је Скупштина акционара извршила именовање три члана Одбора за ревизију Одлуком од **03.02.2023. године.**

**Надзорни одбор је учествовао у праћењу резултата пословања Предузећа, кроз разматрaње кварталних, полугодишњих и годишњих извјештаја о пословању.**

**Надзорни одбор је на свакој сједници тражио од Управе Предузећа подношење извјештаја о реализацији донесених одлука, закључака и рјешења са претходне сједнице Надзорног одбора.**

**III САРАДЊА НАДЗОРНОГ ОДБОРА И РЕСОРНОГ МИНИСТАРСТВА САОБРАЋАЈА И ВЕЗА РЕПУБЛИКЕ СРПСКЕ**

Сарадња Надзорног одбора са Министарством саобраћаја и веза РС у току 2022. године се одвијала континуирано у правцу испуњавања заједничке законске обавезе у надзору законитости рада и пословања овог Предузећа.

**IV САРАДЊА НАДЗОРНОГ ОДБОРА И УПРАВЕ ПРЕДУЗЕЋА**

Надзорни одбор и Управа Предузећа су предузимали заједничке активности у циљу провођења усвојене пословне политике и планских аката Предузећа, која ће осигурати успјешно функционисање Пошта Српске, остварење што бољих резултата кроз повећање прихода уз смањење расхода и што боље позиционирање овог предузећа како у земљи тако и у региону.

**V**  **МИШЉЕЊЕ О ПОСЛОВАЊУ И ГОДИШЊЕМ ОБРАЧУНУ ЗА 2022. ГОДИНУ**

На основу Извјештаја независног ревизора о извршеној ревизији финансијских извјештаја Предузећа за 2022.годину, Извјештаја о годишњем обрачуну (финансијског обрачуна) за 2022. годину и Извјештаја о пословању Предузећа за 2022.годину, имајући у виду отежане услове у којима је Предузеће пословало у 2022.години и сва кретања у привреди уопште изазвана енормним повећењем цијена на тржишту, **Надзорни одбор даје позитивно мишљење о пословању и годишњем обрачуну „Пошта Српске“ за 2022. годину**.

Предсједник Надзорног одбора

Марко Михајловић