ПРЕДУЗЕЋЕ ЗА ПОШТАНСКИ САОБРАЋАЈ

РЕПУБЛИКЕ СРПСКЕ А.Д. БАЊА ЛУКА

- ОДБОР ЗА РЕВИЗИЈУ -

Број: 1.- 1412-1/23.

Дана 19.04.2023. године

На основу члана 26. став 1. тачка к., као и члан 26. став 2 и став 3.Закона о јавним предузећима («Сл гласник РС», бр. 75/04, 78/11), члана 66. став 3. тачка к., као и члан 66. став 6. и став 7.СТАТУТА ПРЕДУЗЕЋА ЗА ПОШТАНСКИ САОБРАЋАЈ РЕПУБЛИКЕ СРПСКЕ А.Д. БАЊА ЛУКА (пречишћени текст), Одбор за ревизију Предузећа, Скупштини акционара Предузећа п о д н о с и:

**И З В Ј Е Ш Т А Ј О РАДУ**

**Одбора за ревизију Предузећа за 2022. годину са мишљењем о пословању и годишњем обрачуну за 2022. годину**

Одбор за ревизију Предузећа за поштански саобраћај Републике Српске А.Д. Бања Лука је у 2022. години одржао 4 (четири) редовне сједнице.

На сједницама су редовно разматрани и усвајани записници са претходне сједнице као и извјештаји о реализацији препорука.

Сједнице су одржане у сљедећим периодима:

**1. XVII редовна сједница Одбора за ревизију одржана 03.03.2022. године**

Д Н Е В Н И Р Е Д

1. Разматрање и усвајање Записника са 16. редовне сједнице Одбора за ревизију*,*
2. Извјештај о реализацији препорука и одлука Одбора за ревизију донесених у другој половини 2021.године,
3. Разматрање сљедећих аката Одјељења интерне ревизије Предузећа:

* Годишњи извјештај о раду интерне ревизије за 2021.годину,
* Повеља интерне ревизије,
* Оквирни стратешки план Одјељења за период 2022-2024.година,
* Годишњи план ревизије за 2022.годину и
* Годишња студија ризика за 2022.годину,

1. Разматрање Извјештаја Одјељења за интерну ревизију о ревизији јавних набавки у Предузећу за период 01.01. – 30.06.2021.године,
2. Разматрање Извјештаја Одјељења за интерну ревизију о ревизији обавеза у двије радне јединице у Предузећу за период 01.01. – 30.06.2021.године,
3. Разматрање Извјештаја Одјељења за интерну ревизију о извршеној ревизији под називом „Управљање јавним набавкама у Предузећу од планирања до реализације уговора за период 01.07.-30.09.2021.године“,
4. Разматрање Прегледа закључених уговора о јавним набавкама у периоду 01.10.-31.12.2021.године и одабир уговора за које ће се извршити ревизија поступка јавне набавке,
5. Двије телефонске препоруке од 23.11.2021.године:

* Препорука о разматрању Извјештаја о пословању Предузећа за период I-IX 2021.године и
* Препорука о разматрању Извјештаја о извршењу Ребаланса програма инвестиција Предузећа за период I-IX 2021.године,

1. Двије телефонске препоруке од 02.12.2021.године:

* Препорука везано за кориговани нацрт Плана рада и пословања Предузећа за период 2022-2024.година и
* Препорука везано за кориговани нацрт Програма инвестиција Предузећа за период 2022-2024.година,

1. Jедна телефонска препорука и Записник сa гласања од 21.02.2022.године:

* Препорука везано за Извјештај о редовном годишњем попису у Предузећу на дан 31.12.2021.године.

Предложени дневни ред је једногласно прихваћен без примједби.

А.Д. 1.

Мирјана Шиник, предсједник Одбора за ревизију, је дала своју примједбу на Записник, да је код тачака 4. и 5. дневног реда, које се односе на разматрање нацрта Програма инвестиција Предузећа за 2022. годину и нацрта Програма инвестиција Предузећа за период 2022-2024.година, наведено да су одлуке по овим тачкама донесене једногласно, а заправо, имајући у виду примједбе које је дала по наведеним нацртима, Мирјана Шиник је изјавила да се у записник треба унијети да је она гласала „против“ донесених одлука, иако то није било изричито наглашено.

Наведена примједба је једногласно усвојена од свих чланова Одбора за ревизију.

Записник ће бити коригован у горе наведеном смислу.

Записник са 16. редовне сједнице Одбора за ревизију, са наведеним корекцијама, је једногласно усвојен без примједби.

А.Д. 2.

Одбор за ревизију је једногласно усвојио Извјештај о реализацији препорука Одбора за ревизију донесених у другој половини 2021.године, који је сачинила координатор Управе Марија Цвијетић.

А.Д. 3.

Одбор за ревизију је, на приједлог Одјељења интерне ревизије Предузећа, разматрао следеће акте Одјељења интерне ревизије Предузећа:

* Годишњи извјештај о раду интерне ревизије за 2021.годину,
* Повеља интерне ревизије,
* Оквирни стратешки план Одјељења за период 2022-2024.година,
* Годишњи план ревизије за 2022.годину и
* Годишња студија ризика за 2022.годину.

Одбор за ревизију је разматрио и усвојио наведене акате које је делегирало Одјељење интерне ревизије и није имао примједби на наведене акте.

А.Д.4.

Одбор за ревизију Предузећа је разматрао Извјештај о ревизији јавних набавки за период 01.01. – 30.06.2021.године., који је сачинило Одјељење за интерну ревизију и није имао примједбе на исти. Прихваћене су дате препоруке Одјељења за интерну ревизију.

Извјештај се упућује Надзорном одбору уз препоруку да исти Извјештај усвоји, јер су комплетне процедуре везане за реализацију ревидираних јавних набавки, од подношења захтјева за набавку до реализације уговора, испоштоване и проведене у складу са Законом о јавним набавкама БиХ, дефинисаним политикама и процедурама дефинисаним у актима Предузећа.

А.Д.5.

Одбор за ревизију Предузећа разматрао Извјештај Одјељења интерне ревизије о ревизији обавеза у двије радне јединице у Предузећу за период 01.01.-30.06.2021.године, бр.1/2.8-3492/21 од 25.01.2022.године и да нема примједби на исти. Прихваћане су дате препоруке Одјељења за интерну ревизију.

Извјештај се упућује Надзорном одбору уз препоруку да исти Извјештај усвоји.

А.Д.6.

Одбор за ревизију Предузећа разматрао Извјештај Одјељења интерне ревизије на тему „Управљање јавним набавкама у Предузећу, од планирања до релизације уговора, за период 01.07.-30.09.2021.године“, бр.1/2.8-3943/21 од 31.01.2022.године. Прихваћана је дата препоруке Одјељења за интерну ревизију.

Извјештај се упућује Надзорном одбору уз препоруку да исти Извјештај усвоји.

А.Д.7.

Одбор за ревизију Предузећа разматрао Преглед закључених уговора о јавним набавкама у периоду 01.10.2021. године до 31.12.2021. године, који је доставила Управа Предузећа.

Одбор за ревизију је прихватао одабир јавне набавке о стране Надзорног одбора Предузећа (уз донесену препоруку).

А.Д.8.

Одбор за ревизију Предузећа разматрао je Извјештај о пословању Предузећа за поштански саобраћај Републике Српске а.д. Бања Лука за период I-IX 2021. године, који је сачињен од стране Управе Предузећа.

Одбор за ревизију Предузећа није имао примједби на достављени Извјештај, те је наведени Извјештај доставио Надзорном одбору Предузећа, са препоруком да исти усвоји.

Одбор за ревизију Предузећа разматрао је Извјештај о извршењу Ребаланса програма инвестиција Предузећа за период I-IX 2021. Године који је сачињен од стране Управе Предузећа.

Одбор за ревизију доставио је Надзорном одбору Извјештај о извршењу Ребаланса програма инвестиција Предузећа за период I-IX 2021. године, са препоруком да исти усвоји.

Обе препоруке су изгласане телефонским путем од 23.11.2021.године (са сва три гласа „за“ од стране чланова Одбора за ревизију).

А.Д.9.

Одбор за ревизију Предузећа разматрао је кориговани нацрт Плана рада и пословања Предузећа за поштански саобраћај Републике Српске а.д. Бања Лука за период 2022. -2024. година, који је сачињен од стране Управе Предузећа у циљу исправке уочене техничке грешке у приједлогу Плана рада и пословања Предузећа за период 2022.-2024. година који је утврђен од стране Надзорног одбора Предузећа и достављен Скупштини акционара у материјалу за IV ванредну скупштину (заказану за 13.12.2021.године).

Одбор за ревизијуније имао примједби на кориговани нацрт, те је препоручиоНадзорном одбору Предузећа да, према достављеном нацрту, утврди нови приједлог Плана рада и пословања Предузећа за период 2022. - 2024. година и да исти упути Скупштини акционара Предузећа на разматрање и доношење.

Одбор за ревизију Предузећа разматрао је кориговани нацрт Програма инвестиција Предузећа за поштански саобраћај Републике Српске а.д. Бања Лука за период 2022. -2024.година, који је сачињен од стране Управе Предузећа, у циљу исправке уоченог неслагања између приједлога Плана рада и пословања Предузећа за период 2022.-2024. година и приједлога Програма инвестиција за период 2022.-2024. година, који су утврђени од стране Надзорног одбора Предузећа и достављени Скупштини акционара у материјалу за IV ванредну скупштину (заказану за 13.12.2021.године).

Одбор за ревизијуније имао примједби на кориговани нацрт, те је препоручиоНадзорном одбору Предузећа да, према достављеном нацрту, утврди нови приједлог Програма инвестиција Предузећа за поштански саобраћај Републике Српске а.д. Бања Лука за период 2022. -2024. година и да исти упути Скупштини акционара Предузећа на разматрање и доношење.

Обе препоруке су изгласане телефонским путем од 02.12.2021.године (са сва три гласа „за“ од стране чланова Одбора за ревизију).

А.Д.10.

Одбор за ревизију Предузећа је разматрао нацрт Извјештаја Централне комисије за попис, о извршеном редовном годишњем попису на дан 31.12.2021. године.

Одбор за ревизију Предузећа је мишљења да је попис у Предузећу извршен у складу са одредбама Правилника о рачуноводству и рачуноводственим политикама Предузећа, те одредбама Правилника о начину и роковима вршења пописа и усклађивања књиговодственог стања са стварним стањем.

Дата је препорука Надзорном одбору Предузећа да усвоји Извјештај Централне комисије за попис, о извршеном редовном годишњем попису на дан 31.12.2020. године, и задужи Управу Предузећа, односно, Службу за књиговодство у Области за рачуноводство и финансије, да према предметном Извјештају предузме неопходне активности и изврши евидентирања у пословним књигама Предузећа.

Ова препорука је изгласана телефонским путем од 21.02.2022.године (са сва три гласа „за“ од стране чланова Одбора за ревизију).

**2. XVIII редовна сједница Одбора за ревизију одржана 19.04.2022. године**

Д Н Е В Н И Р Е Д

1. Разматрање и усвајање Записника са 17. редовне сједнице Одбора за ревизију, одржане 03.03.2022.године,
2. Разматрање нацрта Извјештаја о извршеној ревизији финансијских извјештаја за 2021. годину, сачињеног од стране вањског ревизора,
3. Разматрање Извјештаја о годишњем обрачуну у Предузећу за 2021. годину (финансијски извјештај/биланси стања и успјеха),
4. Разматрање приједлога Одлуке Управе Предузећа о расподјели добити за 2021. годину и давање мишљења о истом приједлогу,
5. Разматрање нацрта Извјештаја о пословању Предузећа за 2021. годину,
6. Разматрање нацрта Правилника о измјенама и допунама Правилника о рачуноводству и рачуноводственим политикама Предузећа (3.измјена) и давање евентуалних примједби на исти,
7. Разматрање нацрта Извјештаја о извршењу Ребаланса програма инвестиција за 2021. годину,
8. Утврђивање Извјештаја о раду Одбора за ревизију за 2021. годину за Надзорни одбор Предузећа, у складу са чланом 66.став 3.тачка е.Статута Предузећа (пречишћени текст),
9. Утврђивање Извјештаја о раду Одбора за ревизију за 2021. годину, са мишљењем о финансијском пословању Предузећа и Извјештаја о уговорима закљученим између Пошта Српске а.д Бања Лука и повезаних лица за 2021.годину, и достављање Скупштини акционара на усвајање.

Предложени дневни ред је једногласно усвојен.

А.Д.1.

Записник са 17. редовне сједнице Одбора за ревизију је једногласно усвојен без примједби.

А.Д.2.

Одбор за ревизију Предузећа разматрао je нацрт Извјештаја о извршеној ревизији финансијских извјештаја за 2021. годину, који је сачињен од стране изабраног вањског ревизора „GrantThornton“ д.о.о. Бања Лука.

Одбор за ревизију Предузећа није имао примједби на достављени нацрт Извјештаја.

Одбор за ревизију дао је препоруку Надзорном одбору да коначан Извјештај о извршеној ревизији финансијских извјештаја за 2021. годину, који доставио ревизор „GrantThornton“ д.о.о.Бања Лука у складу са нацртом предметног извјештаја, упути Скупштини акционара Предузећа на разматрање и усвајање.

А.Д.3.

Одбор за ревизију Предузећа разматрао је Извјештај о годишњем обрачуну (финансијски извјештај) у Предузећу за поштански саобраћај Републике Српске а.д. Бања Лука за 2021. годину, који је сачињен од стране Управе Предузећа, и том приликом је утврдио да је кроз Извјештај о годишњем обрачуну (финансијски извјештај) за 2021. годину извршено покриће губитка из ранијих година. По том основу нису идентични износи нераспоређене добити текуће године у финансијским извјештајима Биланс стања и Биланс успјеха.

С обзиром на чињеницу да је Извјештај о годишњем обрачуну (финансијски извјештај) за 2021. годину предат Агенцији за посредничке, информатичке и финансијске услуге Бања Лука и није могуће извршити његову корекцију, Одбор за ревизију Предузећа препоручује Надзорном одбору Предузећа да исти извјештај упути Скупштини акционара Предузећа на разматрање и усвајање, уз напред наведено образложење.

А.Д.4.

Одбор за ревизију је разматрао приједлог Одлуке Управе Предузећа о расподјели добити за 2021. годину бр.1.-731-3-1/22 од 07.04.2021.године, која треба бити достављена Скупштини акционара на усвајање, а гдје је предложено сљедеће:

1. На основу усвојених финансијских извјештаја Предузећа за 2021.годину, добитак Предузећа исказан у билансу стања износи 1.359.301,87 КМ.
2. Нераспоређени добитак текуће године пословања исказан у билансу стања 1.359.301,87КМ, ће се искористити за покриће оствареног губитка из ранијих година. Преостали дио губитка исказан у финансијском извјештају Предузећа за 2021.годину у износу од 2.254.315,39 КМ остаће непокривен, а покриће се у наредном периоду на један од Законом дозвољених начина.

Одбор за ревизију дао је сагласностна Одлуку Управе Предузећа о приједлогу расподјеле добити Предузећа за 2021.годину бр. 1.-731-3-1/22 од 07.04.2021.године.

Одбор за ревизију Предузећа дао је препоруку Надзорном одбору Предузећа да према наведеној Одлуци Управе, утврди приједлог Одлуке о расподјели добити за 2021.годину, те исти упути Скупштини акционара Предузећа на разматрање и усвајање.

А.Д.5.

Одбор за ревизију Предузећа разматрао је нацрт Извјештаја о пословању Предузећа за поштански саобраћај Републике Српске а.д. Бања Лука за 2021. годину, сачињен од стране Управе Предузећа, те да нема примједби на исти.

Одбор за ревизију Предузећа је дао препоруку Надзорном одбору Предузећа да, према достављеном нацрту, утврди приједлог Извјештаја о пословању Предузећа за 2021. годину, те исти упути Скупштини акционара Предузећа на разматрање и усвајање.

А.Д.6.

Одбор за ревизију Предузећа разматрао је нацрт Правилника о измјенама и допунама Правилника о рачуноводству и рачуноводственим политикама у Предузећу (3.измјена) бр. 1/2.7.- 915-11/19 од 31.03.2022.године, који је достављен од стране Управе Предузећа, и прихватио је предложене измјене, осим измјене члана 62. став 2., на основу које се даје препорука да се у овом члану текст: „у року од дванаест дана“, замијени текстом: „у року од осам дана“.

Имајући у виду наведено, члан 62. став 2. Правилника о рачуноводству и рачуноводственим политикама у Предузећу треба да гласи:

„Пријемни лист, који је осим самосталног стручног сарадника својим потписом овјерио и руководилац Службе за инвестиције, се заједно са пратећом документацијом доставља књиговодству на књижење у року од осам дана од дана пријема основног средства“.

Одбор за ревизију дао је препоруку да се у приједлог Правилника о измјенама и допунама Правилника о рачуноводству и рачуноводственим политикама у Предузећу (3.измјена), која ће се доставити Надзорном одбору на разматрање и усвајање, уврсте горе наведене измјене, како би се предметни члан ускладио са роковима прописаним Законом о рачуноводству и ревизији Републике Српске („Службени гласник Републике Српске“ бр.94/2015 и 78/2020).

А.Д.7.

Одбор за ревизију Предузећа разматрао је нацрт Извјештаја о извршењу Ребаланса програма инвестиција Предузећа за поштански саобраћај Републике Српске а.д. Бања Лука за 2021.годину, који је достављен од стране Управе Предузећа, те да нема примједби на исти.

Одбор за ревизију дао је препоруку Надзорном одбору Предузећа да, према достављеном нацрту, утврди приједлог Извјештаја о извршењу Ребаланса програма инвестиција Предузећа за 2021. годину, те исти упути Скупштини акционара Предузећа на разматрање и усвајање.

А.Д.8.

Одбор за ревизију Предузећа доставио је према Надзорном одбору Предузећа на разматрање и усвајањеИзвјештај о раду и одржаним састанцима Одбора за ревизију Предузећа за 2021.годину у складу са чланом 66. став 3. тачка e) Статута Предузећа.

А.Д.9.

Одбор за ревизију Предузећа доставио је Извјештај о раду Одбора за ревизију са мишљењем о финансијском пословању и годишњем обрачуну Предузећа за 2021. годину, као и Извјештај о уговорима закљученим између Пошта Српске а.д Бања Лука и повезаних лица за 2021.годину, Надзорном одбору Предузећа на разматрање и Скупштини акционара на усвајање.

**3. XIX редовна сједница Одбора за ревизију одржана 07.09.2022. године**

Д Н Е В Н И Р Е Д

1. Разматрање и усвајање Записника са 18.редовне сједнице Одбора за ревизију, одржане дана 19.04.2022. године,
2. Разматрање и усвајање Извјештаја о реализацији препорука Одбора за ревизију донесених у периоду I-VI 2022.године,
3. Разматрање Извјештаја о пословању Предузећа за период I- VI 2022.године,
4. Разматрање Извјештаја о извршењу Програма инвестиција за период I- VI 2022.године,
5. Разматрање Извјештаја Одјељења интерне ревизије о ревизији јавних набавки за период 01.10.-31.12.2021.године,
6. Разматрање Извјештаја Одјељења интерне ревизије о накнадном прегледу провођења препорука из Извјештаја интерне ревизије „Ревизија јавних набавки у Предузећу за период 01.01.-30.06.2022.године“,
7. Разматрање Извјештаја Одјељења интерне ревизије о ревизији процеса обрачуна и исплата плата и других накнада у Предузећу,
8. Двије телефонске препоруке од 31.05.2022.године:

* Препорука по Извјештају о пословању Предузећа за период I-III 2022.године и
* Препорука везано за Преглед закључених уговора о јавним набавкама у периоду 01.01.-31.03.2022.године.

Предсједник Одбора за ревизију, Мирјана Шиник, је констатовала да је Управа Предузећа делегирала једну допунску тачку:

* Преглед закључених уговора о јавним набавкама у периоду 01.04.2022. године до 30.06.2022. године.

Одбор за ревизију је једногласно одлучио да предложени дневни ред допуни наведеном тачком дневног реда, те је дневни ред као такав је једногласно усвојен.

А.Д.1.

Записник са 18. редовне сједнице усвојен је једногласно без примједби.

А.Д.2.

Одбор за ревизију је једногласно усвојио Извјештај о реализацији препорука Одбора за ревизију донесених у периоду I-VI 2022.године., који је сачинила координатор Управе Марија Цвијетић.

А.Д.3.

Одбор за ревизију Предузећа је разматрао Извјештај о пословању Предузећа за поштански саобраћај Републике Српске а.д. Бања Лука за период I-VI 2022. године, сачињен од стране Управе Предузећа.

Одбор за ревизију Предузећа није имао примједби на достављени Извјештај и дата је препорука Надзорном одбору Предузећу да се наведени Извјештај, према достављеном нацрту, усвоји.

А.Д.4.

Одбор за ревизију Предузећа разматрао је Извјештај о извршењу Програма инвестиција Предузећа за период I-VI 2022. године, сачињен од стране Управе Предузећа и није имао примједби на исти.

Одбор за ревизију препоручује Надзорном одбору Предузећа да се, према достављеном нацрту, наведени Извјештај усвоји.

А.Д.5.

Одбор за ревизију Предузећа је разматрао Извјештај о ревизији јавних набавки за период 01.10.-31.12.2021.године., који је сачинило Одјељење за интерну ревизију и није имао примједбе на исти. Прихваћене су дате препоруке Одјељења за интерну ревизију.

Извјештај се упућује Надзорном одбору уз препоруку да исти Извјештај усвоји, јер су комплетне процедуре везане за реализацију ревидираних јавних набавки, од подношења захтјева за набавку до реализације уговора, испоштоване и проведене у складу са Законом о јавним набавкама БиХ, дефинисаним политикама и процедурама дефинисаним у актима Предузећа.

А.Д.6.

Одбор за ревизију Предузећа је разматрао Извјештај Одјељења интерне ревизије о накнадном прегледу провођења препорука из Извјештаја интерне ревизије „Ревизија јавних набавки у Предузећу за период 01.01.-30.06.2021.године од планирања до реализације уговора“, бр.1/2.8-2436/22 од 26.07.2022.године, којим је констатовано да су дате препоруке проведене од стране ревидираног организационог дијела Предузећа.

Одбор за ревизију препоручује Надзорном одбору Предузећа да се, према достављеном нацрту, наведени Извјештај усвоји.

А.Д.7.

Одбор за ревизију Предузећа је разматрао Извјештај Одјељења интерне ревизије о ревизији процеса обрачуна и исплата плата и других накнада у Предузећу, бр.1/2.8-1686/22 од 22.08.2022. године. Констатовано је да нема примједби на исти, те да прихвата дате препоруке Одјељења за интерну ревизију.

Одбор за ревизију препоручује Надзорном одбору Предузећа да се, према достављеном нацрту, наведени Извјештај усвоји.

А.Д.8.

Одбор за ревизију Предузећа разматрао је Извјештај о пословању Предузећа за поштански саобраћај Републике Српске а.д. Бања Лука за период I-III 2022. године, који је сачињен од стране Управе Предузећа. Одбор за ревизијуније имао примједби на достављени Извјештај, и дао препоруку Надзорном одбору Предузећа, да исти усвоји.

Одбор за ревизију Предузећа разматрао је Преглед закључених уговора о јавним набавкама у периоду од 01.01.2022. године до 31.03.2022. године, који је доставила Управа Предузећа. Одбор за ревизију Предузећа је задужио Одјељење за интерну ревизију Предузећа, да изврши контролу проведене процедуре у сљедећим поступцима јавних набавки:

* „Набавка опреме за хибридну пошту“, под бројем 59. Прегледа закључених уговора и
* „Набавка моторних возила”, ЛОТ 2 – теретна возила, под бројем 68. Прегледа закључених уговора.

О извршеној контроли, Одјељење ће сачинити извјештај и исти доставити Одбору за ревизију на разматрање и давање евентуалних препорука, након чега ће исти бити прослијеђен Надзорном одбору на усвајање.

Обе препоруке су изгласане телефонским путем од 31.05.2020.године (са сва три гласа „за“ од стране чланова Одбора за ревизију).

**ДОПУНСКА ТАЧКА**

А.Д.9.

Одбор за ревизију Предузећа је разматрао Преглед закључених уговора о јавним набавкама у периоду 01.04.2022. године до 30.06.2022. године, који је доставила Управа Предузећа.

Одбор за ревизију Предузећа је задужио Одјељење за интерну ревизију Предузећа, да изврши контролу проведене процедуре у сљедећeм поступку јавне набавке:

* „Санација и адаптација објекта Поште 78252 Трн – извођење радова са исхођењем пројектне документације“, под бројем 7. Прегледа закључених уговора.

О извршеној контроли, Одјељење ће сачинити извјештај и исти доставити Одбору за ревизију на разматрање и давање евентуалних препорука, након чега ће исти бити прослијеђен Надзорном одбору на усвајање.

**4. XX редовна сједница Одбора за ревизију одржана 05.12.2022. године**

Д Н Е В Н И Р Е Д

1. Разматрање и усвајање Записника са 19. редовне сједнице Одбора за ревизију,
2. Разматрање Извјештаја о пословању Предузећа за период I –IX 2022. годину,
3. Разматрање нацрта Плана рада и пословања са пословном политиком Предузећа за 2023.годину,
4. Разматрање нацрта Плана рада и пословања Предузећа за период 2023.-2025.година,
5. Разматрање Извјештаја о извршењу Програма инвестиција за период I – IX 2022. годину,
6. Разматрање нацрта Програма инвестиција за 2023. годину,
7. Разматрање нацрта Програма инвестиција за период 2023.-2025.година,
8. Разматрање Извјештаја Одјељења интерне ревизије о накнадном прегледу провођења препорука из Извјештаја интерне ревизије „Ревизија обавеза у двије Радне јединице за период 01.01.-30.06.2021.године“,
9. Разматрање Извјештаја Одјељења интерне ревизије о ревизији јавних набавки за период 01.01.-31.03.2022.године,
10. Разматрање Прегледа закључених уговора о јавним набавкама у периоду 01.07.-30.09.2022.године и одабир уговора за које ће се извршити ревизија поступка јавне набавке.

Предложени дневни ред је једногласно прихваћен без примједби.

А.Д.1.

Записник са 19. редовне сједнице Одбора за ревизију је једногласно усвојен без примједби.

А.Д.2.

Одбор за ревизију Предузећа је разматрао Извјештај о пословању Предузећа за поштански саобраћај Републике Српске а.д. Бања Лука за период I-IX 2022. године, који је сачињен од стране Управе Предузећа и на исти није имао примједби.

Одбор за ревизију Предузећа није имао примједби на достављени Извјештај, те је наведени Извјештај доставио Надзорном одбору Предузећа са препоруком да исти усвоји.

А.Д.3.

Одбор за ревизију Предузећа је разматрао нацрт Плана рада и пословања Предузећа за поштански саобраћај Републике Српске а.д. Бања Лука са пословном политиком за 2023. годину, који је сачињен од стране Управе Предузећа и на исти није имао примједби.

Дата је препорука Надзорном одбору Предузећа да, према наведеном нацрту утврди приједлог Плана рада и пословања Предузећа за 2023. годину и да се исти упути Скупштини акционара Предузећа на разматрање и доношење.

А.Д.4.

Одбор за ревизију Предузећа је разматрао нацрт Плана рада и пословања Предузећа за поштански саобраћај Републике Српске а.д. Бања Лука за период 2023. -2025.година, који је сачињен од стране Управе Предузећа и на исти није имао примједби.

Дата је препорука Надзорном одбору Предузећа да, према достављеном нацрту, утврди приједлог Плана рада и пословања Предузећа за период 2023. -2025.година, те да исти упути Скупштини акционара Предузећа на разматрање и доношење.

А.Д.5.

Одбор за ревизију Предузећа је разматрао Извјештај о извршењу Програма инвестиција Предузећа за период I-IX 2022. године, сачињен од стране Управе Предузећа и на исти није имао примједби.

Дата је препорука Надзорном одбору Предузећа да, према достављеном нацрту, се наведени Извјештај о извршењу Програма инвестиција Предузећа за период I-IX 2022. године усвоји.

А.Д.6.

Одбор за ревизију Предузећа је разматрао нацрт Извјештаја о извршењу Програма инвестиција Предузећа за поштански саобраћај Републике Српске а.д. Бања Лука за 2023. годину, који је сачињен од стране Управе Предузећа и није имао примједби на исти.

Одбор за ревизију препоручује Надзорном одбору Предузећа да, према достављеном нацрту, утврди приједлог Извјештаја о извршењу Програма инвестиција Предузећа за 2023. годину, те исти упути Скупштини акционара Предузећа на разматрање и усвајање.

А.Д.7.

Одбор за ревизију Предузећа је разматрао нацрт Извјештаја о извршењу Програма инвестиција Предузећа за поштански саобраћај Републике Српске а.д. Бања Лука за период 2023. -2025.година, који је сачињен од стране Управе Предузећа и није имао примједби на исти.

Одбор за ревизију препоручује Надзорном одбору Предузећа да, према достављеном нацрту, утврди приједлог Извјештаја о извршењу Програма инвестиција Предузећа за период 2023. -2025.година, те исти упути Скупштини акционара Предузећа на разматрање и усвајање.

А.Д.8.

Одбор за ревизију Предузећа је разматрао Извјештај Одјељења интерне ревизије о накнадном прегледу провођења препорука из Извјештаја интерне ревизије „Ревизија обавеза у двије Радне јединице за период 01.01.-30.06.2021.године“, бр. 1/2.8-3492-1/21 од 22.08.2022.године.

Наведени извјештај је просљеђујен према Надзорном одбору уз препоруку да исти Извјештај усвоји.

А.Д.9.

Одбор за ревизију Предузећа је разматрао Извјештај о ревизији јавних набавки за период 01.01. – 31.03.2022.године., који је сачинило Одјељење за интерну ревизију и није имао примједбе на исти. Прихваћене су дате препоруке Одјељења за интерну ревизију.

Извјештај се упућује Надзорном одбору уз препоруку да исти Извјештај усвоји, јер су комплетне процедуре везане за реализацију ревидираних јавних набавки, од подношења захтјева за набавку до реализације уговора, испоштоване и проведене у складу са Законом о јавним набавкама БиХ, дефинисаним политикама и процедурама дефинисаним у актима Предузећа.

А.Д.10.

Одбор за ревизију Предузећа је разматрао Преглед закључених уговора о јавним набавкама у периоду 01.07.2022. године до 30.09.2022. године**,** који је доставила Управа Предузећа.

Одбор за ревизију Предузећа је задужио Одјељење за интерну ревизију Предузећа, да изврши контролу проведене процедуре у сљедећем поступку јавне набавке:

* „Балистичке преграде у Пошти 71123 Источно Сарајево“,под бројем 44. Прегледа закључених уговора.

О извршеној контроли, Одјељење ће сачинити извјештај и исти доставити Одбору за ревизију на разматрање и давање евентуалних препорука, након чега ће исти бити прослијеђен Надзорном одбору на усвајање.

Дана: 19.04.2023. године

Предсједник Одбора за ревизију

Игор Предојевић , дипл.ецц

**Мишљење о пословању и годишњем обрачуну за 2022. годину**

Према Нацрту Извјештаја о пословању Предузећа за 2022.годину који је достављен Одбору за ревизију, заједно са пратећим обрасцима (Извјештај о финансијском положају на крају периода, Извјештај о укупном резултату у периоду, Извјештај о промјенама на капиталу, Извјештај о токовима готовине), Предузеће је остварило укупан приход у износу од 77.811.801 КМ и укупне расходе у износу од 76.084.428 КМ.

Укупни приходи су већи за 6% или за 4.369.190 КМ у односу на претходну годину.

Пословни приходи су већи за 7% у односу на претходну годину, финансијски приходи су мањи за 3% у односу на претходну годину, остали приходи су мањи за 54% у односу на претходну годину, приходи од усклађивања вриједности имовине су већи за 47% у односу на претходну годину и и приходи по основу исправке грешака из ранијих година су мањи за 9% у односу на претходну годину.

Укупни расходи су већи за 6% или за 4.001.114 КМ у односу на претходну годину.

Пословни расходи су већи за 6% у односу на на претходну годину, финансијски расходи су већи за 18% у односу на претходну годину, остали расходи су мањи за 81% у односу на на претходну годину, расходи од усклађивања вриједности имовине имовине су већи за 162% у односу на претходну годину и расходи по основу исправке грешака из ранијих година су мањи за 40% у односу на претходну годину.

У 2022. години Предузеће је остварило нето добит у износу од 1.727.373 КМ, док је у 2021. години исказанa нето добит у износу од 1.359.297 КМ. Остали добици утврђени директно у капиталу, по основу смањења ревалоризационих резерви на сталним средствима, исказани су у износу од 538.568 КМ, тако да укупна добит у обрачунском периоду износи 2.265.941 КМ.

05.04.2023. године Управа предузећа донијела је Приједлог одлуке о расподјели добити за усвајање на Годишњој скупштини акционара Предузећа Број: 1.-732-3-1/23 и то на сљедећи начин:

Непокривени губитак из претходних година исказан у пословним књигама Предузећа за 2022.годину потребно је покрити оствареном добити како слиједи:

- Непокривени губитка са 31.12.2021.године 2.254.315,39 КМ

- Добитак пословања у Билансу успјеха у 2022.години 1.727.372,27 КМ

- Добитак евидентиран директно у капиталу 538.567,50 КМ

- Нето добитак са 31.12.2022. године 11.624,38 КМ

- Законске резерве за 2022.годину (5% добити) 581,22 КМ.

- Нераспоређена добит текуће године 11.043,16 КМ.

Одбор за ревизију је на 2. редовној сједници која је одржана 19.04.2023. године, је дао сагласност на Одлуку Управе Предузећа о приједлогу расподјеле добити Предузећа за 2022.годину бр. 1.-732-3-1/23 од 05.04.2023.године. Такође, Одбор за ревизију је на истој сједници, дао препоруку Надзорном одбору Предузећа да према наведеној Одлуци Управе, утврди приједлог Одлуке о расподјели добити за 2022.годину, те исти упути Скупштини акционара Предузећа на разматрање и усвајање.

Реализација укупног обима услуга за пословну 2022. годину, у односу на пословну 2021. годину, је повећана за 4% (остварено је 2.142.799 услуга више). Годишњи план укупног обима услуга за пословну 2022. годину остварен је са 105%. Поштанске услуге у пословној 2022. години су оствариле мањи обим услуга за 1% у односу на пословну 2021. годину (индекс остварења је 99% ). Годишњи план поштанских услуга остварен је са 99%.

Финансијске услуге су повећане за 10% у односу на пословну 2021. годину. Годишњи план финансијских услуга остварен је са 113%. На раст обима финансијских услуга у значајној мјери је утицало смањење мреже пословница банака, повећање цијена платног промета у банкама, увођење нових исплата која се врше путем Пошта Српске (Министарство породице, омладине и спорта). Остале услуге су веће за 12% у односу на претходну пословну годину.

На дан 31.12.2022. године у билансу стања исказана је укупна актива у износу од 109.038.464 КМ, од чега билансна актива износи 82.667.877 КМ са следећом структуром:

* Стална средства у износу од 70.787.828 КМ (нематеријална средства у износу од 1.557.322 КМ, некретнине, постројења, опрема у износу од 69.230.506 КМ),
* Текућа средства у износу од 11.880.049 КМ (залихе и дати аванси у износу од 526.804 КМ, краткорочна потраживања у износу од 8.388.169 КМ, краткорочна разграничења у износу 2.100.525 КМ, готовина у износу 860.783 КМ и порез на додату вриједност у износу 3.768 КМ).

На дан 31.12.2022. године у билансу стања исказана је укупна пасива у износу од 109.038.464 КМ, од чега билансна пасива износи 82.667.877 КМ са следећом структуром:

* Капитал Предузећа износи 65.829.904 КМ (основни капитал 38.754.233 КМ, ревалоризационе резерве 27.064.047 КМ, нераспоређена добит 2.265.939 КМ и губитак ранијих година 2.254.315 КМ),
* Дугорочна резервисања у износу од 1.273.875 КМ (за накнаде и бенeфиције запослених у износу од 748.274 КМ по МРС-19, остала резервисања – пословни објекти у износу од 379.619 КМ и резервисања за судске спорове у износу 145.982 КМ),
* Обавезе у износу од 15.481.348 КМ (дугорочне обавезе у износу од 2.188.359 КМ и краткорочне обавезе у износу од 13.292.989 КМ),
* Разграничени приходи и примљене донације у износу од 82.750 КМ.

Ванбилансна евиденција на дан 31.12.2022. године исказана је у износу од 26.370.587 КМ, а сачињава је:

* издате мјенице и гаранције у износу 8.260.066 КМ,
* залихе поштанских марака и филателије у износу од 7.348.352 КМ,
* туђа роба која је предмет посредовања (картица допуне М:тел-а, допуне БХ Телекома, лутрије и телекард картица, роба Гатарића, мобилни телефони 3D Box, Вигмелт и друга роба) у износу 3.734.204 КМ,
* трансакциони рачуни преко којих Поште врше услуге за друга правна лица у износу 3.280.972 КМ,
* издате хипотеке на имовину у износу 3.044.985 КМ,
* потраживања за рефундацију боловања за која Фонд здравственог осигурања није издао рјешења у износу 619.886 КМ,
* примљене мјенице и гаранције у износу 71.998 КМ и
* „overdraft“ кредити код НЛБ банке (300.000 КМ) у износу од 10.124 КМ.

Укупни приливи готовине у периоду 01.01. – 31.12.2022. године износе 134.494.623 КМ, а укупни одливи готовине у периоду 01.01. – 31.12.2022. године износе 134.375.062 КМ. Готовина на почетку обрачунског периода износила је 740.234 КМ, готовина на крају обрачунског периода износи 860.783 КМ.

На дан 31.12.2022. године у Предузећу је запослено 2.500 радника, од чега 2.401 или 96,04% на неодређено, а 99 или 3,96% на одређено вријеме. У односу на 31.12.2021. године број запослених повећао се за 34 радника или за 1%. На дан 31.12.2022. године поштанске услуге пружане су непосредно путем 228 јединица поштанске мреже, односно 673 поштоноша и 565 шалтерских радника, чиме је омогућено да технолошки процес рада и пружање поштанских услуга буде омогућено у свим насељеним мјестима у Републици Српској.

Потешкоћe у пословању Предузећa за поштански саобраћај Републике Српске из претходних година настављене су и у посматраном периоду – недоследност у примјени Закона о поштанским услугама, отежана наплата потраживања, чиме се утиче на ликвидност Предузећа и могућност Предузећа да редовно измирује своје обавезе према добављачима.

Током извјештајног периода, усљед глобалних кретања и поремећаја у снабдијевању, дошло је до изразито великих тржишних осцилација, поремећаја у ланцу снабдијевања, недостатка роба и материјала, екстремних повећања цијена (енергије, средстава и опреме за рад, потрошних материјала и др.), чиме је значајно отежано пословање Предузећа и које је створило додатне трошкове пословања. Континуирано је вршено преиспитивање функционалности и адекватности постојеће пословне мреже и реорганизација доставног подручја, како би се прилагођавањем потребама задовољиле друштвене потребе пружања универзалне поштанске услуге, потребе корисника услуга и оствариле постигнуте норме квалитетa у пружању услуга.

Просјечна мјесечна нето плата за 2022. годину износи 903 КМ, док је у истом периоду 2021. године износила 797 КМ. Просјечна мјесечна нето плата са регресом и топлим оброком по раднику износи 1.134 КМ.

У 2022. години трошкови по основу плата, накнада плата и осталих личних примања остварени су у износу од 52.421.015 КМ. У однoсу на исти период 2021. године ови трошкови су већи за 10%, односно за 4.814.201 КМ. На име осталих личних примања, исплаћено је 11.328.659 КМ, а односи се на трошкове дневница у земљи и иностранству, трошкове превоза радника на посао и са посла-неопорезиви, паушал за мопеде, помоћ запосленима за случај смрти, накнада за топли оброк запослених, трошкови бруто накнада – регрес за годишњи одмор, трошкови за ДПФ на терет радника и на терет Послодавца, накнада синдикалним представницима и сл.

Поште Српске су 25.11.2019. године са Министарством финансија Републике Српске постигле договор о одгоди плаћања пореског дуга по рјешењу Пореске управе (обрачуната камата на кашњење плаћања пореза и доприноса на плате и неплаћена комунална такса за период 2014.-2018. година), путем репрограма на период од 60 мјесечних ануитета у укупном износу од 2.678.990 КМ од чега је износ главног дуга 1.279.897 КМ а износ утврђене камате 1.399.093 КМ. Обрачунате су камате по основу репрограма у укупном износу од 398.260 КМ од дана наведеног у Рјешењу Пореске управе РС број: 06.05/411-104-4/19 од 25.11.2019. године до коначне отплате дуга 25.11.2024. године.

Независни ревизор („GrantThornton“ д.о.о. Бања Лука) је обавио ревизију приложених финансијских извјештаја Поште Српске а.д. Бања Лука који обухватају биланс стања на дан 31. децембра 2022. године и биланс успјеха, извјештај о осталом резултату, извјештај о промјенама на капиталу и биланс токова готовине за годину која се завршава на наведени датум и напомене уз финансијске извјештаје које укључују преглед значајних рачуноводствених политика. Ревизија је обављена у складу са Међународним рачуноводственим стандардима.

Независни ревизор („GrantThornton“ д.о.о.Бања Лука) је изразио мишљење да финансијски извјештаји приказују истинито и објективно, по свим материјално значајним аспектима, финансијски положај Поште Српске а.д. Бања Лука на дан 31. децембра 2022. године као и резултате његовог пословања и новчане токове за годину која се тада завршила, у складу са Међународним стандардима финансијског извјештавања преведеним и објављеним у Републици Српској.

Као кључно питање ревизије наведени су приходи од пружених услуга (приходи од пружених услуга на домаћем и иностраном тржишту у 2022. години, у износу од 72.618.944 KM).

Одбор за ревизију је на 2. редовној сједници која је одржана 19.04.2023. године, дао препоруку да Надзорни одбор прихвати Нацрт Извјештаја о пословању Предузећа за 2022. годину са пратећим обрасцима и нацрт Извјештаја независног ревизора и исте прослиједи Скупштини акционара на усвајање.

Дана: 19.04.2023. године

Предсједник Одбора за ревизију

Игор Предојевић, дипл.ецц

На основу члана 26. став 3.Закона о јавним предузећима («Сл гласник РС», бр. 75/04, 78/11), Стандарда корпоративног управљања („Службени гласник РС“, број 117/11), члана 66. став 7.СТАТУТА ПРЕДУЗЕЋА ЗА ПОШТАНСКИ САОБРАЋАЈ РЕПУБЛИКЕ СРПСКЕ А.Д. БАЊА ЛУКА (пречишћени текст), Одбор за ревизију Предузећа, Скупштини акционара Предузећа п о д н о с и:

**ИЗВЈЕШТАЈ**

о уговорима закљученим између Предузећа и повезаних лица у 2022. години

У складу са Стандардом корпоративног управљања: 20.2, Одбор за ревизију Предузећа за поштански саобраћај Републике Српске А.Д. Бања Лука је затражио од надлежних стручних служби информације о уговорима склопљеним између Предузећа и повезаних лица у 2022. години.

Одјељење интерне ревизије, позивајући се на податке из Области правних, општих и послова људских ресурса Предузећа, је доставило информацију у којој је наведено да „Поште Српске“ а.д. Бања Лука немају закључених уговора, односно трансакција са повезаним лицима, које би довеле до сукоба интереса и онемогућиле нормално пословање Предузећа.

Дана: 19.04.2023. године

Предсједник Одбора за ревизију

Игор Предојевић, дипл.ецц